
ELŐSZÓ. 


Bozzai  Pál,  a  kinek  általam  egybegyűjtött  iro- 
dalmi hagyományait  veszi  e  füzetkében  az  olvasó 
közönség,  1829  évi  január  10-kén  született  Zala- 
megye Kövágó-Eörs  községében.  Születésével 
mindjárt  árván  maradt.  Édes  anyja  saját  élete 
árán  adott  neki  életet.  Az  anyai  gond  és  ápoló 
szeretet  hiányát  gyermeksége  s  i^usága  egész 
folyamán  annyival  inkább  érezte,  mert  fogékony, 
mélyen  érző  szívvel  áldotta  meg  a  természet. 
Ehhez  járult,  hogy  az  előbb  tekintélyes,  vagyonos 
család  helyzete  akkorra  már  tetemesen  alá  szál- 
lott, midőn  a  serdülő  gyermek  iskolai  pályáját 
megkezdette.  A  rideg,  szigorú  s  némi  különcz 
hajlamokkal  bíró  atya  nem  volt  alkalmas  arra, 
hogy  a  különben  is  zárkózott  s  hallgatag  fiúban 
teljes  bizodalmat  és  ragaszkodást  ébreszszen  maga 
iránt. 

Tehetsége  korán  fejlődött.  Már  gyönge  gyer- 
mekségében, úgy  szólván,  bújta  a  könyveket  s 
verseket  irogatott,   még  pedig  oly  szenvedélylyel. 


hogy  atyja  látván,  miként  a  gyönge  gyermek  foly- 
vást szaporodó  dolgozatait  nagy  gonddal  még  le 
is  tisztázgatja,  nehogy  különben  is  vékony  egész- 
ségét ez  által  tönkre  tegye,  tanulótársai  közül 
egyet  felfogadott  ez  iratok  letisztázására.  Bozzai 
ekkor  a  pozsonyi  evang.  iskola  növendéke  volt. 
Ott,  mint  syntaxista,  egy  kis  társaságot  alakított, 
melynek  tagjai  magyar  írói  dolgozatokban  és 
szavalásban  gyakorolták  magokat  s  melynek  veze- 
tője, lelke  mindig  ö  maradt,  míg  a  pozsonyi  isko- 
lában folytatta  tanulását. 

Pozsonyból  a  jogot  előkészítő  s  a  jogi  tan- 
folyamra a  kézsmárki  evang.  főiskolába  ment. 
Oda  különösen  a  nagy  tudományú  s  lekötelező 
humánus  bánásmódú  Hunfal vy  Pál  tanársága  von- 
zotta. Neki  köszönt  ama  tanfolyamban  legtöbbet ; 
ő  hozzá  ragaszkodott  egész  fiúi  bizodalommal. 
Az  iskolai  tantárgyak  mellett  folytonosan  s  talán 
amazokénál  még  nagyobb  előszeretettel  s  szorga- 
lommal foglalkozott  itt  is  irodalmi  kísérletekkel, 
a  melyek  ez  időben  már  tehetségének  s  hivatásá- 
nak biztos  jeleit  mindinkább  feltüntetik.  A  lyrai 
költészetre  főleg  a  Petőfi  elragadó  dalai  s  pél- 
dája lelkesítették.  Költeményeit  egy-két  bizalmas 
barátja  ismerte;  nyilvánosan  még  nem  próbált 
azokkal  fellépni.  —  1847  nyarán,  a  jogi  tanfolya- 
mot bevégezve,  elhagyta  Kézsmárkot  s  valószínű- 
leg azon  czéllal,  hogy  politikai  pályára  lépend, 
szülőmegyéjébe  távozott  és  ott  megkezdé  a  szo- 
kásos gyakorlatot.  Ez  időből  (1847.  július  5-kén) 


írja  egyik  levelében  a  helyzetére  nézve  érdekkel 
bíró  következő  sorokat :  ((dolgaim  szomorúan 
mennek.  Patvarista  vagyok  Gulácson  a  Balaton 
parton  és  Badacsony  aljában.  Ámult  hó  közepén 
restauráltunk.  Megvertük  a  pecsovicsokat.  Forin- 
tost megbuktattuk,  ügy  beszélek,  mint  az  egyszeri 
katona,  a  ki  magáról  monda,  hogy  a  győzelmet  ő 
nyerte  meg  és  —  az  a  60  ezer  ember  stb.  —  Fel- 
jővén Pestre,  egy  csomó  verset  írtam  össze  leg- 
újabb darabjaim  közül  s  elvittem  Erdélyihez, 
általa  megítélendőket.  —  Erdélyi,  kivel  már  az 
előtt  megismerkedtem,  jó  véleményt  adott  s  ajánlá, 
hogy  adjam  ki  valamelyik  divatlapban.  Nekem 
még  ez  szándékomban  nem^  volt ;  most  pedig,  ha 
adom,  Jókainak  adom  az  Életképekbe.  —  Olvas- 
tad az  Életképek  tegnap  megjelent  új  félévi  első 
számát  ?  Ezen  az  egy  számon  egész  megdicsőülés 
uralkodik.  Csupa  láng  és  forrás,  pezsgés.  Nem 
tudom ,  nem  fog-e  lankadni ,  mint  minden  a 
magyar  ég  alatt !  • . .  Petőfi  házasodik ;  egy  szat- 
mármegyei  lányt  vesz  (ha  elveszi),  kihez  legújabb 
verseit  irkálja.  Kaján  (Pákh  Albert)  Németországba 
megy,  helyette  Pálfi  Albert  lesz  a  Pesti  Hír- 
lap újdondásza.  Vas  Gereben  Jókai  helyett 
a  Jelenkornál  lett  újdondász*  És  végre,  hogy 
ne  csak  újdondászokról,  hanem  ódondászokról 
is  szóljak,  Bajza  elvállalta  a  színházi  aligazgató- 
ságot. » 

Első  versei  csakugyan  a  Jókai  által  szerkesz- 
tett Életképekhen  jelentek  meg  s  ott  közlötte 


müveit  tovább  is  az  1847.  és  1848.  év  folyamán. 
1847-ben  a  pozsonyi  országgyűlésen,  mint  gya- 
kornok ö  is  részt  vett  s  1848-ban  az  országgyű- 
léssel együtt  ö  is  Pestre  költözött,  a  hol  atyja 
már  állandóan  lakott.  Itt  megismerkedett  az  ifjú- 
ság irodalmi  törekvéseivel  s  kiválóbb  egyéneivel, 
bár  tartózkodó  s  visszavonuló  természete,  bizo- 
nyos leánydad  szemérmes  viselete,  nem  könnyen 
engedte  neki  az  ismerkedést.  Versei  magokra 
vonták  Petőfi  figyelmét  is  s  különösen  A  dicső- 
ségről Írott  költeménye  után  azt  nyilvánítá, 
((hogy  ettöI  a  gyermektől  sokat  vár ».  Voltak  olya- 
nok is,  a  kik  az  ismeretlen  Bozzai  név  alatt  magát 
Petőfit  sejtették,  habár  hang,  forma  és  tartalom 
épen  nem  támogathatták  sejtelmök  alapos  voltát. 
Az  Életképekben  jelentek  meg  1848-ban  Kelet 
könyvei  czímű  költői  elmélkedései,  melyeket  sza- 
badságharczunk  eszméinek  hatása  alatt  Lamen- 
nais  modorában  írt,  kinek  Paroles  d'im  croyant'}ei 
ama  napokban  korszerű,  divatos  olvasmánya  volt 

az   ifjúságnak Nemzeti    küzdelmünk   mind 

nagyobb-nagyobb  hullámokat  vetett.  A  harcz  tüze 
nyiltan  kilobbant.  Az  irott  költemény  s  az  élő 
szónoklat  már  nem  volt  elég  az  önvédelemre. 
Fegyverre  lön  bízva  az  eldöntés,  —  fegyverre  szó- 
lították az  ifjúságot.  A  gyönge  szervezetű,  nyúlánk 
termetű  1 8  éves  ifjú  a  honvédek  sorába  lépett. 
Ezzel  el  volt  a  koczka  vetve  jobb  sorsra  méltó 
élete  fölött. 

Végig  szenvedve   forradalmunk  viszontagsá- 


gait  s  megviselve,  megtörve  azok  alatt,  elbuká- 
sunk öt  mindjárt  az  osztrák  hadsereg  igájába  sod- 
rottá. S  ez  az  iga  a  fiatal,  érzékeny  költő  testét, 
lelkét  még  inkább  elgyötörte  és  egészen  összetörte. 
Erdély  határán  adták  fel  magokat ;  onnan  Temes- 
várra s  innen  egy  transporttal  a  Bánságon,  Hor- 
vátországon, Steyeron,  Ausztrián  és  Morván 
keresztül  Csehországba  szállíttattak  s  már  1849 
október  16-kán  Josephstadtban  ébredt  föl,  mint 
géppé  kényszerített  osztrák  közkatona.  Erős  lélek- 
kel próbálta  viselni  a  sors  reá  nehezedett  csapá- 
sát. Igyekezett  mindenképen  táplálékot  keresni 
elkínzott  szellemének.  Olvasgatással  s  a  költészet 
ábrándjaival  törekedett  feledni ,  vagy  deríteni 
sivár  helyzetének  örömtelen ,  komor  napjait. 
Kimondhatatlanul  emésztette  s  izgatta  a  hon- 
vágy, emésztette  annyival  inkább,  mert  a  mellett, 
hogy  kedélyvilágát  összezúzva  s  szíve-választott 
pályaterét  elzárva  látta  maga  előtt,  folytonos 
betegség  is  gyötörte,  a  melyet  még  itthoni  had- 
járataink alatt  kapott  s  a  mely  Csehország  idegen 
légkörében  nem  hogy  könnyült  volna,  de  folyvást 
súlyosbodott  rajta  . . .  Keménykedett  a  kiszabadu- 
lásért. Kapva-kapott,  mint  egy  vízbe  haló,  a 
menekülés  minden  eszköze  s  minden  csekély 
szalmaszála  után.  Atyja  is  ígért  bármi  áldozatot 
meghozni  kiváltása  végett.  « Atyám  ígérte,  úgy- 
mond, hogy  ha  valaki  ki  lesz  váltva,  én  is  ki 
leszek !» 

Azonban  minden  remény  meghiúsult.  A  mit 


szerencsés  körülménj^ek  nem  tehettek,  megtette 
azt  a  kegyetlen  betegség.  Bozzait,  mint  gyógyít- 
hatatlan beteget,  bocsátották  el  a  hadseregből  az 
1852.  évi  tavasz  végén.  Most  is  előttem  áll,  midőn 
akkor  Pesten  bekopogtatott  hozzám  az  én  szeren- 
csétlen ifjú  barátom,  egy  szánandó  élőképe  a  nyo- 
mornak, hitvány,  rendkívül  kopott  katonaköpe- 
nyegben,  foltos,  rongyos  bakancsban !  Halvány, 
szenvedő  arczán  a  szabadulás  s  viszontlátás  öröme 
derengett,  szemeiből  pedig  egyre  omolt  a  könyü, 
úgy,  hogy  szóhoz  jutni  sem  bírt  egyhamar.  Nem 
egy  23  éves  ifjút,  de  egy  összetört  aggot  öleltem 
keblemre,  a  kinek  nem  régen  szép  barna  haja 
most  már  csaknem  egészen  hófehérré  változott ! 
((Nem,  barátim  !  —  így  kiáltott  fel  ekkor  csügge- 
dezö  reménynyel,  —  a  katonai  pálya  nem  philo- 
sophusnak  való !  Ha  élni  maradnék,  tudnám  mit 
tennék  még  egyszer  hasonló  körülmények  között!)) 
Pesten  néhány  napot  töltvén,  testvérbátyjához 
vonult,  mint  remeié,  pihenni  s  gyógyulni.  Zala- 
megyében Zánkára,  a  Balaton  partjára.  Ott  az 
első  napokban  nagyon  izgatott  és  ke(ivetlen  volt ; 
utóbb  kibékültnek  és  nyugodtnak  látszott.  Le-le- 
járt a  Balatonra  dűlő  kertbe  s  gyönyörködött,  sőt 
pepecselt  is  a  kert  növényein.  De  baja  egyre 
súlyosbodott.  Bátyja  Füredre  akarta  vinni :  azon- 
ban ö  gyógyításról  hallani  sem  akart,  sőt  javulás- 
ról beszólt,  midőn  az  orvosok  már  életben  mara- 
dásához semmi  reményt  nem  nyújtottak.  Csak 
június  23-ka  éjjelén  panaszkodott   rosszullétéről. 


Másnap,  június  24-én  délutáni  egy  órakor  végkép 
megszűntek  szenvedései. 


^^^ 


Ifjú  korom  emlékének  s  az  ö  emlékének  hozok 
áldozatot,  midőn  e  Har/yományokat  közzé  teszem. 
A  mi  ezen  lépésemben  talán  az  önzés,  elfogultság, 
vagy  kegyelet  rovására  esnék,  azt  hiszem,  ment- 
séget talál  némileg  magában  a  művek  értékében 
is  .  . .  Verseit  Bozzai,  nagyobb  részt,  serdülő  ifjú- 
ságában írta.  Sokat  még  az  iskola  falai  között, 
majd  onnan  kilépte  első  évében ;  néhányat  osztrák 
katonaságának  súlyos  két  éve  alatt.  Nem  léphet- 
nek hát  ezek  fel  egy  érett,  kiforrott  tehetség  igé- 
nyeivel :  de  azért  oly  világos  jeleit  mutatják  a 
hivatásnak,  a  költői  emelkedett  érzelemnek^  kép- 
zelödésnek  és  kifejezésbeli  erőnek,  hogy  így  is 
némi  élvezettel  olvashatni  ezeket.  Szerencsésebb 
körülmények  között,  hosszabb,  csendesebb  idő 
alatt  ízes  gyümölcsökkel  ajándékozhatta  volna 
meg  irodalmunkat  ez  a  szép  tehetség,  mely  most 
alig  egy-két  bimbót  és  virágot  hajtva  oly  korán 
elhervadott. 

Leveleit,  melyek  e  gyűjteménybe  fel  vannak 
véve,  katonasága  éveiben  én  hozzám  írogatta. 
Egészen  magán  természetűek  azok,  épen  nem  oly 
czólzattal  írva,  hogy  valaha  világot  lássanak. 
De  én  azt,  hiszem,  hogy  az  ő  benső  világát,  egyé- 
niségét s  részben  költészetét  is  semmivel  sem 
ismertethetném    meg    közvetlenebbül   és   meg- 

hatóbban,  mintha  e  leveleket  is  bemutatom  müvei 
kiséretóben. 

Báró  Eötvös  József,  kinek  kezében  egykor  a 
gyűjtemény  kézirata  megfordult,  ezen  sorok  mel- 
lett küldé  azt  nekem  vissza:  ((Küldöm  az  egész 
kéziratot,  kijelentve  egyszersmind  azt, hogyannak 
kinyomatását  igen  óhajtom.  Az  elhunytnak  müvei, 
melyek  jeles  tehetségének  világos  bizonyítványait 
foglalják  magokban,  bizonyosan  másokra  is  ép 
oly  mély  benyomást  fognak  tenni,  mint  reám  s 
ez  egyik  föoka,  miért  én  sokkal  jobban  óhajta- 
nám, ha  e  hagyományok  egészben  (nem  részle- 
tenkint)  jöhetnének  ki.» 

íme  egészben  veszi  tehát  ezt  az  olvasó  közön- 
ség. Egy  halavány  sugár  ama  nagy  időkből, 
melyeknek  küzdelmeit  és  dicsőségét,  eredményét 
és  tanúságait  vajha  soha  ne  feledné  és  bölcsen 
használná  a  nemzet. 

Miskolcz,  1886  január  14. 

Lévay  József. 


I. 


VERSEK. 


Az  ifjú  világa. 

Nyugtalan  tenger,  mely  habjaidat  hányod, 
Kert,  hol  mindennemű  virágok  teremnek, 
Melynek  van  szélvészed,  melynek  van  orkánod.,. 
Változó  képeden  gyakran  elmerengek, 
És  a  tárgy  derengő,  kétes  arczulatja 
Lelkemet  tükörként  elém  rajzolgatja. 

Te  fényes  képzelet,  mely  virágos  pályán 

Egek  felé  tartod  merész  röpülésed ! 

Te  szárnyas  vágy,  mely  szállsz  át  az  ür  homályán 

S  neved'  lehetlenség  oszlopára  vésed, 

Te  befogadó  sziv  !  te  nyugtalan  lélek  ! 

Ti  forrongó  erők !  lángzó  szenvedélyek  ! 

Es  te  tágas  látkör,  a  mely  korlátjának 
Nem  ismeri  el  a  földet,  sem  az  eget, 
Fölszállván  körébe  magasság  honának. 
Mind  azt  szemlélem,  mit  az  elme  rejteget. 
Lelkem  a  magasban,  lehullván  salakja, 
A  dicsőség  márványpalotáját  rakja. 

Lánczához  nincs  kötve  földi  érdekeknek, 
Zabolázhatatlan  lelkem  oczeánja 
S  tengerét  e  zajos  küzdő  elemeknek, 
Legével  az  édes  szabadság  táplálja ; 
Dicső  lég,  melyben  a  fényes  nap  sugara 
Borostyánt  növeszt  az  elhulltak  porára ! 


Dicső  lég !  szabadság  édes  levegője, 
Mely  a  férfi  erőt  ölében  ringatja, 
Benne  a  dicsőség  zászlót  emel  s  tőle 
Fölpirúl  a  jóllét  kedves  arczulatja. 
Dicső  lég,  a  melynek  lánglehelletére 
Felbuzdul  az  erő  habzó  piros  vére. 


S  kifáradva  a  nap  izzasztó  munkáin, 
Oh  mi  édes,  vonzó,  hűvös  árnyék  alatt 
Elszenderedni  a  jelennek  rózsáin 
S  álmodni  jövőben  boldogabb  álmokat ! 
Hol  a  sziv  vezeti  a  szárnyaló  vágyat 
S  a  léleknek  ékes  képzelet  vet  ágyat. 


S  párnáin  az  édes  gerjedezéseknek 

Andalogván,  tova  jár  a  rajos  elme 

És  a  természetre,  hol  gyökeret  vernek 

Erzési,  lehajol  végetlen  szerelme. 

S  keresztül  homályin  annyi  szenvedélynek 

A  nyugalom  csendes,  tiszta  lángjai  égnek. 

És  mint  a  nap,  mely  száll  lágy  hullám  ve  tette 

Agyába  nyugalmas  tengerek  árjának  : 

Végetlenbe  járó  vágynak  közepette, 

Ügy  száll  a  szerelem  s  utat  nyit  magának  ; 

Oly  fényesen  ragyog,  oly  virágos  útja 

S  az  életnek  minden  gyönyörét  megfutja. 


De  forr  és  háborog  a  nyugtalan  lélek, 
Lankaszt  ma  az,  a  mi  tegnap  még  hevíte, 
Változnak  a  keblet  gyötrő  szenvedélyek. 
Összerombolja  azt,  mit  buzgón  építe. 
Pedig  a  mit  keze  ekkép  összerombolt 
Egykor  tán  előtte  imádott  oltár  volt. 


Egy  világ  van  bennem,  a  kebel  világa 
Hol  hegyek  érczekint  rejlik  az  érzelem; 
Örömemben  szivem  legfőbb  boldogsága. 
Ha  egész  világot  magamhoz  ölelem  . .  • 
De  a  midőn  benne  szilaj  keserv  támad. 
Kirekesztem  onnan  az  egész  világot. 


Szabad  vagy,  lelkemnek  minden  szárnyalása ; 
Szellemem !  mely  nem  tűrsz  lánczoló  korlátot. 
Légy  olyan,  miként  az  egek  villámlása 
S  tedd  le  most  is  bátran  első  áldozásod . . . 
Lángol  már  az  oltár,  fölszáll  már  az  ének, 
Első,  a  szabadság  magas  istenének. 

Mig  az  idő  nem  int  ősz,  deres  fejével, 
Közétek  ifjúság  baji,  vegyetek  be ! 
Enyhe  árnyatokban  szenderedjem  én  el 
Es  hajthassam  fejem'  rózsás  öletekbe! 
Te  befogadó  sziv !  te  nyugtalan  lélek ! 
Ti  forrongó  erők  s  lángzó  szenvedélyek. 

(J846.) 


Szép  kedvesem. 

Szép  kedvesem  alszol-e  már? 

lm  elkongott  az  éjféli  harang. 

Te  nyugszol;  az  én  lelkem  tova  jár 

És  messze  sötéten  az  éjbe  borong. 

Tégedet  isteni  álmák 

Ringatnak  nyoszolyádon : 

Az  én  áhnaim  viharrá  válnak 

Es  rajtok  a  fergetegek  nyomait  bejárom. 

Még  egyszer  képzeletemmel 

Megnézem  igéző  titkaidat, 

Aztán  távoznom  kell 

Es  visszatérnem  nem  szabad. 

Mosolygíínak-é  ajkaid  ? 

Mosoly gjanak,  oh  csak  mosoly gjanak  ! 

Engem  többé  nem  üdvezit 

Ez  a  mosoly,  ez  a  bájos  ajak. 

E  hunyt  szem  erösebb  fényű,  mint 

Legbüszkébb  gyöngye  keletnek, 

Mely  valahányszor  egekre  tekint, 

A  csillagok  elfeketednek. 

Es  e  kebel,  hol  zajlik  és  pihen 

A  lázas  szerelem, 

Es  e  fö,  mely  érzéstelen 

Most  fürdik  omolt  haja  fürtéiben !  .  , 

Szép  vagy,  de  csábitó  vagy  ; 

Almodban  is  hazudnak  ajkaid, 

A  szó,  mely  bűvös  ajkadon  fagy. 

Nem  tudja,  mi  a  hűség  és  a  hit. 

Te  megzavartad  álmaim' 

S  érzelmim  csendes  tükörét, 

Es  elraboltad  romjain 

Szivem  nyugalmát,  mindenét  .  •  . 

Pihenj,  pihenj  szép  kedvesem, 

lm  elkongott  az  éjféli  harang. 

Nyugtodat  ne  zavarja  szellemem. 

Mely  messze  sötéten  az  éjbe  borong. 

(1847.) 


Szellemkép. 

Ha  múltba  tévelyeg  andalgó  szellemem, 
A  múltban  képednek  árnyékát  föllelem. 
Majd  halvány  szellem-árny,  majd  egy  lengő  sóhaj 
Dúsan  és  gazdagon  lelked  vonásival. 

Bozzai  iroJ.  hagyom  -  ^ 


18 


A  lángzó  alkonyat,  a  hajnal- szürkület, 
Rózsákkal  festi  ki  lelkemnek  képedet, 
Es  látok  arczodon  nyiló  örök  tavaszt, 
Mint  ifjú  képzelet  előteremti  azt. 

Zarándokságimon  igy  kísér  szellemed 
S  varázszsal  átszövi  kifáradt  éltemet : 
Ha  múltba  tévelyeg  andalgó  szellemed, 
Fölkeresed-e  ott  sugárzó  képemet? 

A  lengő  esti  szél,  mely  száll  a  lomb  alatt, 
Megviszi-e  hozzád  bús  sóhajtásimat? 
S  ha  bánat,  fájdalom  zavarja  lelkedet, 
Titkon  nem  vallja  meg,  hogy  érez  és  szeret !  ? 

(1847.) 


Éjjeli  bú. 

Hanyatló  szakára,  borúit  az  éj,  de  még 
Hamvas  mécs  előttem  nehéz  lángokban  ég., 
Sötéten  bámulnak  négy  felöl  a  falak, 
En  itt  ülök  s  téged,  téged  sóhajtalak. 

Nehéz  ez  a  kebel  a  fájdalom  miatt, 
Melyet  viszályi  közt  kellett  kiállnia . . . 
S  mit  mondjak  ruiau  is?  lelkemnek  egy  fele 
Neveddel,  neveddel,  neveddel  van  tele. 


19 

Arczod  vonásain  hogyha  elmerengek, 
Lángforrásba  jönek  cseppjei  véremnek . . . 
Mi  az,  mi  lángba  hoz,  mi  az  a  szerelem  ? . . . 
Kérlek  az  egekre !  fejtsd  meg  te  azt  nekem ! 

Mint  földhöz  a  magas,  ragyogó  csillagok. 
Én  hozzád  annyira,  vagy  tán  messzebb  vagyok ; 
De  volnál  bár  hozzám  még  kétszer  annyira. 
Lelkemnek  le  kéne  e  tért  harczolnia. 

Hanyatló  szakára  borúit  immár  az  éj, 
Körültem  csendesség,  halk,  néma,  lassú,  mély, 
Mély,  mint  az  érzelem,  mit  szivemben  lángra 
Lobbantott  szemednek  égő  pillantása. 

A  mécsem  kialudt,  de  még  fen  van  velem 
S  ég,  bár  világot  nem  dérit,  a  szerelem  . . . 
Éjféli  homályban  hagyjatok  bolygani. 
Sötétek,  sötétek  pályámnak  utai ! 

(1846.) 


Emlékrózsa. 

Majd  ha  elbúcsúzunk 
Kedvesem !  emlékül 
Szakaszsz  ki  egy  rózsát 
Szived  érzelmébül . . . 


Eltetö  sugara 
Forró  érzeményem, 
Enyhitö  harmatja 
Szemem  könyje  lészen. 

(1846.)  ^ 

Ez  a  világ... 

Ez  a  világ  egy  puszta  sirverem, 

Az  enyészet  gyász  sírboltja,    • 

Mely  életet  terem 

S  az  életet  kioltja. 

Itt  minden  az  elmúlás  tüneménye ! 

x\  jövendő  egy  puszta  sir, 

A  melybe  dől  a  halandó  reménye 

S  a  múlt  idő 

Egy  puszta  temető, 

Hol  a  lefolyt  napok  hevernek 

S  a  feledés  rajok  sirverset  ir. 

Csak  néha  éjek  éjjelén 

Támad  föl  az  emlékezet 

S  halvány  arczával  rezge  fényt 

A  puszta  sirhalmokra  vet. 

Sir  maga  is  a  feledés, 

Mert  benne  minden  semmiségbe  vész 

Es  a  való,  mely  érintésivel 

Ledönti  a  képzelet  oltárit. 

És  a  csalódás,  mely  azt  nyeli  el, 

Mit  a  buzgó  kivánat  áhit . . . 

Minden  tünemény,  tárgy  s  elem, 
Dicsőség,  bukás,  győzelem, 
Az  istenitett  gondolat  oltára, 

A  tör  a  gyilkos  markába 

Mind  enyészet  nyoszolyája, 
Halálverem  és  sir  szája. 
S  e  sirok  közt,  mint  eltévedt 
Vándor,  bujdosik  az  élet,  — 
Fölötte  zordon  arczczal  áll 
Gyász  fejedelme  —  a  halál! 

(1847.) 


Sirván. 

—  Töredék.  — 

Hajnalon,  a  mint 

A  legelső  sugár 

Kipihente  magát  a 

Lombos  fenyvesek  ágain. 

Két  ifjú  tekinte  feléje  keletnek, 

Lángadozó  arczokkal  az  ormon. 

S  szólt  Jezorán  : 

((Láttad-e  a  lányt, 

Láttad-e  őt,  úgy,  mint  én,  mondsza,  Velejteg  ? 

En  látám :  szeme  könyes 

Volt  mint  a  harmatos  hajnal, 

Arczán  halványság  ült. 

Mint  Altai  bérczein  a  hó. 


Oh  mi  gyönyör  volt 

Tópö  fájdalmában 

Öt  látnom,  omolva  kesergőt !  ? 

Látnom  a  mint  lehajolt 

Kevély  szépsége  a  földnek 

A  bajnok  erőnek  előtte 

S  szivemet  láng  járta  keresztül . . . 

Mondsza,  Velejteg, 

Mit  Ítélsz  róla,  kihez 

Délszaki  forró  elmém 

Nem  tud  képzelni  hasonlót  ?» 

Felelt  im  ezekre  Velejteg  : 

« Bátya !  kivánataid 

Késztetnek  szólani  engem  : 

Szóiandok,  —  (bár  inkább  hallgatnék 

A  harczok  sebezett  lovaként,  mely 

Fájdalmát  némán  eltűri) 

Szóiandok,  de  beszédemnek 

Tudom  én,  nem  lészen  szünete,  vége. 

Oh  én  látám  őt! 

S  egyebet  sem  látok  azóta. 

Láttam  s  bámultam 

Szépségén  nem  vala  földi 

S  nem  vala  nem  szépséges  alakján. 

Ne  kérdd,  oh  bátya,  mit  érzék 

Ekkoron  én,  hanem  elmém 

Tépett  rongyaiból  kelj  föl  nekem,  ékes 

Képzelet !  és  a  múltaknak 

Ragyogjad  elembe  alakját. 

Mint  oldalomon 

Mely  nyugszik,  a  fényes  aczólkard. 

Oh  ha  szabad  látnom 

Mint  jött  legelőször  elembe 

Fájdalmában  erötelenen, 

Mint  a  gyökeretlen  pálmafa !  .  . . 

Te  pedig,  oh  gyönyörű  Sirván ! 

Ekkoron  is  szép  voltál 

A  fájdalom  vad  szele  nem  rongálá 

Szépséged  csodatékony  alakját. 

Ö  sirt,  halld  bátya !  s  kesergett 

Forró  könnyei  a  hideg  éjjeli  harmat 

Cseppjeiként  a  rét  fűszálaira  hulltak. 

így  láttam  vala  öt, 

S  egyebet  sem  látok  azóta ... 

Agyamba  csapott  a  láng, 

Földúlta  velőmet 

S  megtagadá  szolgálatait 

Mindenre  képtelen  elmém. 

Oh  hogy  nem  lehetének  e  könnyek 

Enyhítői  szivem  forrongó 

Indulatának  ! 

Oh  bátya,  ha  a  lány 

Csakugyan  e  földi  teremtmény 

S  magzatja  Uzongárnak: 

ügy  Ormuzd  kedvezzen  fegyvereinknek 

S  teszszük  hadakozva  rabunkká ! 

Mit  szólok  ?  rabomul, 

En  a  ki  vagyok  neki  rabja,  tekintném? 

Rettegnék  pillanatától 

S  nem  volnék  suhanó  leplét 

Érinteni  bátor, 

De  nyomorult  tolvajként  lesném 
Lépteit,  —  és  puha  lába  nyomát 
Csókolnám  mennyei  kéjjel 
S  égö  lángjaimat 

Vérző  kebelembe  temetném)) 

Folytatná,  de  haraggal 
Közberiadt  Jezorán : 
«Ne  továbbra,  ítéletedet 
Kértem  s  nem  óhajtom  azonban 
Asszonyi  gyáva  beszéddel 
Lelkem  tele  sirni  gyerekként ! 
Tudd  meg,  kit  vélem 
Bálkhámnak  vére  köt  össze, 
Testvért,  és  az  anyák  legszebbike, 
Hogy  férfihoz  illöleg  viselendő 
Légyen  a  férfi  magát, 
Tettekkel,  ajakkal  örömben 
És  szomorúságban)). 
Szólott  s  mind  kettő 
Tova  ment,  nagy  gondolatot 
Forgatva  fejében. 

Eltávoztam,  a  harczok 

Gyászmezején  hagyván  biisongót, 

Tőled,  oh  Sirván ! 

Pedig  ime 

Mig  dél  gyermekinek 

Lángzó  ajakára  figyeltem. 

Énekem  addig 


«i5 


Tévedezö  hangokban 

Keresett  vala  téged 

Szerte  a  völgyben. 

S  hol  zuhogó  habjával  alászáll 

A  csevegő  Jemba 

A  part  virága  között,  legszebbjót 

Virágainak,  téged  meglel. 

Kezeid  szedik  a  szép  parti  virágot 

De  koszorút  abból,  mint  máskor, 

Nem  fonnak,  hanem  azt 

Gondtalanul  tova  hányod,  egyébre 

Tévelyedő  figyelemmel. 

Megzördül  azonban 

A  berek  és  lobogó  fürtökkel 

Hűs,  vadon  árnyaiból 

Ékes  ifjú,  vadat  kergetve,  kitermett. 

Szólt  pedig,  a  lányt  megsejtvén 

Közeledve  feléje,  magában: 

«Fuss  gyors  lábaidon, 

Futamó  szép  őzike,  fuss  el ! 

En  ugyan  im  fegyvert 

Eád  szegzeni  ártó 

Nem  vagyok,  ellenben 

Sőt  áldalak  értté,  nyomába  vezetvén 

Annak,  kit  lelkem 

Hangzatosan  kerget 

Egő  keblemen  át 

Szilajuló  gondolatokkal ». 

Közeledvén  pedig  a  lányhoz, 

A  lány  futni  akart, 

De  nem  tuda  futni 

S  a  tévedezö  pillantat  az  ifjún 

Lánggal  jegyzetté  futását. 

Mikoron  pedig  égö 

Lelke  az  édes 

Önfeledés  tenger  habjából 

Kimerült,  igy  szóla  Velejteg, 

S  hangja  szelid  volt 

S  rezgett,  miként  ha  lett  volna 

Lelkének  húrja : 

«Kit  fátyol  takar  el  búsongót, 

Lányka,  ki  vagy  te  ? 

Kit  lelkem  szárnyán  keresek 

Az  álom  ölében. 

Lányka,  ki  vagy  te  ? 

A  ki  vagy  életem  angyala  és  löl 

Lelkem  gyötrelme. 

Oh  lányka,  ki  vagy  te  ?  . . . 

A  ki,  magányodnak 

Szilajon  fölverte  nyugalmát. 

Egy  pillanatot 

Szólj,  nyerhet-e  tőled? 

Fátyladon  át  is 

Érzem  pillanatod  lángját, 

Mely  tart  leszögezve  szoborrá. 

Oh  téged  látván, 

Mily  kéj  válhatni  szoborrá ! 

Szólj,  legyek  árnyékod : 

S  leszek  az ; 

Szólj,  legyek  a  por,  mit 

Lábaiddal  taposol : 

S  üdvem  lesz 

Porrá  lehetni ! 

Oh  csak  tova  ne  űzz 

S  hagyd  tudnom,  az  ógböl 

Vetted-e  származatod' 

Avvagy  születél-e  földi  anyától  ? 

Szólj,  hadd  fogjam  lelkembe 

Minden  szavadat, 

Mint  tarsesi  kagyló 

A  tenger  moraját ...» 

Sirván  pedig  egyre 

Nehéz  szivét  fölemelve  keservek 

Arjából,  igy  szól  vala  s  hangja 

Kezegett,  miként  ha  lett  volna 

Lelkének  húrja : 

((Jövevény  vagy  bár 

S  idegennel  szólnom 

Tiltja  szemérem. 

Oh  ifjú,  de  hangod 

Oly  részvétet  idéző, 

S  oly  tisztán  rezegett 

Besötétült  lelkemen  által, 

Mint  a  nyári  nap  első 

Hajnal-sugara, 

Mely  fölnyitja  bezárkózott 

Kelyhét  a  virágnak. 

Nem  tudod,  e  részvét 

Mily  jól  esik  a  boldogtalan 

Elhagyatott  Sirvánnak ! 

Szólanom  unszolsz  még  ? 
Oh  de  ne  várj  tőlem  sokat ; 
Annyira  félek, 
Hogy  megvesztegetik 
Hizelgéseid  hiú  lelkemet  és 
Könnyen  eladhatná 
Szavaidnak  szivemet  ajkam. 
Azt  kérded,  ki  vagyok  ? 
Vagyok  a  sors  árva  leánya 
Kit  szült  tiszta  szavú  Szalavár 
Bajnok  Uzongárnak, 
Hogy  legyen,  a  ki 
Sírjaikon  keserű 
Fájdalmakba  merülve, 
Hervadjon  utánnok. 
Mint  a  letörött  törzs  ágán 
Hervad  a  bimbó, 
S  halála 
Lészen  a  mely  táplálta 

Az  életadó  fa». 

(1847.) 

A  hatalmasokhoz. 

I. 

Oh  átkozzátok  el  az  észt  fejemtől. 
Mely  lelkem  egyedüli  vagyona ! 
Mondjátok,  a  mi  bánt,  gyötörve  rémit, 
Homályoö  árnyak,  régi  babona ; 

Hogy  lelkem  csügg  a  régi  kor  meséin 
S  vakság  bilincse  tartja  rabjaként, 
Mondjátok,  a  hit  üdvössége  még  nem 
Derithetett  borúlatára  fényt, 
Átkozzatok,  avvagy  kaczagjatok : 
Én  ördögöt  létezni  gondolok. 

Mert  láttam  öt ;  ember,  miként  ti  és  én, 
Palástja  szép,  miért  is  mondani ! 
Palást  alól  balutra  vezető 
Lólábakat  szemléltem  ingani. 
Am  átkozzátok  el  az  észt  fejemtől, 
Mondjátok,  hogy  csak  régi  babona 
E  hit,  mit  lelkemhez  tapasztalás 
Sok  évek  biztos  ujjával  fona ; 
Átkozzatok,  avagy  nevessetek : 
En  ördögöt  hiszek  ti  bennetek. 

Nem  egyszer  haliám  barna  éjen  át 
Lólábatoknak  dobbanásait, 
Midőn  a  gőg,  felverni  nyugatát, 
A  béke  szentelt  hajiokába  vitt. 
Patkótokon  rengett  a  föld  belül 
S  mely  számatokra  menykőt  rejteget, 
Szidalmitokra,  tán  szégyenjelül, 
Kigyúlni  láttam  a  felhős  eget. 

lm !  gőgötök  kikelt  magábul  és 
Hogy  szégyenéül  lásson  a  világ. 
Előttetek  rémület,  rettenés, 
Utánatok  nyomor,  rabszolgaság. 

Mind  a  tiétek,  minden  száll  reátok, 
De  elfogadni  mért  remegitek  ? 
Tiétek  im  az  ezredéves  átok, 
Mit  könny  nevelt  és  bosszú  edze  meg. 


11. 


Oh  drága  hatalom !  te  mennyországa 
A  boldogitó  minden-tehetésnek ! 

Mi  jó  nyugodni  biztos  hajiokába', 

Ott  hol  az  önkény  magvai  tenyésznek. 

Ti  ott  nyugosztok,  oh  nyugodjatok, 
Nektek  mosolyg  a  nap  lenyugtakor. 

Törvényt,  jogot  szól  gyáva  ajkatok. 
Törvényt,  jogot,  mely  egyaránt  bitor. 

S  mig  elnyomottan  küzd  az  ember-ész 
Felhőkön  át  törvén  zajos  nyögési, 

Erényitekrül  addig  szolgakéz 
Az  emlékek  márványait  bevési. 

Igen,  ti  tudtok  tenni  is,  tömérdek 
Eszközzel  lánczra  fűzni  szellemet, 

Hogy  oly  mederbe  folyjon  minden  érdek 
Melyet  csalárd  hatalmatok  vezet. 

Bírjátok  az  egek  villámait, 

Csináltok  gyakran  égi  háborút ; 

De  áldás  nem  követi  nyomait 

Lépéseteknek,  mely  csak  rontni  tud. 


Mindent  tehettek :  egy  uj  Babylont 
Építhetnétek,  meiy  az  égbe  visz  ; 

De  a  szellem,  a  mely  dühödve  ront, 
Mennyországot  is  csak  e  földön  hisz. 

Elég  a  bűn,  elterhesűlt  az  átok. 
Meg  kell  szakadni  ennek  egykoron ; 

A  villámterhes  ég  szakad  reátok. 
Ha  lelketekben  nincsen  irgalom. 

Eljö  a  végitélet  boszús  napja, 
S  megrengetendi  bűvös  mesterét. 

Az  áldicsöség  fényes  oszlopzatja 
Márványival  lehuUand  szerteszét. 

Boszúlva,  mint  egy  véres  sansculotte. 
Szellem-hatalma  fölzajong  a  kornak. 

Remegjetek,  mert  e  föltámadott 
Erők  lezúznak,  porban  eltipornak! 

(1847.) 


Holdas  éjek. 


1. 

Alltam  ablakod  alatt 
Holdvilágos  éjjel, 
Lanyha  szellő  suttogott 
A  fák  levelével. 

Es  a  csend  lön  végtelen, 
Senki  sincsen  ébren, 
Földön  csak  a  szerelem, 
Csak  a  hold  az  égen, 

A  madár  elhallgatott  » 

S  szállt  a  fatetöre,  ^ 

Csak  szerelmem  és  a  hold 
Almaidnak  öre. 

A  mit  lelkem  álmodik, 
A  mit  gondol,  érez, 
Holdsugárok  megviszik 
Álmod  szelleméhez. 


S  melynek  kínját  érezem, 
—  Szabadulni  tőle  — 
Légyen  az  a  szerelem 
Almaidba  szőve. 

Csendes  holdvilágos  éj, 
Adj  nekem  ily  álmát, 
Egyik  része  égi  kéj, 
Másik  része  bánat. 

Es  az  éj  után  a  reg, 
Mely  álmámból  felkélt, 
A  leánynak  hozza  meg 
Szivét  és  szerelmét. 

Álmodozz'  még,  édesem 
Senki  sincsen  ébren, 
Földön  csak  a  szerelem, 
Csak  a  hold  az  égen. 


2. 

Mi  szép  a  holdsugár. 

Midőn  a  lányka  ablakára  süt ! 

Az  én  szerelmem,  mint  rideg  madár 

Kiséri,  vijja  éji  álmait. 

Szép  lesz  a  holdsugár,  midőn 

A  lányka  sirhalmára  sütni  fog  ; 

Harmatba  fürdik,  mely  a  dombtetőn 

Gyémánt  vakitó  fényében  ragyog, 

A  hol  rideg  vándorképen, 

Sanyarún  a  földön  s  az  égen 

Az  én  szerelmem  bolyg  magában, 

Gyötrelmében,  fájdalmában. 

q 

Bozzai  irod.  hagyom.  ^ 


84 


Lépte,  mint  a  szellő  szárnya, 

Hangja  szárnyak  suhogása, 

Szem-sugára  bágyadott  Ú 

Tűzzel  ír  egy  homlokot. 

Arcza  halvány, 

Mint  a  hold . . . 

Ez  nem  a  lány 

Képe  volt. 

A  leány,  ki  éjem  álma 

S  álmaimnak  édene, 

Átölelne,  megtalálna, 

Eám  nem  igy  tekintene  . . . 

Szemeid  hidegek,  mint  a  fagy  .  .  . 

Ertlek,  jövendőm  képe  vagy ! 

Igen,  jövendőm  bűvös  képe  te, 

Melyet,  jővén  az  éj  fele, 

Zavart  agyamnak  lázas  képzete^ 

Halvány  színében  feste  le, 

Olyan  halványan,  mint  a  hold  sugár, 

A  mely  szobámnak  ablakára  jár. 


4. 

A  holdat  én  csak  azért  szeretem. 
Mivel  hasonlít  lánykám  orczájához  ; 
Az  arcza  nyílt  ég,  szende,  végtelen. 
Mit  halovány  fény  mélán  átsugároz. 

A  holdat  én  csak  azért  szeretem. 
Éjben  viraszt,  midőn  a  szerelem, 
Es  megmutatja  éjhomályon  át, 
Alvó  szerelmesemnek  ablakát. 
A  holdat  én  csak  azért  szeretem, 
Hozzám  hasonlít  pályamentiben  : 
Egyedül  jár-kél  fent  az  égen, 
Mint  én  a  világnak  végtelenében. 

(1847.) 


Ne  nézz  rám  . . . 

Ne  nézz  rám ! 

Pillantásid 

Égetőbbek  lelkem  hevénél. 

Ne  sóhajts ! 

Sóhajtásid 

Hidegebbek 

Tátra  szelénél. 

Ne  kérdezd, 

Fájdalmaktól 

Hogy  él-e  még  bennem  a  lélek  ; 

Ne  könnyezz 

Eágondolván 

Egykor  miképen  szeretélek ! 

(1847.) 

Hervadó  szerelem. 

Pusztaság  a  világ, 
Kert  az  ón  kebelem, 
Egyetlen  virága 
Hervadó  szerelem  . . . 
Hervadó  szerelem 
Bús  árnyéku  fája, 
Könnyem  nedvesiti. 
Fájdalmam  táplálja. 

Kert  az  én  kebelem, 
Gondatlan  kertesze 
Vajon  melyik  lehet : 
A  szív-e,  az  ész-e  ? 
Talán  mind  a  kettő, 
S  míg  egyik  ültetett, 
Másik  kitép  reményt 
Es  emlékezetet. 

Es  a  kert  virági 
Már-már  elveszének, 
Összetiprák  őket 
Zajgó  szenvedélyek . .  • 
Mit  állsz  még  te  benne. 
Hervadó  szerelmem ! 
Terhes,  reményvesztett 
Kínodat  viselnem ! 

Elmúlt  örömidnek 
Emléke  nem  éltet . . . 
Oh  hadd  szakasszam  ki 
E  kínos  emléket ! . . , 
Mert  él  még  az,  noha 
Illatját  nem  érzem ; 
Virági  elhulltak, 
Tövisétől  vérzem. 

Nem !  ne  távozz'  tőlem ; 
Ágyán  gyötrelemnek 
Hamarább  lesz  talán 
Vége  életemnek : 
Csak  mikor  lelkemet 
Már  ki  kell  lehelnem, 
Akkor  szállj  el  tőlem, 
Hervadó  szerelmem ! 

(1847.) 


A  rózsa  halála. 

—  Eege.  — 

Tudom,  nem  hiszitek,^  mikép  lehettenek 
Egy  kicsiny  virágba  Ej  s  Nap  szerelmesek, 
Higyétek,  avvagy  ne,  arra  semmi  gondom, 
En  e  regét  azért  végiglen  elmondom. 

Az  Ej  sötétsége,  a  Nap  fényessége 
Szerelmében  egy  kis  virágszálért  ége, 
Rózsának  hittak  a  kicsinyke  virágot 
A  kinél  szebbet  az  új  tavasz  nem  látott. 

Tegnap  még  csak  bimbó,  kéj  s  gyönyörrel  tele  : 
Már  ma  kitárnia  illatos  kebele 
Es  az  esti  szellő,  mely  hozzá  lopni  járt, 
Illattal  terhelten  hagyá  el  hajiokát. 

Teljes  arcza,  mint  a  tiszta  bársony,  ége, 
De  keblét  elfödte  szemérmetessége, 
Hanem  néha-néha  magát  végig  nézvén, 
Maga  is  elpirult  kellemes  szépségén. 

Es  a  harmatos  Ej  mikor  leborúla 
Jött  hozzá  szeliden  ós  ekképen  szóla  : 
((Szerelmes  virágom !  nyisd  meg  szép  kelyhedet, 
S  gyönyörűségébe  fogadj  be  engemet ! 

Az  égö  napsugár  tikkasztó  volt  reád ; 

Az  én  szeretetem  tenéked  enyhet  ád; 

Hüs  csókkal  foglak  én  fürösztni  tégedet, 

Nyisd  meg  szép  virágom,  nyisd  meg  hát  kelyhedet ! » 

Kérő  szavának  a  rózsa  hitelt  adott 
S  fogada  kelyhébe  szerelmes  harmatot, 
A  ki  hűvös  fejét  keblén  pihentette 
S  szerelmöket  az  Ej  fátyollal  befedte. 

Mikor  már  az  idö  hajnal  fényre  kelé, 
Gyöngyökben  tündökölt  a  rózsa  kebele. 
Érzi  már  az  Ej  is,  hogy  távoznia  kell, 
Hozzá  bucsúzólag  azért  igy  esdekel: 

((Szerelmes  virágom  !  őrizzen  tavaszod  ! 
Tartsd  emlékedben  a  szerelmes  harmatot, 
A  ki,  ha  a  fénylő  Nap  leszálland,  ismét 
Megjön  és  elhozza  nem  szűnő  szerelmét. 

Őrizzed  szivedben  az  ártatlanságot, 
Hervadás  ne  bántsa  szép  fiatalságod 
Ne  nyisd  föl  kelyhedet  minden  idegennek, 
Kik  orozni  járnak,  aztán  elröppennek. 

Őrizkedj'  szellőtől,  a  szellő  csapodár, 
Hütelen  hozzád,  csak  illatot  lopni  jár. 
Szép  vagy  szerelmesem  !  sokan  megkívánnak, 
Ne  hígy  a  szellőnek,  ne  a  napsugárnak!)) 

Felelt  rá  a  rózsa,  levén  szűz  kebele 
Ártatlansággal  és  szerénységgel  tele  : 
«A  hogyan  beszéltél,  szerelmes  harmatom  ! 
Akként  fogok  tenni,  neked  azt  fogadom. 

Gyönge  vagyok,  érzem,  ártani  képtelen. 
Mindenki  játszik  és  ingerkedik  velem ; 
De  ki  hozzám  ennyi  jósággal  tele  vagy, 
Engem  fölkeresni  eljöjj,  el  ne  maradj ». 

Azonban  a  Nap  is,  mihelyt  az  égre  kel, 
Fölkeresi  Eózsát  vizsga  szemeivel  ; 
Látá  a  gyöngyöket  arczán  és  szemében, 
Gondolta :  könnyezik  s  szólott  vigaszképen : 

«Szép  Kózsám,  virágom !  mi  a  bajod  neked. 
Hogy  könnyekben  úszik  ifjú  arczod  s  szemed? 
E  könnyek  talán  a  bánat  tenger  árja, 
S  a  tengerben  úszik  életed  sajkája  ! ! 

Gyönge  kis  virágom,  fakadó  szerelmem ! 
Hagyd  gyönyöreidet  éreznem,  legelnem ; 
Vesd  reám  szemeid,  ne  fordulj  el  tőlem, 
Bánat  könnyedet  hogy  gyöngén  letöröljem)). 

Felelt  rá  a  rózsa:  ((Szemeim  nedvesek? 
Ne  bántsd  e  könnyeket,  harmat  gyöngyi  ezek, 
Ez  az  én  örömem,  az  én  ékességem. 
Igaz  szerelemből  az  Éj  adta  nékem. 

És  a  mit  ö  adott,  az  én  szerelmesem 
Azt  mondta,  ne  adjam  azt  másnak  soha  sem, 
Nem  tudod  te  minő,  jó  volt  hozzám  az  Éj, 
Szerelme  enyhe,  nem  forró,  de  néma,  mély». 

Szólt  ^ezekre  a  Nap  égető  szemekkel : 
((Az  Ej  ajándokát  kis  virágom  vesd  el, 
Vesd  ki  szivedből  az  Éjét,  a  sötétet; 
Világban,  fényben  kell  tündökölni  néked. 

Én  fejlesztem  ki  a  bimbóból  szépséged, 
Engem  kell  szeretni  és  ölelni  néked. 
Jer  forró  keblemre,  hadd  öleljelek  fel ! » 
Szólt  s  megigézte  öt  égető  szemekkel. 

Eózsa  örömében  elfelejté  magát, 
A  nap  letörölte  szemének  harmatát. 
Kedvesére  gondolt,  habozott ;  végtére 
Önként  lehajola  forró  kebelére. 

Most  a  nap  a  rózsát  kéjjel  öleié  fel, 
A  tüzes  szerelem  égető  hevével . . . 
Játszott,  pajzánkodott,  szemének  sugara 
A  Kózsa  keblének  rejtekit  bejárta. 

S  a  délnek  lankasztó  csendes  fuvallatja, 
Eózsát  az  égő  napsugárban  ringatja 
Meg  van  már  a  Napnak  igézve  fényétül, 
Szerelmében  ittas,  szerelmében  szédül. 

Eózsa  közelében  egy  vén  fűzfa  állott, 
Ki  jóakarólag  vetett  enyhe  árnyat 
Éltető  árnyékkal  rózsát  megkínálta. 
De  rózsa  nem  figyelt  jó  *karó  szavára. 

így  tűntek  az  órák,  igy  tűntek  a  perczek, 
S  az  ő  szive  szintén  örömben  repedt  meg 
S  mint  a  gyönyör-óra  illant,  úgy  j övének 
Hervasztó  szelei  rövid  életének. 

Távozott  már  a  Nap,  s  iíjú  tüzes  képe, 
Vágytól,  szerelemtől  tüz-lángokban  ége  ; 
S  midőn  utoljára  megállt,  el  nem  oltott 
Lángja  meggyujtá  a  nyugoti  égboltot. 

Es  midőn  leszállott  az  ég  tüzes  fia, 
Eózsa  is  lehajlott  a  szerelem  miatt 
S  az  örömek  után  föltámadt  keserve, 
Mely  eddig  gyanútlan  lelkében  szenderge. 

Meglankadván  a  Nap  égő  csökj  aitúl, 
Leereszti  fejét  és  szive  elszorul; 
Már  csaknem  elalélt,  de  pártjára  álla 
Még  benne  szendergő  szép  fiatalsága. 

Es  mig  igy  kinozá  a  kettős  szerelem. 
Siető  szárnyakkal  az  Ej  is  ott  terem, 
Látta,  hogy  Eózsának  arcza,  keble  halvány 
S  igy  szólott  hozzája,  fátyollal  takarván : 

« Szerelmes  virágom,  Eózsám!  mi  lelt  téged? 
Mért  hogy  hószin  leplet  ölte  fel  szépséged  ? 
Miért  szemeidnek  nézése  oly  méla, 
Miért  kebled  zárva  és  ajakad  néma?» 

De  Eózsa  nem  felelt  neki  semmiképen. 
Megérté  ezt  az  Ej  s  hallgatott  sötéten. 
Majd  sirt  és  ráborult,  leplével  takarta. 
Kebelét  áztatván  szemének  harmatja. 

S  a  hüs  harmat  alatt  újra  eledének 
Ifjú  szépségi  a  rózsa  életének  ; 
Még  egyszer  fölpirúlt,  még  egyszer  fölkele 
Ifjúságának  már  megtörött  ereje. 

Szomorú  látomány  ! . . .  a  hervadó  virág 
Léte'  köteléki  immár  elszaggatvák  ; 
Kinek  szerelem  volt  élte  és  halála. 
Ki  ne  irigylene  és  ki  ne  sajnálna !  ? 

Jött  a  tolvaj  szellő  s  elvivé  levelét, 
Kifosztá  egészen  elfonnyadt  kebelét 
S  a  Nap  szerelmese,  a  tavasznak  éke, 
Önnön  magának  lett  rémületessége. 

Ártatlanul,  némán,  minő  élte  vala. 
Hervadva,  megtörve,  búvában  elhala, 
Fiatalságának  hamar  eljött  vége, 
Élte  addig  tartott  a  meddig  szépsége. 


Midőn  a  Nap  újra  fölkele,  nem  látott 
Már  kellemes  rózsát,  szerelmes  virágot; 
Virágzása  helyén  hervadása  álla, 
Eletének  helyén  szomorú  halála, 

Az  ég  tüzes  fia  ezeknek  láttára 
Elbúsult  s  vön  setét  felhőt  homlokára 
Es  az  eget  sokszor  végig  kóborolta 
A  nélkül,  hogy  arczát  megmutatta  volna. 

Aztán  elfelejté  a  hervadt  virágot, 
Hogy  érte  búsulna,  rajta  meg  sem  látszott 
S  ki  tudja,  kit  szeret  mostan  ö  kegyelme  ! 
Hiába !  csak  ilyen  a  nagyok  szerelme. 

Hűségesebb  vagy  te  a  Napnál,  csendes  Ej ! 
A  te  szerelmed  nem  forró,  de  néma,  mély 
Es  a  kit  te  egyszer  öledbe  fogadtál, 
Beszélik  a  sirok,  megtartod  magadnál. 

Mihelyt  a  ragyogó  ég  fia  leszálla. 
Gyászba  öltözött  a  sötétség  királya 
S  arczára  leborult ...  én  már  sokszor  láttam, 
De  soha  derülten,  mindig  talpig  gyászban. 

Ekképen  kesereg;  szemének  harmatja 
A  szendergő  földet  gyakran  megáztatja. 
S  midőn  megkapja  a  borús  szenvedély  őt. 
Szomorúvá  teszen  élőt  és  nem  élőt. 

(1848.) 


Fehér  galamb. 

Mint  a  puszta  fája  télen, 
Lelkem  olyan  lombozatlan, 
Csüggedésben  es  reményben 
Búsan,  árván,  elhagyottan. 

Lombjait  elhagyta  régen 
Az  a  csevegő  madárka 
Es  a  hűs  szellöjü  légen 
Elszállt  boldogabb  tanyákra. 

Es  mióta  messze  szállá : 
Gyakran  eljött  búban,  kedvben, 
A  múltak  gazdag  királya, 
Hófejével,  hólepelben. 

Ö  az,  a  ki  nem  vetett  meg 
S  lelkem  gyakran  látogatja, 
A  tündér  emlékezetnek 
Eltévedt  fehér  galambja. 

Es  én  hozzá  igy  h.  szélek  : 
« Lelkem  puszta  és  kietlen, 
Ily  magányban  lenni  félek, 
Elhagyottan,  elfeledten. 

Lelkem  egykor  nem  volt  olyan 
Egyedüli,  néma,  puszta, 
Még  mikor  vidám  mosolylyal 
Az  öröm  megkoszorúzta. 

Es  én  akkor  átöleltem 
S  csügtem  rajta  üdvözülve 
S  téged  akkor  ünnepelten 
Egy  szép  óra  titka  szüle. 

Öszeszedted  boldogságom' 
Elhervadt  virágit  szépen, 
Hogy  midőn  borúi  világom, 
Elhozd  s  megmutathasd  nékem. 

S  eljövél,  elhoztad  nékem 
Multam  gazdagabb  világát, 
Megszüntetni  véle  éhem' 
És  lelkemnek  szomjúságát)). 

így  beszélek  s  hogyha  elszáll, 
Szólok  hozzá  szép  vidámon : 
Nem  bánnám,  ha  itt  maradnál, 
De  ha  már  mégysz,  azt  se'  bánom. 

Nem  csüggedt  még  el  reményem, 
Mert  kedves  vendégej;  várok, 
Az  öröm  fog  hozni  nékem 
El  nem  hervadott  virágot. 

De  ha  egykor,  de  ha  egykor. 
Nem  lesz  a  ki  keblet  tárna, 
Jöjj  el  akkor,  jöjj  el  akkor 
Életemnek  alkonyára. 

És  te  akkor  elhozandod 
Eltűnt  boldogabb  világom. 
Melyet  többé  nem  birandok 
Életemnek  alkonyában. 

(1847.) 

A  dicsőségről. 

Lerázom  annyi  esztendők  porát 
Lelkemrö],  mig  fölépítem  magamnak 
A  hir  s  dicsőség  márvány-csarnokát, 
Sötét  romjából  a  kiholt  múltaknak. 
Benézek  a  dicsőség  csarnokába, 
Oh  hogy  sugárzik,  mint  a  déli  nap ! 
Beárnyékolni  jöjj,  borostyán  ága, 
A  nap  sugara  ellen,  siromat. 

Ha  lombjaidból  messze  századok 
Telei  talán  már  kivetkeztetének : 
Jön  a  tavasz,  ismét  viruljatok. 
Fejére  a  szabadság  emberének ! 
Mert  a  dicsőség  nem  tünékeny  álom. 
Bár  néha  egyetlen  sugárt  bocsát  ; 
De  egyetlen  sugár  belőle,  három 
Századnak  fénylik  éjszakáin  át. 

Kom  a  dicsőség ;  mért  nem  éltem  én 
Akkor,  midőn  még  csorbulatlan  álla! 
Születtem  volna  napnak  reggelén, 
El  nem  boritna  éjszakák  homálya. 
Teremthetendék  hőset  a  hazának, 
Egy  Miltiadesz  bajnok-szobraként  ; 
Kezeim  tán  egy  Olympot  foszthatának, 
Szegény  hazám  !  neked  babérokért. 

Eom  a  dicsőség.  Építsd  fel  hazám, 
Bús  romjait  e  fényes  ravatalnak; 
Későbbi  gyermekid  között  talán 
Lesznek,  kik  benne  élnek  és  meghalnak, 
Kik  mondják  majd:  küzdöttem  s  nem  hiába, 
Mert  hosszú  éj  után  feltűnt  a  nap ; 
Beárnyékolni  jöjj,  borostyán  ága ! 
A  nap  sugara  ellen  siromat. 

(1848.) 


Mért  fénylik  a  csillag. 


Mért  fénylik  a  csillag 
Mért  fénylik  az  égen  ? 
Mért  fénylik  a  szablya 
Honfiak  kezében  ? 

Fénylik  a  csillag,  mert 
Öre  az  éjszakának 
Es  a  távol  naptól 
Vesz  sugárt  magának. 


És  fénylik  a  szablya 
Mert  éles  vasára 
Hóditó  fénynyel  süt 
Bátorság  sugara. 

Fényt  vészit  a  csillag, 
Hogyha  a  nap  feljö . .  • 
Mikor  hull  ki  a  kard 
Honfiak  kezéből  ? 

Majd  ha  elvonul  a  rabság  éjszakája 
S  béke  és  szabadság  napja  kél  utána. 
(1848). 

Induló. 

Pest,  jun.  24.  1848. 

Csatára  fel,  csatára  fel ! 
Zászlónk  felett,  mint  égi  jel, 
A  diadal  kirontó  fénye 
Es  a  hazának  biztató  reménye. 

Kivivni  sértett  jogaid 
Mi  vagyunk  édes  fiaid. 
Kiket  tápláltál  nappal,  éjjel 
Az  anyaszeretet  meleg  tejével. 

Hazánk,  hazánk,  mi  életet  s  vért 
Adandunk  anyatejedért 
S  mig  sziveinkben  a  magas  hon, 
Az  eskü  szent  igéje  ajkainkon. 

Nem  is  bitor  parancsokért 
Rabolni  hont  és  ontni  vért 
Kelünk  fegyverrel  a  csatára, 
Hanem  keblünknek  szent  sugallatára. 


Bozzai  irod.  hagyom. 

Van  istenünk,  van  angyalunk, 

Kiért  élünk  és  meghalunk 

Kié  a  legvégső  lehellet 

Dicső  szabadság!  szent  zászlóid  mellett. 

A  megholtaknak  vériből 
Tűzláng  fog  emelkedni  föl 
Örök  sugárral  és  mellette 
Fölmelegül  az  unokáknak  lelke. 

Es  a  szabadság  és  a  hon 
Még  felviruland  egykoron 
S  babérral  hinti  el  nyomunkat, 
Övezni  diadalmas  homlokunkat. 


Adjatok  egy  jó  szót! 

Adjatok  egy  jó  szót  vaskemény  ajakkal. 
Bár  riadjon  a  harcz  menydörgése  benne; 
Adjatok  egy  jó  szót  lágy  szelid  ajakkal, 
Melyben  a  reménynek  uszszék  végtelenje. 
Látom  én  a  múltat  szendergő  porában, 
Látom  a  jövendőt  —  ennyit  látni  sok  — 
Látom  a  jövendőt  csecsemő  korában ; 
Adjatok  egy  jó  szót  rá,  ti  századok! 

Látom  a  felhőt,  mely  országokat  járván, 
Kabnemzetek  vérét  szítta  föl  méhébe, 
S  záporként  adá  ki,  míg  mint  a  szivárvány, 
Föltűnt  a  szabadság  büvös-bájos  képe. 
Tátongó  seb  a  múlt,  fáj  mindenik  tagja. 
Kössétek  be  sebét,  hozzá  ne  nyúljatok, 
S  hogyha  fájdalmát  az  idő  elaltatja. 
Adjatok  egy  jó  szót  rá,  ti  századok. 


Meghalt  élet  a  múlt,  sírja  a  történet 
Es  a  jelen  neki  temetkező  pompa ; 
Mért  irtok  rá  mindig  szomorú  beszédet. 
Mint  a  sirt  borító  márvány  oszlopokra  ? 
Nagyra,  szépre,  jóra  nem  törekedett-e? 
Volt-e  megtört  szive  s  elfolyt  vére  sok  ? 
Küzdött  és  halt  és  az  idő  eltemette  . . . 
Adjatok  egy  jó  Qzgt  rá,  ti  századok ! 


A  holt  múltnak  lelke  (halhatlan  a  lélek) 
Átmegy  a  jövőbe  és  föléled  abban, 
Ez  a  feltámadás  • . .  és  most  oda  nézek. 
Hol  egy  elholt  lélek  új  életre  lobban. 
Napkeletre  nézek,  a  fényt  onnan  várom, 
A  homályos  múltnak  szebb  jövőt  adok  — 
Oh  midőn  majd  szürkül  a  szép  láthatáron. 
Adjatok  egy  jó  szót  rá,  ti  századok  ! 

(1848). 

Hallgass  el! 

Hogy  mi  fekszik  szivemen, 
Többé  el  nem  mondom: 
Hallgass  el  most  énekem, 
Hallgass  el  most  lantom ! 

Sóvár  lelkemnek  kevés, 
Vágynak  és  reménynek, 
A  borostyán  ága  és 
A  megtapsolt  ének. 

Elmondotta  énekem, 
A  mit  érze  szívem, 
Önmagához  hütelen, 
A  hazához  híven. 

Ittam  bort,  szerettem  lányt, 
—  Ez  az  élet  kedve  — 
Ámde  téged,  oh  hazám  ! 
Mindennek  felette. 

Lelkem  hordja  gondjaid'  ; 
Szentelj  föl  hőseddé, 
És  lantomnak  húrjait 
Karddal  vágom  ketté. 


I 

És  mikor  majd  szertehull, 
Elhalván  zengése, 
Fölriad  rá  zordonúl 
Kardom  zörrenése. 

A  dicsőség,  életem 
Napvilága,  fénye, 
És  a  tündér  szerelem 
Holdvilágos  éje. 

S  mind  az,  a  miért  sovárg 
Egy  még  ifjú  élet, 
Szép  öröm  !  hervadt  virág ! 
Mostan  Isten  véled. 

Szivem  tégedet  szeret 
Életben,  halálban, 
Ott  leszek  hazám  !  veled 
A  vész  órájában. 


A  tied  lesz  életem, 
Mig  karom  birandom : 
Hallgass  el  hát  énekem. 
Hallgass  el  most  lantom ! 

(1848.) 

Vándor  vagyok . . . 

Vándor  vagyok,  keresem 
Elvesztett  világom, 
Kebelemben  kenyerem, 
Hátamon  a  házam. 

Az  én  utam  végtelen ; 
Nincsen  pihenésem. 
Sem  a  múltban,  sem  jelen  - 
Sem  a  jövendőben. 

Csendes,  tiszta  volt  az  ég, 
Mikor  útra  keltem. 
Enyhe  szellők  lengetek 
A  reményt  felettem. 

Feljött  az  est  csillaga 
S  eltűnt  nem  sokára 
A  kietlen  éjszaka' 
Pellegsátorába. 

Itt  vagyok  most  néma,  vad, 
Idegen  pusztákon, 
Hallom  a  harangokat 
Kongatják  hazámban. 


öo 


ünnep  e  vagy  temetés, 
Nem  tudom,  nem  kérdem ! 
De  mindegyik  rezzenést 
Halálosan  érzem. 

Es  a  hányszor  hallgatom, 
Minden  kongatásra, 
Ká  felel  siralmasan 
Szivem  dobbanása, 

S  minden  dobbanásra  meg- 
Kövidül  az  élet, 
Sirhalmokon  lépdelek, 
Mint  egy  bús  kisértet. 

Arczomon  nincsen  virág, 
Eég  lehervadt  róla. 
Az  elaggott  ifjúság 
Meghidegült  csókja. 

Kihűlt  az  emlékezet, 
A  remény  kifáradt, 
Kietlen  jövő  felett 
Építeni  várat. 

Megszűntem  már  kérdeni : 
Mit  hoz  ez  az  élet, 
Mely  vágyam'  betölteni 
Olyan  szegény nyé  lett. 

Jámbor  óhajtás,  remény 
És  egy  ifjú  ábránd, 
Mely  egy  szebb  világ  felé 
Alkotott  bűvlátmányt. 

Almok,  tündérképei 
Boldogabb  jövőnek. 
Lelkemnek  jobb  részei, 
Mind,  mind  eltünének. 

Jobb  napom  már  elfogyott. 
Üres  lett  a  táskám. 
Elszakadt  bakancsomat 
Nincs  ki  megfoldozná. 

Nincsen  tűzhely,  nincs  föde]. 
Hideg  éjszakákra, 
Nincsen  egy  meleg  kebel. 
Mely  ölére  zárna. 

Vándor  vagyok  idegen. 
Sivatag  pusztában, 
Kebelemben  kenyerem, 
Hátamon  a  házam! 

(1851.) 

Jobb  napok. 

Voltak  sokkal  jobb  napjaim, 
Miért  tagadnám  őket  el  ? 
Keményeim,  játékaim, 
Gyermekvilág,  derült  kebel. 

Ha  rásütött  a  napsugár, 
Keblem  az  örömtől  dagadt. 
Kelt  szivemben  magas  remény, 
Agyamban  merész  gondolat. 

Felhők  alatt,  felhők  felett. 
Két  ég  között  járt  szellemem, 
Egyikben  olyan  otthonos, 
Másikban  olyan  idegen. 

S  míg  örömömnek  hajnalát 
Nem  felhőzé  be  szenvedés. 
Vágyamnak  szűk  volt  két  világ. 
Üdvömnek  a  két  ég  kevés. 

S  miként  sötétül  a  világ ! 
Miként  borúi  az  élet  el ! 
Éltem  lenyugvó  napja  már 
A  láthatáron  vesztegel. 

S  egy  életben  nincs  oly  erö, 
Oly  elhatárzott  akarat, 
Mely  visszahozhatná  a  már 
Nyugodni  szálló  sugarat. 

S  mint  pusztult  napok  gondjait, 
Eingatja  az  emlékezet, 
Úgy  ringatod  tünö  napom ! 
Fájdalmimat,  reményimet. 

Búsan  ragyog  fejem  fölött 
Hunyó  sugárid  alkonya, 
Mint  száműzött  király  fején 
Hatalom-vesztett  korona. 

És  mindegyre  borúi  napom, 
Mig  egykor  oly  sötét  leszen, 
Hogy  sorsomon  segiteni  majd 
Nem  bir  se  jobb,  se  balkezem. 

S  ha  szivem  dobbanása  lesz 
Előttem  olyan  idegen. 
Mint  a  távol  faluharang. 
Mely  kong  viharos  éjeken ; 

Ha  rettegve  számitgatom 
Meglassudott  ütéseit 
És  az  öröm  meg  nem  keres, 
A  szerelem  föl  nem  hevit ; 

Mikor  kizöldül  elhagyott 
Ajtómnak  árva  küszöbe 
S  az  aggság  hógalambja  száll 
Fejemnek  gyérült  fürtire  : 

Akkor  ha  télen,  kandallóm 
Meleg  tüzénél  hallgatok, 
Üljetek  oldalomhoz  és 
Szemközt  velem,  ti  jó  napok  ! 

S  akkor,  midőn  az  ébredő 
Természet  a  szabadba  csal, 
Ebreszszetek  föl  hajnalon 
Mint  a  vidám  pacsirta-dal. 

Mert  veletek  van,  mind  a  mi 
Jót  hozhatott  múlt  és  jelen  .  . 
Aztán  ismét  oly  puszta  lesz 
Az  élet  és  oly  végtelen  ! . . . 

(Insbruk,  1851.  decz.) 


Kisirtam  könnyeim, 

Kisirtam  könnyeim, 
Kiontám  vérem, 
Ifjú  kedvesemért 
A  csatatéren. 

Látám  öt  küzdeni 
Nappal  és  éjjel 
Téren  és  halmokon 
Vad  ellenével. 

Látám  szép  zászlaját 
Keverve  porba, 
Fegyverét,  díszeit 
Összetiporva. 

S  megroncsolt  tagjain 
A  pihegönek, 
Nyerítve  száguidtak 
A  hadi  mének. 

Látám  öt  élete 
Végórájában, 
Véres  kezekkel  és 
Halvány  orczával. 

S  mikor  bús  ajkai 
Halált  nyögének, 
Haliam  öröm- dalát 
Az  ellenségnek. 

Körülte  a  népek 
Gyűltek  halomba, 
Félvilágra  szólt  a 
Halotti  pompa. 

És  nem  foghatám  föl 
Hanyatló  térdét, 
Sem  sürü  sebének 
Kiomló  vérét. 

Eljött  a  nemezis 
Megcsalt  bolondja 
S  a  martyr-koszorút 
Fejére  nyomta! 

(Insbruk,  1851.  jul.  10.) 


Megtelt  szív. 


Nem  fér  a  szív,  nem  fér  meg  keblemben, 
Jöjjetek  be  hozzám,  jöjjetek ! 
Ki  először  kopogat  ajtómon, 
Annak  adom  oda  szívemet. 

Adnám  neked,  odadnám  örömmel, 
Oh  hazám !  kit  én  úgy  szeretek  ; 
De  te  elfordulsz  én  tőlem  és  nem 
Ismered  száműzött  gyermeked'. 

Mikor  sötét  éjnek  éjszakáján 
Senki  nem  lát,  senki  meg  nem  hall, 
Akkor  tenném  áldozat  gyanánt  le 
Szívemet  kiégett  lángival. 

S  adnám  neked,  odadnám  örömmel, 
Oh  leány  !  ha  rám  tekintenél  ; 
De  te  elfordulsz,  mint  a  ki  megtört 
Lelkem  sötétébe  nézni  fél. 

Mikor  a  hűs  alkony  föllegében 
A  legelső  csillag  felragyog, 
Akkor  mennék  ablakodra  híven 
S  megvárnám  a  fölkelő  napot. 

S  adnám  néked,  odadnám  örömmel. 
Jó  barát !  kezet  fogván  veled ; 
De  nem  érzed  az  én  érzeményem. 
De  nem  érted  az  én  lelkemet. 

Mikor  a  sors  zivataros  éjén, 
Legjobban  szeretted  messze  fut. 
Akkor  látogatnálak  meg,  mint  a 
Villámlás  az  égi  háborút. 

Adnám  neked,  odadnám  örömmel, 
Múlt  napokhoz  hű  emlékezet ! 
De  kopár  mezödön  az  én  lelkem 
Tövist  lel,  virágot  keveset. 

S  adnám  néked,  odadnám  örömmel 
Szebb  jövendő  bűvös  képe  te, 
De  te  nem  vagy  anyja  a  reménynek, 
A  te  képed  zordon,  fekete. 

(Theresienstadt,  1851.  jnlius  18.) 

Zúg  a  malom . . . 

Zúg  a  malom  altató  morajjal, 

Nem  alhatom,  kemény  a  fejem  alja  ; 

Hí  a  patak  édes  csevegése, 

Lebüvöli  álmomat  egészen. 

Malom  és  a  patak  mit  csevegnek  ? 

Azt  mondják,  hogy  sorsa  az  embernek 

Mindenektől  élni  elhagyatva. 

Csillagának  martalékul  adva. 

És  a  csillag  mit  felel  reája  ? 

Eletünk  az  idők  tanítványa, 

Olvasatlan  puszta  lap  a  lélek, 

S  kit  nem  dúlnak  vágyak,  szenvedélyek, 

Kit  az  élet  soha  meg  nem  bánta, 

Erdemetlen  annak  birtokára. 

Vágyaid'  ha  ködbe  menni  látod 

S  szenvedélyid  mind,  mind  elhagyának : 

Nyugodalmad'  akkor  megtalálod. 

Hátad  mögött  hagyván  a  világot 

S  mint  folyót  a  tengereknek  mélye, 

Elnyel  annak  feledékenysége. 

(Eichwald,  1851.  febr.  3.) 

Változás. 

Mikor  habozván,  szilajon, 
Egyik  kézről  másikra  jár. 
Miért  ürül  ki  oly  hamar, 
Miért  ürül  ki  a  pohár !  ? 

Midőn  rózsás  felleg  között 
Az  ékes  alkony  feltünék, 
Miért  sötétül  oly  hamar, 
Miért  sötétül  el  az  ég !  ? 

Mikor  vidám  asztal  mellett, 
Szemközt  ülsz  vélem,  jó  barát! 
Mért  válsz  el  tőlem  oly  hamar 
S  mondasz  nekem  jó  éjszakát !  ? 

Ölelvén  karjaim  közzé, 
Az  első  édes  csók  után. 
Mért  válsz  el  tőlem  oly  hamar 
Mért  válsz  el  tőlem,  oh  leány  !  ? 

Örökké  tart  a  szenvedés, 
A  boldogság  csak  egy  parány  ; 
Csak  akkor  látszik,  a  midőn 
Rásüt  a  déli  napsugár. 

Örökkévalóság !  nagy  ég ! 
Mikor  jön  el  a  mi  napunk  !  ? 
Sír  vagy  te,  hol  temetkezünk, 
Vagy  élet,  hol  feltámadunk !  ? 

(Theresienstadt,  1851.  aug.  14.) 


Eltűnt  boldogság. 

Ki  ád  vissza  nekem, 
A  mi  volt  oly  drága, 
Elmúlt  életemnek 
Kégi  boldogsága !  ? 

Mit  hoz  a  jövendő, 
Mit  hoz  ez  az  élet  ? 
Mit  ád  még  az  isten, 
Mit  a  vak  történet !  ? 

Mi  maradt  még  a  sors 
Üldözött  fiának, 
A  kit  isten  és  az 
Ember  elhagyának !  ? 

Játszik  a  reménység. 
Piroslik  orczája; 
Beteges  szivem,  te ! 
Ne  hallgass  reája. 


Bozzai  irod.  hagyom. 

A  mivel  álmodban 
Tán  meggazdagitott, 
Vesd  tova  magadtól 
Azt  az  ajándékot. 

Nincsen  annak  élte, 
Nem  is  tart  sokáig, 
Pölébredésekor 
Köddé,  habbá  válik. 

Elmúlt  jobb  napjaim 
Ott  állnak  utánam, 
Az  emlékezetnek 
Kéklő  távolában. 

ügy  áll  a  jövendő 
Mint  egy  barna  felleg, 
Messze  van  s  feléje 
Irtózva  közelgek. 

Hol  keresselek  föl, 
Eltűnt  boldogságom ! 
Ezen  a  földön- e, 
Vagy  a  más  világon !  ? 

(1850.) 

Keserű  pohár. 

Testvérek  a  bú  és  a  gond, 

Testvérek  életeddel; 

Fiú !  azért  ne  légy  bolond, 

Közelb  a  telt  üveggel . . . 

E  nagy  világ,  sir  vagy  nevet, 

Nem  illet  az  most  tégedet. 

Mi  gondod  rá,  ha  a  világ 
Lángokban  összeroskad  ? 
Ezer  halál,  ezer  csudák 
Történhetnek  miattad  .  .  . 
Számodra  minden  elveszett ; 
Mi  fönmaradt,  nem  a  tied. 

Az  élet  teli  poharát 
A  balsors  összetörte. 
Az  öröm  édes  italát 
Látád  ömölni  földre  ; 
De  keserűje  benmaradt .  .  . 
ízleld  meg  ezt  a  poharat. 

Bár  a  becsület  drága  szent, 
S  szivednek  rejtett  kincse. . . 
Vesd  el  miként  érvénytelent, 
Melynek  már  becse  nincsen  ; 
Mit  ér,  mit  ér  a  becsület. 
Ha  már  gyalázva  van  neved  f 

Mért  jár  veled,  mért  el  nem  hagy 
Ez  a  bitangolt  élet  ? 
Te  birod  s  mégis  rabja  vagy 
Fájdalmának,  terhének  ; 
Mert  e  megunott  életet 
Már  koczkára  sem  vetheted  ! 
(Königrácz,  1849.  okt.   12.) 


Petőfihez. 

Minden  nap  látni  csillagot, 
Ha  felleg  nélkül  jö  az  est ; 
De  ritka  év  csudája  hoz 
Csillagsugáros  üstököst. 

S  ha  jö  a  vándor  üstökös, 
Lesz  döghalál,  vagy  háború. . . 
A  költőnek  pályája  szent 
S  dija  borostyán  koszorú. 

Te  üstökös  vagy ;  szellemed 
Egy  lángsugáros  meteor, 
Hol  ég  és  föld,  az  isten  és 
Az  ember  együtt  egybeforr. 

Te  isteni  teremtetés 
Csudaszülötte !  mint  madár 
Repültél  fel  és  alkotván, 
'Kezedben  éltet  nyert  a  sár. 

Jövel,  mint  egy  jósló  madár, 
Egy  szebb  tavasznak  vándora, 
Elted  nem  egy  rövid  tavasz  ; 
A  természetnek  korszaka. 

S  mikor  elmentél,  elvivéd 
Magaddal  a  nyárt  s  meleget, 
Hagyván  utánad  a  telet 
S  a  télben  hideg  kebleket. 

S  én  itt  vagyok,  fázom  nagyon, 
Es  visszavárlak  tégedet  ; 
Mint  a  fészek  a  madarat. 
Mint  a  szív  a  reményeket. 

S  te  nem  csalsz  meg ;  hűs  alkonyon. 
Midőn  a  nap  leszálla  már. 
Mikor  a  földön  nyugalom. 
Az  égen  hold  s  csillagsugár ; 

Ha  lelkem  a  gondok  nehéz 
Ágyából  immár  fölkele 
Es  vidám  asztalához  ül 
Az  élet  boldogabb  fele  : 

El-eljö  akkor  szellemed, 
S  melyben  keservek  nedve  van. 
Megvigasztalja  szivemet, 
Megédesíti  poharam' ! 

(Theresienstadt,  1851.  jun.  19.) 


70 


Lant  és  kard. 

Költő  vagyok  ós  katona ! 
ügy  rendelek  az  istenek, 
Hogy  szivemre  és  vállamra 
Nehéz  terhek  feküdjenek. 
Szivemben  a  dal, 
Kezemben  fegyver. 
Ezzel  s  amazzal 
Az  isten  megvert. 

Ok  merre  merre  tüntetek, 
Ti  vérsugáros  csillagok ! 
Dühös  csaták,  vad  fegyverek, 
Hüs  éjszakák,  meleg  napok ! 
Mint  énekelném 
Elve  és  halva, 
Harczaim  végén 
A  diadalmat !  ? 

Vagy  látva  füstfelleg  között, 
Megszaggatott  zászlók  alatt, 
Uratlan  mént,  s  holtak  fölött 
Szállongni  a  vészmadarat : 
A  gyászos  téren 
Végig  járdalna. 
Minden  éjfélen. 
Lelkem  fájdalma. 


II 

Emésztene  a  rozsda  meg, 

Ha  nincs  rád  szükség,  fegyverem ! 

Ha  többé  nem  remélhetek, 

Válnék  hamuvá  életem. 

Föltenném  kardom 

Penészes  falra, 

S  lelkem  és  lantom 

Utána  halna. 

S  ha  zivataros  éjszakán 
Kelnének  ádáz  emberek, 
Es  villámjáró  paripán 
Beszáguldnák  a  földeket, 
Fölkelnék  síromban 
Könyökre  dűlve 
S  kardom  és  lantom 
Meg-megpendülne ! 

(Insbruk,  1852.) 


Mi  csendült  meg  . . . 

Mi  csendült  meg  a  fülemben 
Olyan  tisztán,  oly  vidámon, 
Mint  az  estvéli  harangszó 
Az  elnémult  rónaságon  ? 

Meg  sem  állt,  nem  is  pihent  meg 
Ez  a  hang,  mig  le  nem  ére 
Halkan,  mint  egy  lágy  sóhajtás, 
Szivem  kellő  közepére. 

Mit  jelent  ez  idegen  hang' 
Kedves  édes  csendülése  !  ? . . . 
Kifáradt  reményim  napja ! 
Mire  vársz  még,  mire  késel  ? 

Megtalálsz  engem  mindenkor, 
Nappal  úgy,  mint  éjszakákon, 
Éber  szemmel,  nyilt  karokkal 
Pokrócz  alatt,  szalmazsákon. 

Mikor  a  kelő  hajnalnak 
Ajtaját  megkopogtatja 
Lelkemnek  kétségb'eséstöl 
Fölmerülő  gondolatja. 

Mikor  a  szél  hidegen  fú 
S  állok  a  magános  vártán, 
Te  tartasz  bennem  meleget. 
Itt  valahol  szivem  táján. 

Utazó  madár  a  lelkem 
Ismeretlen  tengereken. 
Te  vagy  a  hajó  árbocza. 
Melyen  végtére  megpihen. 

Mért  oly  kedves,  oly  varázsló 
Hangjaidnak  csendülése? 
Kifáradt  reményim  napja. 
Mire  vársz  még,  mire  késel !  ? 

(lusbruk,  1S52.) 

Kemény  az  élet . . . 

Kemény  az  élet,  mint  a  szikla  ; 

Azért  ne  üsd  fejed  belé  . . . 

Ha  megbotlottál  benne,  rúgd  meg 

S  állj  mint  eg;v  oszlop  fölfelé. 

Az  ember  oly  erős. 

Ha  szivre  kél  ; 

Tagadd  meg  sorsodat, 

Daczolj  s  ne  félj  ! 

Szivetlen  uzsorás  az  élet : 
Azt  a  ködös,  borús  napot, 
Drágán  megfizetteti  véled 
Sok  szenvedésed,  bánatod . . . 
Ki  élni  s  halni  tud. 
Két  éltet  él  ; 
Tagadd  meg  sorsodat, 
Daczolj  s  ne  félj ! 

Ha  szent,  miként  az  oltár  lángja, 
Kebledben  minden  érzelem, 
És  alkonyodat  már  nem  várja 
A  jutalom  sugara  sem : 
Az  élet  és  halál 
Két  puszta  tél ; 
Tagadd  meg  sorsodat, 
Daczolj  s  ne  félj ! 

Minden  nap  felmosolyg  a  hajnal, 
Minden  tavasz  virágot  hoz  ; 
Az  élet  mégis  pártos  angyal, 
Vagy  rendéltetésünk  gonosz  . . . 
Ha  csendes  a  világ, 
Vagy  zúg  a  szél ; 
Tagadd  meg  sorsodat, 
Daczolj  s  ne  félj ! 

Tűzd  kalapodra  a  virágot 
S  köszöntsed  a  kelő  napot, 
Akár  ragyog  még  fenn  az  égen, 
Akár  lehullt  már  csilagod. 
Ha  nem  arathatsz  ott, 
A  hol  vetél. 
Tagadd  meg  sorsodat, 
Daczolj  s  ne  félj ! 

(Salzburg,  1851.  okt.  26.) 


Elhagyatva. 

Udvarodon,  tűzhelyeden  zúg  a  szél. 
Apád,  anyád  elbujdosott,  vagy  nem  él. 
Minek  mennél  haza  ?  rossz  ott  a  világ, 
Minden  falun  megugatnak  a  kutyák. 

Senki  sem  kiáltaná  :  isten  hozott ! 
Senki  sem  emelne  hozzád  kalapot. 
Nem  ismerne  meg  a  legjobb  embered, 
A  ki,  mint  te,  oly  sokat  nem  szenvedett. 

Nem  fogyott  még  el  bolygásod  ideje 
S  nyomorúságod  fekete  kenyere, 
Nem  kopott  meg  a  bakancs  el  lábadon, 
Melylyel  bolygasz  ismeretlen  utakon. 

Nem  tudod,  mily  szilaj  ló  visz  tégedet. 
Mióta  sorsod  bujdosásba  tévedett. 
Árkon,  vizén,  hegyen,  völgyön,  bokron  át, 
Meg  nem  tartod  ezt  a  szilaj  paripái 

Oh  ha  sorsod  néha  rútul  meggyaláz 
S  elmúlt  régi  napjaidra  visszavágysz  . . . 
Gondolj  jobbat,  nincsen  ott  számodra  hely, 
A  hova  vágysz,  a  hová  emlékezel. 

Egy  helyen  áll  az  égen  dél,  napkelet . .  • 
De  az  ember  mindig  változik,  feled, 
Letörölte  az  idő  már  azalatt. 
Lépésed  minden  nyomát,  árnyékodat. 

Mint  árnyékod  nem  hagy  helyén  meleget, 
ügy  kihűlt  már  a  te  emlékezeted, 
Mint  te  elhagyád  hazád  és  nemzeted, 
ügy  hagyott  el  téged  a  ki  szeretett. 

Nézz  keletre,  nézz  nyugatra,  valaha 
Feljön-e  még  jobb  szerencséd  csillaga  ! 
Kérd  az  istent  —  ember  rajtad  nem  segit, 
Eöviditse  hosszú  szenvedéseid ! 
(1851.) 

Boldog.  ^ 

Boldog,  a  ki  udvarán, 
Osi  tűzhely  mellett, 
Bús  napon,  vad  éjszakán. 
Nyugodalmat  lelhet. 

A  ki  árnyát  megleli 
Házfalán  napestig, 
Hová  azt  a  reggeli 
S  déli  nap  lefesti. 

Kinek  udvarára  száll 
Az  erdők  galambja 
S  ablakát  a  víg  madár 
Meg-meglátogatja. 

S  a  tavasz  ha  közeleg. 
Bármi  messze  volna. 
Puszta  kéményére  meg- 
jön a  vándor  gólya. 

Kinek  vidám  asztalát 
Körzi  gyermek  és  nö 
S  issza  a  hegyek  borát 
Apja  serlegéböL 

S  hogyha  pirja  fellobog 
A  csillagos  estnek, 
Gyönge  kézzel,  hü  karok 
Puha  ágyat  vetnek. 

Jámbor  emlékezete 
Apja  sírján  áll  meg 
S  reménye,  jobb  érzete, 
Szivén  gyermekének. 

Boldogságának  köre 
Betölt  minden  vágyat, 
Nem  ragadja  messzire 
Idegen  kívánat. 

Hajh  az  élet  egyre  foly 
S  gondra  jönek  gondok . . . 
Hol  az  ember,  a  ki  oly 
Irigylendő  boldog !  ? 

Csendes  hajlék,  hűs  magány, 
Messziről  sohajtlak ! . . . 
Ah  pedig  téged  talán 
Soha  nem  láthatlak ! 

(1851.) 

Végsohaj . 

Nem  esztendők  hozzák  az  időt ! 
Megagg  az  ember,  mint  a  nyár, 
Meleg  szívvel,  forró  kebellel, 
Ha  az  idők  viharja  jár. 

Mért  számolod  a  lassú  órát 
S  a  perczeket  fejed  fölött? 
Szivednek  minden  dobbanása 
Egy  ür  a  múlt  s  jelen  között. 

S  ez  űrben,  képtelen  szemekkel, 
Kietlen  sorsod  néz  reád  : 
Elénekelted  életednek 
Már  hajnalát  és  alkonyát. 

(Eichwald,  1850.) 


II. 
KELET  KÖNYVEI. 


Legyünk  ébredők  a  hajnallal,  munkálkodók 
a  nappal  és  elmélkedök  az  éjszakával. 

Mert  az  idők  elközelgettek. 

Üdv  annak,  a  ki  ébred,  munkálkodik  és  esz- 
mél a  hazáért ! 

Látám  a  napot  keleten,  sugaraiban  tün- 
döklőt, mint  az  ifjú  erő,  és  nyugaton,  sugaraiban 
lankadottat. 

Látám  az  orkánt,  a  Meotis  habjainál  táma- 
dottat,  elenyészni  az  adriai  partokon. 

Csillagokat  láték  lehullani  s  eszembe  jutottál, 
nemzetem ! 

Volt  pedig  valaha  neked  egy  sivatag  hazád ; 
de  fiaidnak  keble  nem  vala  sivatag  s  megtermé- 
kenyité  országodat  a  népek  legszebb  jószágaival. 

Voltak  neked  fiaid  erősek,  mint  a  támadó  nap, 
leányaid  kedvesek,  mint  a  hajnal  s  öregeid,  mint 
a  nyugalomra  hivó  alkonyat. 

És  ezek  fölkerekedének  és  ménének  vándo- 
rolni keletről  nyugatra,  követvén  a  napnak  futását, 

Bozzai  irod.  hagj'om.  ^ 

S  voltak  éveik  derűsek,  mint  a  nyári  hajnal, 
ragyogók  mint  a  déli  napsugár  s  véresek  mint 
az  alkonyat. 

És  eljövének  a  nyomornak  esztendei,  a  sötét- 
ségnek és  balitéleteknek  esztendei  és  látánk  köny- 
nyeket  és  vért. 

S  midőn  leforgának  az  évek  ezrei,  visszatekin- 
tenek a  késő  unokák  a  múltba  és  látának  ott  egy 
ezredéves  szenvedést. 

Egy  ezredéves  szenvedés  azonban  az  örökké- 
valóságnak egy  éje,  melyre  bekövetkezendő  lészen 
a  hajnal. 

Legyetek  bizodalommal  és  meglátandjátok  a 
hajnalt. 

Hunyjátok  be  szemeiteket  s  tekintsetek  maga- 
tokba. Ha  lelketekben  nem  látjátok  támadni  az 
erőnek  magját,  akkor  essetek  kétségbe. 

Mert  azt  soha  többé  nem  lesztek  meglátandók 
e  világon. 

n. 

Nektek  senki  sem  ellenségtek.  Ti  vagytok 
magatoknak  ellenségei. 

Megkövezitek  igaz  prófétáitokat  s  hallgattok 
azokra,  a  kik  hamis  próféták. 

Megveritek  azt,  ki  a  ti  nyelveteken  beszél, 
magatokhoz  hasonlónak  gondolván  s  tisztelitek 
az  idegent,  vélvén  azt  magatoknál  fentebb  való 
lénynek. 

Midőn  eljött  hozzátok  az  Igaz,  nem  ismerétek 
öt  meg;  mert  nem  vala  fekete  ruhája  s  fehér 
inge.  Elfordulátok  tőle,  mondván :  ez  nem  a  mi 
prófétánk,   mert  nincs  fekete  ruhája  s  fehér  inge. 

Ki  tanított  titeket  mindezekre  ?  Ki  monda 
meg  nektek,  hogy  az  Erény  és  Igazság  minő  ruhá- 
ban járnak  ? 

Az  Erénynek  és  Igazságnak  nincsen  palástja, 
melyet  amaz  gyengeségeinek,  ez  hiányainak  elfö- 
désére  szükségelne.  Van  palástja  a  ti  királyaitok- 
nak, a  ti  biráitoknak  és  minden  földi  istenei- 
teknek. 

Midőn  a  ti  hamis  prófétáitok  előttetek  az 
Erényt  festik  ,  hunyjátok  be  szemeiteket,  s 
midőn  az  Igazságról  beszélnek,  zárjátok  be  fülei- 
teket. Nyissátok  fel  azokat  akkor,  midőn  az 
Erényt  és  Igazságot  cselekszik. 

Vannak,  kik  így  szólnak  hozzátok :  ti  sok 
munkával  megrakott  emberek  vagytok,  elég,  ha 
viszitek  munkátokat,  azért  ne  gondoljatok 
egyébre;  lesznek  mások,  a  kik  értetek  gondos- 
kodnak. 

Ne  higyetek  az  ilyeneknek,  mert  ti  már  nem 
vagytok  gyermekek,  hogy  értetek  más  gondos- 
kodjék. 

A  kik  azt  mondják  :  te  földmívelő  vagy,  szánts, 
vess,  és  arass ;  te  csizmadia  vagy,  menj  a  kapta- 
fához ;  te  fegyverműves  vagy,  élesíts  aczélt,  men- 
jetek dolgotokra  s  ne  gondolkozzatok  egyébről. 

Ne  higyetek  az  ilyeneknek ;   mert  ti  nemcsak 

földmívesek,  csizmadiák  és  fegyvermívesek  vagy- 
tok, hanem  emberek  és  polgárok. 

Vannak  ismét,  a  kik  mondják  :  tűrj  és  szen- 
vedj és  üdvezülsz  a  más  világon. 

Ne  hallgassatok  az  ilyenekre,  mert  ök  olyat 
Ígérnek,  a  mit  nincsen  hatalmokban  megadni. 

Járjatok  az  Igazság  és  erény  utain,  emeljetek 
oltárt  a  jogosságnak  és  szabadságnak,  és  üdvözü- 
lendetek  még  ezen  a  világon. 

Van-e  még  valami,  a  mit  magatokon  kívü 
szeretni  tudnátok  ?   A  ti  szívetek  tele  van  maga 
tokkal,    azért   ti   magatok   sehol   sem   vagytok 
A  kinek  neve  Pál,  annak  istene  is  Pál;  a   kinek 
neve  Péter,  annak  istene  is  Péter.  Önzők  vagytok 

Pénzt  kértek  a  megbukottól,  életet  a  haldok 
lótól,  szerencsét  a  sorsnak  áldozatjától.  Ne  kér 
jetek,  hanem  adjatok. 

Minek  hagyjátok  szíveitekben  annyira  eltör 
pülni  a  szeretetet,   hogy  özt  csak  egyedül  önma 
gatokra  vesztegetitek  ?  Mert  valamint  azon  láng 
melynek  kevés  tápláló  anyaga  van,   nem  fog  fel 
lobbani :    úgy  a   szeretet   is,    melynek   tárgyaú 
mindenki  önmagát  tolja  fel,  nem  fog  hasonlítani 
ama  lobogó  lánghoz,   mely  világot  is,  meleget  is 
ád.  Az  egymás  iránti  szeretet  azon  láng,  melynél 
minden,  kinek  benne  része  van,  melegedhetik. 

Midőn  csak  magatokat  szeretitek,  olyanok 
vagytok,  mint  a  pusztábm  lakó  ember:  senki 
sem  szánakozik,  senki  sem  segit  rajtatok.  Vegye- 
tek a  ti  szeretetekbe  milliókat,  és  megnépesül  a 
ti  házatok ! 

Es  midőn  elkülditek  ezen  szeretetet,  fölkeresni 
a  milliókat :  a  föltalált  milliók  szeretete  fog  köl- 
csönképen  hozzátok  szállani. 

Legyen  a  ti  akaratotok,  mindeneknek  akarat'^ 
és  mindeneknek  akarata  lészen  a  ti  jóllétetek. 

Eljutatok  addig,  hogy  mindnyájatok  érdeke 
egy  érdek  legyen,  megtaláltátok  jövendő  boldog- 
ságtoknak kulcsát. 

Szeressétek  a  ti  hazátok  fiait  és  a  századok 
óta  hallgató  néma  emlékek  meg  fognak  szólam- 
lani  hazátok  földjén,  titeket  megáldandók.  Sze- 
ressétek a  ti  hazátokat  és  eddig  nem  ismert  áldás 
fog  eláradni  síkjaitokon.  Vessetek  el  szeretetet 
öszszel,  és  aratni  fogtok  jóllétet  nyárban. 

Szeressétek  !  szeressétek ! . .  : 

A  hazaszeretet  jótékony,  mint  a  meleg  nap- 
sugár s  áldással  sikerítendi  munkáitokat. 

A  hazájokat  szerető  népek  halhatatlanok. 
Élni  fognak  azok,  midőn  már  nem  léteznek  Í3 
és  példáikon  utókorok  lelkesülnek.  Az  ő  emiéke- 
zetök egy  nemes  sugárt  bocsát  a  késő  maradékok 
lelkébe. 

Es  ti  népek,  a  kik  hazátokat  nem  szeretitek, 
száműzöttek  leendetek  a  kegyeletes  emlékezetből. 
El  fogtok  feledtetni  és  a  mi  emléketek  marad,  az 

lészen  az  emberek  szívében. 

Az  írás  mondja :  tiszteljétek  a  ti  apátokat  és 
anyátokat,  hogy  hosszú  életetek  légyen  e  földön. 
Alkalmazzátok  ezt  a  hazára.  Szeretvétek  s  tisz- 
telvétek azt,  hosszú  életetek  lészen  e  földön. 

Mert  a  ti  apátok  a  haza,  és  a  ti  anyátok 
a  haza. 

Megmutatom  nektek  a  haza  oltárát ;  puszta 
mint  a  sivatag.  Ott  láthatjátok  a  haza  nemtöjét, 
élesztve  lángot,  a  hazáért  megtört  sziveknek 
lángját,  hullatva  könnyeket,  a  hazáért  megtört 
sziveknek  vérét. 

Fölötte  állanak  vastag  homályban  tiz  század- 
nak törpe  és  kinövésekkel  eltorzított  alakjai.  Ti 
ezeket  nem  ismerétek  soha.  Olvastatok  róluk  fer- 
dén írt  sorokat.  Láttátok  képeiket  álszinekkel 
kifestve,  de  nem  ballátok  szavukat. 

Nem  rég  időben  múlt,  midőn  az  első  zarándo- 
kok jövének  hozzá. 

Leborulának  és  mondának :  szentelj  fel  baj- 
nokaidnak és  mi  küzdeni  fogunk  éretted  a  halálig. 

Es  a  Nemtő  felele :  nem  tudjátok  mit  csele- 
kesztek. Üldöztetni  fogtok  és  nem  lészen  nyugo- 
dalmatok. 

És  ők  mondának :  nem  kívánunk  addig  nyu- 
godalmat, míg  a  haza  sorsa  jobbra  nem  fordul. 

Szerencsétlenek  lesztek. 

Az  erény  és  dicsőség  balsorsban  tündöklik, 
mint  az  égnek  csillaga  az  éjnek  sötétében. 

Gyanúsítás  mérgével  eenditek  falatjaitokat. 

A  kik  hazájokat  nem  szeretik,  azoknak  falat- 
jai a  megvetett  haza  keserébe  vannak  mártva. 

Erdemetek  nem  lészen  elismerve. 

A  dicsőség  és  embernagyság  útjainak  ismere- 
téhez a  törpeség  csak  századok  hosszú  során  jut- 
hat. Az  emberiség  az  erényt  csak  a  mese  távolsá- 
gában keresi. 

Es  a  nemtő  megáldá  őket  és  monda :  híveim 
vagytok.  Menjetek.  Es  az  ige,  mely  ajkatoknak 
lészen  gyermeke,  váljék  testté  kelettől  nyugotig. 
így  legyen ! 

IV. 

Midőn  valaki  idegen  azt  kérdi  tőletek :  miféle 
állapotban  éltek  ?  ne  azt  feleljétek :  én  ilyen  álla- 
potban élek,  amaz  olyan  állapotban  él ;  hanem 
azt  felejjétek:  mi  mindnyájan  szabadságban 
élünk !  Es  akkor  meg  fognak  titeket  ismerni  és 
kalapot  fognak  néktek  emelni. 

Mert  a  ti  életeteknek  a  szabadság  olyan,  mint 
a  halnak  a  víz,  madárnak  a  levegő,  vadnak  a  ren- 
geteg. 

Legyetek  inkább  halni  készek  véle,  mint  élni 
nélküle. 

Midőn  mideneteket  föláldozátok  érte  és  a 
szabadságot  megnyerétek,  nem  vesztétek  semmit, 
hanem  nyertetek  mindent. 

A  szabadság  ára  nagy ;   nektek  nincs  annyi 

javatok,  hogy  képesek  volnátok  azt  megvenni. 
Legyetek  azonban  képesek  vele  élni. 

Midőn  harczoltok,  mondjátok :  mi  a  szabad- 
ságért harczolunk !  és  meg  lesznek  áldva  a  ti 
fegyvereitek. 

Midőn  imádkoztok,  mondjatok :  mi  a  szabad- 
ságért imádkozunk  s  meg  lesznek  hallva  a  ti 
szavaitok. 

Vannak  sokan,  a  kik  nyugodalomért,  pénzért, 
kitüntetésekért  eladják  a  magok  szabadságát. 

Pedig  a  szabadság  a  népek  nyugodalma,  gaz- 
dagsága és  kitüntetése. 

A  szabadság  véghetetlen ;  minél  több  részre 
van  osztva,  minél  többen  birják  azt,  annál  hatal- 
masabb és  minél  hatalmasabb,  annál  jótéko- 
nyabb, mert  ő  a  maga  hatalmával  soha  vissza 
nem  él. 

Szolgáljátok  a  szabadságot,  hogy  urai  lehes- 
setek önmagatoknak. 


Vagyok  keletnek  zarándoka.  Kezemben  fegy- 
vert, ajkamon  igét  hordok  !  Halljátok  szavamat ! 
Keljetek  fel,  keljetek  fel ! 

Van  pedig  nálatok  hosszú  és  néma  éj.  Elnyu- 
godván az  élet,  a  csend  határtalan  lőn.  Véghetet- 
len nagysága  azon  térnek,  mit  eddig  az  éber  lélek- 
nek munkálkodó  ereje  megnépesitett,  most  egy 
dagályos  alaktalan  ür.    Nincs  semmi  zaj.   Csak  a 

szívdobogás  hallatszik,  mely  a  felforralt  vért  ker- 
geti az  erekben.  Az  elszenderült  élet  magának  új 
életet  nyit,  tarkát  és  kedvest,  mint  a  zivatarker- 
getö  ^szivárvány. 

Álmodjatok  még  egy  keveset,  mert  a  ti  álmo- 
tok kedves.  A  ti  álmotok,  megvesztegetöje  a  ti 
ébredésteknek  és  teljesítője  reményeiteknek.  Kí- 
vánságtok ott  vagyon,  hol  a  ti  álmaitok  vannak, 
és  a  ti  álmaitok  titeket  oda  vezetnek,  a  hová  a  ti 
vágyaitok  kívánkoznak. 

Végetlen  sivatagoknak  közepette  fekszik  ama 
boldog  föld,  hol  a  ti  vágyaitok  lakoznak.  Virányos 
helyein  pálma  és  rizs  terem.  Felhőtlen  napjai  és 
meleg,  csillagos  éjszakái  vannak.  Gyönyörökre 
szólít  fel  a  nap  kelte  és  nem  munkára  és  az  éj 
csak  e  gyönyöröknek  folytatása. 

Határait  egy  nagy  tenger  övedzi  körül ;  ezen 
tenger  a  nyugalom  tengere. 

Ott  a  természet  maga  munkálkodik  az  ember- 
kéz helyett.  Mi  boldog  föld ! 

Elfekvétek  pedig  a  pálmák  árnyékában,  még 
gondolatotok  sincs,  a  mi  nyugalmatokat  felzavarja 
s  bezárt  szemhéjaitokon  lanyha  szellő  boronál. 

Hitben  együgyűek,  bámuljátok  a  czédrust,  hogy 
az  magasabb  mint  ti  vagytok. 

Csudáljátok  a  napot,  hogy  az  korábban  kelt 
föl,  mint  ti  fölébredtetek. 

És  végre  elhiszitek,  hogy  ti  a  napnak  fiai 
vagytok,  hogy  minden  érettetek  van,  ti  pedig 
azért  vagytok,  hogy  legyetek.  Boldog  emberek  ! 

Ott  a  gondolatoknak  nincs  viszálya,  az  esz- 
mék csak  kifejletlen  embriói  a  tökéletlen  léleknek. 
Gyöngék  és  gyermekiesek  arra,  hogy  a  szivet 
lángra  lobbantsák  s  megmozdítsák  a  férfikart. 

Ott  nincsenek  meg  a  rajongó  léleknek  ama 
bálványai,  melyekért  áldozni  kell  életet  és  vért. 

Ott  a  borostyánért  csak  a  szamarak  fáradoz- 
nak, szolgálván  az  nekiek  eledelül. 

Boldog  szamarak  !  mert  ok  elérhetik  azt  köny- 
nyen,  miért  itt  sokan  hiában  izzadnak. 

A  varázs  megszűnt.  Legyen  a  ti  álmotoknak 
vége.  Ébredjetek  föl. 

Láttátok-e  már  a  nap  keltét.  Akkor  válik  el  az 
ég  a  földtől,  melyet  egész  éjen  át  ölelve  tartott. 
A  bucsúcsókra  az  ifjú,  szűz  ég  arcza  kigyulad,  a 
föld  pedig  harmatot  sir. 

Oh  szép  valami  az  a  támadat !  A  teremtésnek 
műveit  közelíti  meg  a  természet,  midőn  a  halál 
álmából  életre  szólít  egy  fél  világot. 

Támadjatok  föl  ti  is  a  ti  lelkeitekben ! 

A  ti  égő  napotok:  a  szabadság,  még  a  lát- 
határon túl  van.  Segítsétek  elűzni  az  éjt,  hogy 
feljöhessen  az,  nektek  világával  és  melegével 
szolgálandó. 

Midőn  köröttetek  minden  mozog,  mozogja- 
tok ti  is. 

Ne  legyetek  hasonlók  a  tengerfenékhez,  mely 
a  zivatarban  is  nyugalmas. 

Fölébredven  pedig,  emlékezzetek  meg  azon 
szörnyről,  ki  egykor  éhen  és  szomjan  jött  hozzá- 

tok.  Ti  véreteknek  egyik  erét  adtátok  neki  táplá- 
lékul.   Meghízván  pedig  a  ti  véretekből,  hálátlan 
fogakkal  megharapott,   hogy  rajtatok  egy  új  vér- 
eret nyisson  magának. 
Emlékezzetek  meg  reá ! 

VI. 


Én  északkeletről  nyugotra  vándorlok,  meg- 
látandó a  napot. 

Te  nyugotról  északkeletre  bujdosol,  kerülvén 
a  napot.  Ki  vagy  te  nyomorult  ? 

A  te  alakod  meghamisitója  a  te  valóságodnak. 
Jámbornak  mutatkozol,  miként  az  alamizsnakérő 
koldus,  pedig  vannak  neked  éles  fogaid  a  hara- 
pásra és  éles  körmeid  a  ragadozásra.  Hasonlítasz 
azon  csontvázhoz,  kit  karácsony  éjszakáján  ástak 
ki  a  farkasok  a  sírból.  Vállaid  pedio*,  miként  ha 
egy  világnak  átkát  hordanák,  olyannyira  csüg- 
gedtek. 

Olyan  a  te  valóságod,  mint  egy  elkárhozott 
angy^alé.  Mondd  meg  nekem,  ki  vagy  ? 

Es  az  árnyék  hozzám  ekképen  beszéle  : 

Vagyok  a  szolgai elküek  bálványa. 

Vagyok  a  népek  gyűlölete. 

Vagyok  az  isten  ostora,  ki  az  emberi  nemzet- 
nek vétkeit  ördögök  által  büntetteté  meg. 

Hasznot  csináltam  magamnak  az  emberek 
vakságából. 


Szolgámmá  tettem  a  gyűlöletet,  a  nagyra- 
vágyást, az  irigységet  és  szívtelenségét. 

Es  ezen  sokféle,  egymás  ellen  küzdő  lelki 
állapotokból  számukra  egy  valódi  állapotot  terem- 
ték, a  szolgaság  állapotát.  Es  uralkodóvá  lettem 
a  földön. 

Kezdetén  uralkodásomnak  magamhoz  szólí- 
tám  az  írástudókat  és  a  magas  születésűeket  és 
mondám  nekik  :  álljatok  mellém.  Es  ök  mellém 
állának. 

Megvesztegetem  a  hitet  és  a  hitnek  szolgáit  és 
a  tudományt. 

Es  a  vallás  azt  monda,  a  mit  én  akartam,  és 
a  tudomány  azt  monda,  a  mit  én  akartam. 

Megjutalmazó  voltam  a  vétket  és  megbünte- 
tem az  erényt. 

Béres  kutyáim  pedig  megugaták  a  napot,  hol- 
dat és  csillagokat. 

Megvakítám  szemeit  a  látóknak,  megmérge- 
zem nyelveit  a  beszélőknek  és  megvesztegetem 
füleit  a  hallóknak. 

Magassá  emeltem  a  kicsinyt  és  megalázám  a 
nagyot. 

Istenekké  tettem  a  fejedelmeket  és  állatokká 
a  népet. 

Es  midőn  ekképen  kiidomítám  az  emberek 
lelkeit,  adék  nekik  egy  bálványt,  kinek  neve 
Kend  vala,  czólja  pedig  megállandósítani  az  en 
intézményeimet. 

Es  ezen   bálvány   megszentesíté   müveimet. 

ebben  tisztelték  a  népek  az  én  lelkemnek  teremt- 
ményeit. 

Ezen  rend  átövezé  a  népeket  és  börtöne  volt 
azoknak. 

Hasonló  volt  ez  ama  lánczokhoz,  melyek  a 
rabnak  tagjait  lekötve  tartván,  meggátolják  annak 
mozgásait.  Vagy  pedig  azon  szellötlen  rekedt  leve- 
gőhöz, mely  az  emberek  mellét  nyoma  és  lélek- 
zetét  elfőj  tá ! 

Megállítá  a  folyamokat  futásaikban  s  azokból 
terjedő  mocsárt  alakított. 

És  mindenki  kezdé  tisztelni  a  bálványt;  a 
gondolat  nem  vágyott  korlátain  túl  repülni,  az 
állatok  jól  érzék  magokat  a  kikörzött  téren. 

Es  mindenek  fölött  jól  érzem  magamat  én,  ki 
akkor  nagy  tiszteletben  állottam. 

Nevettem  a  csaták  fogcsikorgató  éjszakáin, 
kaczagtamaz  elesetteknek  jaj  kiáltásain  és  bíborrá 
festem  palástomat  a  kifolyt  vérből. 

Mikor  milliók  éhezének,  nekem  mindig  volt 
kenyerem  és  borom. 

Jövének  azonban  a  szükségnek  esztendei, 
mikor  a  mostoha  idő  fösvénysége  letiltá  a  bőkezű 
term^észetet  adományaitól. 

Es  a  népek  látván  az  én  bőségemet,  zúgolódni 
kezdenek.  Az  éhség  az  ő  ajkaikra  oly  szavakat 
adott,  milyeneket  eddig  a  lélek  önérzete  nem 
volt  képes  adni.  Az  éhség  bátorságot  adott 
nekik. 

Az  éhenhalók  oldala  mellől  nők,  apák,  gyér- 


94 

mekek  kelének  föl  ellenem ;  ajkaik  káromlással, 
kezeik  kardokkal  valának  fölfegj^verezve. 

Es  én  meghagyám  a  vallás  szolgáinak,  hogy 
cselekednének  az  én  akaratom  szerint. 

Es  ok  mondák  a  népnek  :  a  türelem  a  leg- 
nagyobb erény,  legyetek  békességgel  és  tűrjétek, 
a  mit  Isten  rátok  mért. 

Es  a  népek  hívék,  és  tűrtek  és  hallgattak. 

Mikor  pedig  elmulának  a  szükségnek  esztendei, 
mondaték  vala  a  népnek :  ime  !  ez  jutalma  a  ti 
erényeiteknek.  Az  Isten  megjutalmazott  titeket, 
mivelhogy  ti  nem  kelétek  föl  az  ellen,  a  ki  a  ti 
jólléteteknek  kútforrása. 

Es  a  népek  leborulának  az  én  csarnokom  előtt 
és  nqegcsókolák  annak  köveit. 

És  emlékoszlopot  emelének  és  megörökítek 
nevemet. 

Es  én  kiterjesztem  kezemet  a  sokaságon  és 
mint  egy  félisten  mondám  áldásomat  reájok. 

Es  a  sokaság  nem  ismert  reám. 

Pedig  mindgyiknek   fején   meglátszott  az  én 

kezeimnek  nyoma. 

*** 

i 

Azóta  az  idők  megváltozának. 

A  munkások  műhelyein  és  a  szegények  kuny- 
hójában ismeretes  hangok  zendülének  meg,  mik 
elvevék  éjeimnek  nyugalmát.  Csodás  szellemek 
kergetének  álmaimban.  Elsápadtam  és  boszú 
támadt  fel  bennem. 


i 

Es  fogam  a  kardot  ós  követem  a  zajos  hango- 
kat, de  midőn  jobbra  mentem,  balról  haliam  azt, 
és  midőn  balra  mentem,  jobbról  haliam  azt. 

Napnyugaton  a  folyamok  indulának  meg, 
elrombolák  gátjaikat,  és  veszedelmes  örvényekbe 
ragadák  az  ellenséges  elemeket. 

Es  én  iparkodtam  félrevezetni  a  folyamot,  új 
medret  ásván  neki,  mely  bevinné  őt  a  mindent 
elnyelő  tengerbe. 

Es  megvesztegetem  a  levegőt  hatalmam  kinö- 
véseinek mérges  kipárolgásával,  hogy  a  távolról 
jövő  hangok  hamisan  jutnának  az  én  népeimnek 
fülébe. 

Azonban  az  emberek  összevetek  fejőket  és 
suttogának  érthetlen,  de  félelmes  hangon. 

Nem  emelek  le  kalapjaikat  oszlopaim  előtt, 
és  megszünének  csókolni  köveit  márvány  csar- 
nokomnak. 

Mikor  pedig  mondám  nekik :  éj  van,  gyer- 
mekeim, feküdjetek  le  és  aludjatok,  —  ők  azt  fele- 
lék :  mi  nem  alszunk  el,  mi  ébren  akarunk  lenni. 

Es  mikor  látván  azt,  hogy  ők  engem  kerülnek, 
kérdezem  tőlök,  miért  féltek  tőlem,  fiaim  ?  ők 
felelének  rettentő  hangon :  mi  nem  félünk,  hanem 
utálunk  tégedet. 

Es  ők  megismerének  engem  és  irtózának 
tőlem.  Valahányszor  kezemet  kebleikbe  nyújtám, 
megérzék  annak  jéghidegségét,  és  valahányszor 
azt  kebleikből  eivevém,  érezek  ereikből  a  vért 
távozni. 

Valahányszor  tűzhelyeikhez  ültem,  érzék  a 
lángnak  melegségét  elveszni  és  a  szívnek  dobo- 
gását lassúdni. 

Es  láták  sorvadásukat  az  én  leheletemtől. 

Ujjaimnak  egy  érintése  régen  behegedett  sebe- 
ket nyitott  fel.  Ajkamnak  egy  hangja  régen  elal- 
tatott siralmakat  ébresztett.  Mosolygásomnak  egy 
vonaglása  rég  a  megengesztelödés  sírjába  temetett 
gyűlöletnek  lön  feltámasztója. 

Palástomba  ragaszkodának,  mikor  menni  aka- 
rék  és  lábaimra  taposának,  előttem  elmenvén, 
mikor  állék. 

Ok  megismerének  engemet. 

Vala  pedig  egy  zivataros  éjszakán,  mikor  a 
népek  feltámadának  és  lerombolak  oszlopaimat 
és  csarnokaimat  és  azoknak  széthulló  köveit 
fejemhez  dobták. 

És  elkergetének. 

Jelenben  testvértelenűl  bujdosom. 

Szivemnek  nincs  annyi  melegsége,  hogy  meg- 
óvhatna a  megfagyástól.  Senki  iránt  sem  viselte- 
tem melegséggel,  most  senki  sem  viseltetik  irán- 
tam azzal. 

Kutyáim,  kik  eddig  kezemet  nyalták,  most 
megugatnak. 

Ereimben  a  vér  és  csontjaimban  a  velő  nem 
az  enyéim,  hanem  a  népekéi,  kikből  azokat 
kiszívtam ,  és  most ,  midőn  azok  elliagyának, 
ez  a  kölcsönzött  erő  nem  tud  fentartani  lá- 
baimon. 


A 

Sehol  sem  hajthatom  le  fejemet. 

Ekképen  bujdosom,  váró  az  ítéletet,  mely 
engem  sújtandó  lészen. 

Nevem  pedig  az  idegenek  nyelvén :  ahsohi- 
tismus. 


VIL 


Bekövetkezének  nehéz  idők  az  emberi  nem- 
zettségre. 

Határait  egy  ködös,  felleges  éjszaka  borítá. 
És  ez  az  éjszaka  végetlen  volt. 

A  sokáig  tartó  csendben  néha  földet  rázó 
lépések  hallatszanak ,  miket  áruló  suttogások 
követének. 

Annak  utána  pedig  jaj  gátasok,  fogcsikorgatá- 
sok  hallatszanak  és  a  korbácsoknak  csattogása. 

Es  mindenki  félt  és  remegett. 

Az  égen  pedig  három  csillag  ragyogott  nagy 
fénynyel  és  sugaraiban  a  dicsöülésnek. 

Es  az  első  csillag  monda :  én  vagyok  a  szabad- 
ság csillaga,  törjétek  szét  békóitokat  és  vegyetek 
engemet  közétek. 

Es  a  második  csillag  monda :  én  vagyok  az 
egyenlőség  csillaga,  ne  kívánjatok  egymáson  ural- 
kodni, hanem  adjátok  meg  mindenkinek  a  maga 
részét  és  bizonyosok  lehettek  benne,  hogy  a  ti 
részetek  sem  fog  hiányzani. 

És  a  harmadik  csillag  monda :    én  vagyok  a 

Bozzai  irod.  hagyom.  ' 

testvériség  csillaga,  szeressétek  egymást,  miként 
testvérek. 

Akkor  pedig  a  három  csillag  összeolvadott  és 
alakítá  ama  nagy  égi  testet,  kit  mi  napnak 
hivunk. 

Es  a  nap  monda:  én  vagyok  alakítva  a  sza- 
badság, egyenlőség  és  testvériség  elemeiből.  Hozok 
nektek  üdvét  és  jóllétet.  Üdvözöljétek  e  jóllétben 
a  szabadságot,  egyenlőséget  és  testvériséget. 

És  a  nap  feljővén  a  láthatárra,  szétveré  az 
éjt.  Üdvözöljétek  őt,  fiai  a  szabadságnak  ! 

0  az,  a  ki  titeket  másodszor  is  megterem- 
tett, kiszólítván  a  szolgaság  halálából,  a  sza- 
badságnak életére ! 


VIII. 

Figyeljetek  az  idők  menetére,  mert  nagy  vál- 
tozások történtek  e  földön.  És  még  többek  lesz- 
nek történendök. 

A  világnak  egy  része  újjá  születendő. 

Hasonló  lészen  ez  a  teremtőnek  ama  munká- 
jához, mikor  az  összevegyült  ős  elemekből  elvá- 
lasztá  a  sötétséget  a  világosságtól,  a  szárazat  a 
vizektől. 

Egy  örökké  tartó  éj,  melyre  hiába  várod  a 
feltámadó  napot,  A  vastag,  nedves  ködön  át,  mely 
lassú  mozgásban  ingott  ég  és  föld  között,  csak 
egyes  halvány  csillagsugárok  rontanak  keresztül. 

A  szellötlen  levegő  renyhén  feküvék  a  tárgyakon. 
A  vizeknek  mozgása  öntudatlan  és  rendszer  nél- 
küli volt.  Tompa  morajjal  harsogának  a  patakok, 
melyek  sziklákat  és  földdarabokat  hordának  ma- 
gokkal . 

Es  haliotta-é  valaki  a  harsogást,  és  látta-e 
valaki  e  patakot  ? 

Az  állati  és  növény- élet  öntudatlanul  szender- 
gett az  elemek  gyomrában. 

Ilyen  vala  a  te  alakod,  Chaosz ! 

Es  az  Isten  leszállott  és  a  holt  Chaoszból 
megalkotá  az  élő  világot,  a  lelketlen  sárból  meg- 
alkotá  az  élő  embert. 

Es  az  Isten  többé  nem  jelent  meg  az  emberek 
kÖ7Ött.  Hanem  elj övének  a  szellemek,  kiklakozá- 
nak  az  emberek  lelkében. 

Valának  pedig  sötétségnek  szellemei  és  vilá- 
gosságnak szellemei. 

Es  az  emberi  nemzetség  életén  egy  hosszú 
küzdés  vonult  át,  küzdése  a  sötétségnek  a  vilá- 
gossággal. 

Történt  pedig,  hogy  a  gonosz  diadalmaskod- 
nék az  igazon,  és  a  világosságnak  szellemei  egy 
barlangba  záratának. 

Es  ekkor  a  vak  sötétben  nagy  zavar  lön.  Az 
összhangzó  elemek  nem  ismerek  meg  egymást. 
A  legviszásabb  rend  kezde  uralkodni  közöttük. 
Megbomblott  a  természet  rendszere  és  a  tűzből  a 
hideg  elemeit,  a  jégből  a  meleg  elemeit  akarák 
kiismerni.   A  tévedt  emberi  nemzetség  levetkezte 

méltóságát  és  a  törpék  az  óriások  palástját  akasz- 
ták  nyakukba. 

Ez  volt  a  te  második  alakod,  Chaosz ! 

Végre  a  sokáig  elfojtott  szellem  kitört  és  a 
világosság  elárasztá  a  félvilágot. 

Es  minden  megindult.  A  tespedő  mocsár- 
ból folyamok,  a  mozgás  nélküli  levegőből  enyhe 
szellők  keletkeznek.  Az  idő  megkettőzteti  lép- 
teit és  egy-egy  nap,  századoknak  munkáját  viszi 
végbe. 

Azok,  kik  a  sötétben  egymás  ellen  harczolá- 
nak, most  megismerek  egymást,  összeölelkeznek ; 
azok,  kik  eddig  egymásnak  kezét  tárták,  iszo- 
nyodva fordulnak  el  egymástól ;  azok,  kik  eddig 
nem  ismerték  egymást ,  összetalálkoznak ,  és 
azok,  kik  eddig  együtt  voltak,  örök  időkre  el- 
válnak. 

A  rokon  elemek  egybeolvadása  tengereket 
alkot,  folyamokat  indít,  viruló  völgyeket  és  hegye- 
ket teremt,  melyeknek  tetején  és  alján  föltenyé- 
szik az  élet. 

Üdvözöllek  tégedet,  oh  ifjú  élet ! . .  gyermeke 
a  felszabadult  szellemnek ! . .  legyen  a  te  kereszt- 
vized akár  vér,  akár  az  égnek  harmatcseppje ! . . . 
legyen  a  te  neved  szabadság. 

És  messze  vidékről  fognak  zarándokolni  hoz- 
zád a  népek,  tisztelvén  tégedet,  mint  megvál- 
tójokat. 

Egyetlen  tekintetedtől  a  te  híveid  megerös- 
bülnek,  a  te  ellenségeid  megsemmisülendnek. 

Es  lészen  a  te  országod  tágas,  mint  a  hódí- 
tókké.  Határait  nem  hegyek  ós  folyamok  fogják 
korlátozni,  hanem  a  szolgagsának  meg  nem  vál- 
tott birodalma. 

Mert  a  szabadságnak  csak  egy  országa  van, 
hol  minden  népek  szabadok,  egyenlők  és  test- 
vérek, 

IX. 

Mire  nézitek  a  napot,  azt  a  napot,  mely  a  ti 
munkáitoknak  időt  és  tért  szolgáltat  ?  Miért  nem 
veszitek  annak  hasznát  ? 

Elszalasztjátok  azt  az  időt,  a  mi  visszahozha- 
tatlan és  nem  számoltok  azon  időre,  a  mi  még 
számotokra  eljövendő. 

Akkor,  midőn  a  jobbak  előtk  a  haza  vesze- 
delmének üröm-pohara  áll,  a  ti  poharaitokban 
bor  habzik.  Akkor,  midőn  azok  munkáiknak  az 
éjét  is  nappallá  változtatják,  ti  alván,  a  napot  is 
éjjé  változtatjátok.  Akkor,  midőn  azok  abban 
kevélykednek,  hogy  rajtok  is  nyugszik  a  haza 
gondjainak  egy  része,  ti  abban  büszkélkedtek, 
hogy  semmi  gondotok  sincsen. 

Van-e  bennetek  oly  rendkívüli  nagy  lélek, 
hogy  azt  mondhatnátok:  a  haza  előttem  igen 
kisszerű  valami,  az  én  lelkem  az  összes  emberi- 
ség érdekeível  foglalkozik  ?  Vagy  pedig :  olyan 
vagyok,  mint  a  szobor,  kire  a  művész  örök  időkre 
rányomta  a  lelket  és  kifejezést,   de  a  lélek   és 

kifejezés  örökké  egy  és  nem  változandó  az  idők- 
ben !  ?  De  ti  azt  nem  mondhatjátok,  mert  a  ti  lel- 
keteknek nem  nagysága,  hanem  kicsinysége  szüli 
részvétlenségteket. 

Azt  sem  mondhatjátok,  hogy  ti  eleget  fárad- 
tatok a  hazáért  és  erőtök  kimerült  ezen  fáradal- 
makban ;  mert  a  kinek  a  hazaszeretet  nem  bir 
elég  erőt  és  akaratot  adni,  az  soha  sem  szerette 
a  hazát.  Ti  nem  tudnátok  megmondani,  mit  kap- 
tatok a  hazától  és  nem  tudjátok  megmondani, 
mit  adtatok  annak.  Oly  sokat  kaptatok  és  oly 
keveset  adtatok. 

Eljövétek  az  aratásra  és  szüretre  és  idegen 
földre  távozátok,  midőn  a  haza  oltárára  kelleték 
áldozni. 

Pedig  az  idegen  oltároknak  lángja  nem  titeket 
fog  melengetni,  míg  a  bennetek  levő  szeretetből 
azon  láng,  mit  a  haza  oltárára  áldoztok,  százszo- 
rosan visszaverő  fényével,  dicsőülés  sugarait 
árasztja  fejetekre. 

Higyétek  meg,  hogy  rosszul  lesztek  kijutan- 
dók.  Mert  ha  a  haza  elvész,  ti  is  el  fogtok  veszni; 
ha  pedig  győz,  nem  lesztek  annak  diadalörömé- 
ben részt  veendők. 

Szerencsétlenek  pedig  azok,  a  kiknek  nem 
szabad  örülni  akkor,  midőn  mindnyájan  örülnek. 
Mert  ne  higyétek,  hogy  ez  mindig  így  lészen. 

Ki  fognak  pedig  apadni  a  könnyek  a  szemek- 
ből, leszárad  a  vér  a  kardokról  és  az  izzadság  a 
homlokról.  Mert  a  haza  diadalmaskodik. 


Es  azok,  a  kik  könyezének,  örülni  fognak, 
kik  fáradának,  nyugodni,  kik  meghalának  üdve- 
zülni  fognak.  Hanem  titeket  egyik  sem  illet. 
A  mit  kértek  tőletek  a  veszély  perczeiben,  azt 
nem  adtátok  meg,  s  a  mit  adnátok  annak  elmul- 
tával, azt  nem  kérik  tőletek. 

De  eljővén  a  haza,  súlyos  Ítéletet  tartand 
fölöttetek. 

Az  egyikhez  így  fog  szólani :  hívtalak  és  nem 
jövel ! 

A  másikhoz :  te  vaknak  tetteted  magad, 
midőn  szemeidnek  hasznát  vehettem  volna  és 
süketnek  látszál,  midőn  hallanod  kelleték  vala 
segélykéréseimet  és  néma  voltál,  midőn  felszólal- 
nod kellett  volna  gyalázóim  ellen. 

A  harmadikhoz :  te  elástad  aranyodat  és 
ezüstödet ,  mikor  kértem  azokat  tőled  s  elő- 
lépvén, pitvaradon  savanyú  ábrázattal  utasítál 
vissza. 

A  negyedikhez :  te  midőn  éhezem,  innom 
adtál  és  midőn  szomj azám,  ennem  adtál. 

Az  ötödikhez :  te  midőn  tetteket  kívántam 
tőled,  bőséges  szavakkal  kergettél  ki  házadból. 

A  hatodikhoz :  néked  büszkeséged  volt  gazdag- 
ságban s  kényelemben  ragyogni,  akkor,  mikor  én 
nyomorgék. 

A  hetedikhez  :  te  megátkozád  gyermekedet, 
mikor  az  érettem  áldozná  fel  magát. 

És  így  mindnyájan  elítélendők  lesztek  ö  általa, 
mondván,  hogy  ö  szeretetet  keresett  a  ti  keblei- 

tekben;  ti  pedig  kis  lelküsegtekkel  és  részvétlen- 
sógtekkel  ütétek  őt  homlokon. 

Az  Ítélet  reátok  ki  vagyon  mondva. 

Részvétlenségteknek  hidegében  lesztek  meg- 
fagyandók. 


X. 

Harmatozzék  béke  és  áldás  a  ti  kunyhóitokra, 
szegény  emberek ! 

Messze  útról  jövök  zarándokolva.  A  nagyok 
bezárták  előttem  palotáik  ajtaját,  de  a  ti  ajtótok 
nyitva  áll,  miként  a  ti  szivetek. 

Vidám  tűzhelyeitek  mellett  a  megosztott  falat 
jobban  esik  nekem,  mint  a  nagyok  kidobott  gaz- 
dag koncza. 

Miután  pedig  megosztátok  vélem  a  falatot, 
oszszátok  meg  sziveiteket  is ;  mondjátok  el  pana- 
szaitokat, bajotokat,  reményeiteket  és  félel- 
meiteket. 

A  szegény  embernek  nincsen  panasza.  Mert  a 
megvesztegetett  igazság  nem  hallgat  reája. 

A  szegény  embernek  nincsen  baja.  Kevéssel 
megelégedvén,  mindene  megvan.  A  mit  az  emberek 
megtagadnak  tőle,  megadja  neki  az  Isten. 

A  szegény  embernek  nincsen  reménye  és 
félelme.  Lelke,  miként  az  egyszerű,  kifejletlen 
természet,  a  valósághoz  ragad  és  nyugodalmas. 

A  szegény  ember  élete  hasonló  a  csendes  és 

szűk  partú  patakhoz,  mely  senkinek  sem  árt,  söt 
termékenyíti  a  mezőt.  De  rajta  legkönnyebben 
vernek  hidat. 

A  szegény  ember  olyan,  mint  a  vas,  az  érezek 
között,  melynek,  bár  leghaszonvehetöbb,  mégis 
legkisebb  értéke  vagyon. 

A  szegény  ember  étele  legdrágább.  0  areza 
verítékén  vásárolja  azt,  mit  a  gazdagok  filléreken 
vesznek.  Mikor  a  nagyok  asztalánál  szolga  udva- 
ronczok  hordanak  étkeket,  akkor  a  szegény  em- 
ber falatját  az  Isten  ízesíti  meg. 

A  szegény  embernek  tűzhelye  oltár  az  egy- 
szerű erényeknek,  és  menedéke  az  elhagyottaknak. 

A  szegény  ember  gazdagsága  az  országnak,  a 
gazdag  ember  szegénysége  annak. 

A  szegény  embernek  élete  a  munka,  a  melybe 
öltözik;  vagyona  az  ö  munkájának  jutalma; 
öröme  a  fáradsága  után  következő  nyugodalom, 
mely  neki  erőt  ad  további  munkáira. 

A  szegény  legközelebb  áll  az  Istenhez  és  a 
természethez,  mert  mind  a  kettőre  legnagyobb 
szüksége  van.  Ö,  ki  a  jogban  nem  vesz  részt, 
részt  véve  az  Isten  kegyelmében ;  ő,  ki  az  élet  ké- 
nyelmeit nem  bírja,  bírja  a  természet  adományait. 

Az  első  napsugár  a  szegény  ember  küszöbére 
száll  és  az  első  madárhang  a  szegény  ember 
ablaka  alatt  hangzik. 

Es  a  hajnal  mondja  neki :  kelj  föl  én  szol- 
gám !  mert  a  fejedelmi  nap  is  rögtön  feltáma- 
dandó lészen. 

Es  a  madár  mondja  :  kelj  föl,  én  barátom  és 
társam  a  mezőkön  !  és  szolgáljon  az  én  énekem  a 
te  vidámságodra. 

Mikor  pedig  a  szegény  ember  fölkél,  üdvözli 
öt  az  egész  természet,  várván  az  ö  kezeinek  ápoló 
segítségét. 

Harmatozzék  béke  és  áldás  a  ti  kunyhóitokra, 
szegény  emberek ! 

XL 

Ti  birái  vagytok  a  népnek ! 

Az  Istennek  hatalma  vagyon  kezetekben,  mi- 
dőn Ítéletet  mondotok  boldog  és  boldogtalan,  sze- 
gény és  gazdag  felett.  Óvakodjatok  e  hatalommal 
visszaélni. 

Ti  hivatalaitokban  nem  vagytok  hasonlók 
más  emberekhez;  nektek  nem  szabad  hogy  roko- 
naitok, barátaitok  és  ellenségeitek  legyenek. 

Nektek  csak  egy  barátotok  lehet :  az  igazság  és 
egy  ellenségtek :  a  jogtalanság. 

Óvakodjatok  pedig  igazságot  magatok  csi- 
nálni. 

Mert  az  igazságot  nem  csinálják  az  emberek, 
hanem  keresik.  Olyan  az  igazság,  mint  a  nemes 
érez,  mely  századok  óta  rejtőzik  a  hegyekben 
fénytelenül  és  midőn  napvilágra  hozatik,  sugáro- 
kat  vészen. 

Az  igazságnak  Isten  a  teremtője,  az  ember 
pedig  csak  fölfedezője. 

Van  pedig  tárgyban,  cselekedetben  igazság; 
Istennek  szemeivel  azonnal  megláthatnátok  azt: 
mig  igy  a  gonoszság  sok  rótü  szövedéke  elrejti 
szemeitek  elöl. 

Az  igazságnak  legtisztább  fénye  van ;  tisztább 
az  érezek  fényénél,  mert  nem  vakít,  hanem  látni 
enged. 

Az  első  hazudság  szüli  a  másodikat ;  a  máso- 
dik a  harmadikat,  az  utolsó  hazudság  szüli  az 
igazságot. 

Legyen  a  ti  szívetekben  jó  akarat  és  részre- 
hajlatlanság,  elmétekben  józanság  és  lészen  a  ti 
Ítéleteitekben  igazság. 

Legyen  a  ti  hajlékotok  menedékhelye  az  üldö- 
zött igazságnak. 

Ne  vágjatok  át  ügyetlen  kezeitek  kardjával 
olyan  csomót,  a  mely  ügyes  kezeknek  adatott 
megoldatni. 

Ne  kívánjátok  az  a-ból  a  fe-t  és  a  cz-t  is 
kiolvasni;  hanem  várjátok  meg  annak  rendét. 
Mert  minden  elhamarkodott  ítélet  a  ti  lelketeken 
szárad. 

Mikor  pedig  kimondatok  az  igazságot,  ne  fél- 
jetek sem  az  égi  háborútól,  sem  a  dögmirigy  tol, 
sem  semmiféle  nyavalyától. 

Mert  a  ti  lelketek  meg  vagyon  mentve. 

XII. 

És  elzarándokoltam  apáink  sírjához  ? 

Meghajoltam  azon  helyen,  hol  az  ö  életök 
meghajolt  a  halálnak.  És  leborultam  azon  po- 
rondra, melyre  ök  leborúlának  meghaltokban. 
És  megvárám  az  időt,  míg  a  verőfény  elvinné 
sugarait,  ringatni  minket  álmokba,  és  fölkelteni 
másokat  álmaikból. 

Mikor  pedig  az  alkonyat  felemelné  fénytelen 
arczát,  sűrű  nehéz  köd  emelkedék  a  földből  és 
helyet  foglalt  a  sírokon.  Úgy  üle  ott,  miként  egy 
fehér  szellem  a  fekete  éjszakában. 

Azután  egy  nehéz  fekete  felhő  szállá  alá 
és  megállapodék  a  sirok  felett,  kimért  távol- 
ságban. 

Mikor  pedig  az  éjfélnek  órája  ütött,  hallottam 
félig  elfojtott  sóhajtásokat,  kínos  mozdulatokat 
és  tompa  csörrenések  hangját. 

És  ekkor  a  sírok  megnyilának,  és  a  halál 
puszta  vidéke  megnépesült. 

És  láték  sokféle  árnyékokat  a  legrendetlenebb 
vegyületben  és  csudálkozám,  látván  mindnyáj  ok- 
nak levertségét. 

Látám  a  királyokat  vaczogó  fogakkal,  kihűlt 
agyvelővel  és  megfagyott  szívvel.  Egyedül  állának 
ők  és  senki  sem  közeiedék  feléjök. 

És  egy  erős  megrázó  szózat  hallatszok  a  fekete 

felhőből,  mely  monda  a  királyoknak :  akartátok 
a  ti  éltetekben,  hogy  egyedül  álljatok  az  egész 
emberi  nemzetség  felett :  legyen  meg  a  ti  kíván- 
ságtok a  halálban.  Megfosztatok  az  életben  az 
emberi  nemzetséget  ruházatától  és  étkeitől  és 
hagyatok  fázni,  éhezni :  ismerjétek  meg  a  fázást  s 
éhezést  a  halálban. 

Látám  az  árulókat,  kiknek  mellét  a  nyert 
érdemjelek,  mint  égő  parázs  égetek. 

És  a  szózat  monda  nékik :  sokat  fáradoztatok 
érette  az  életben,  mikor  az  díszetek  és  érdemetek 
vala ;  viseljétek  most  a  halálban  kínul  és  gyalá- 
zatul. 

Látám  a  rabszolgákat,  kik  tehetetlenül  és  nyo- 
mor9dva  hordták  lánczaikat. 

Es  a  szózat  monda  nékiek :  irtóztatok  a  har- 
czok  vasát  kezetekbe  ragadni  annak  idején,  visel- 
jétek most  türelemmel  a  szolgaság  vasát. 

Látám  azokat,  kik  leiköket  még  életökben 
eladák. 

Látám  a  megölöttek  véres  árnyékait,  kik 
sírjaikból  boszúkiáltásaikkal  ijesztek  az  élőket. 

Látám  azokat,  kik  börtönben  halának  el  és 
lánczaiknak  minden  csörrenésére  összerázkodá- 
nak  a  királyok. 

Láték  végtelen  tömegeket  ruhátlanul  és  kiéhe- 
zett arczokkal  közelgeni,  kiknek  elérkeztekor  béfö- 
dék  arczaikat  a  bűnösök. 

Láték  pedig  mindenütt  kiégett  szíveket  és 
elroncsolt  kebleket. 

Es  a  szózat  a  fekete  felhőből  mindig  megszó- 
lalt és  mindenkire  kimondá  Ítéletét. 

Végre  a  szózat  a  fekete  felhőből  így  szólott : 
én  vagyok  a  ti  boszúálló  szellemetek,  kit  a  földön 
Nemezisnek  neveznek.  Meglátogatlak  titeket  a 
nyugodalom  helyén,  hogy  fölriasszalak ;  meg- 
jegyzem a  ti  szenvedéseiteknek  pályáját  és  az 
örökkévalóságot  is  meghosszabítom  annak,  kinek 
szenvedésben  kell  azt  áttöltenie.  Meglátogatlak 
titeket  e  fekete  felhőben,  meglátogatlak  az  öntudat 
furdalásaiban,  meglátogatom  bennetek  és  általa- 
tok gyermekeiteket,  unokáitokat  a  lelketlenségben 
és  visszavonásban. 

Miután  pedig  a  szózat  elnémult,  az  árnyékok 
mindnyájan  összerázkodának,  és  csikorogva  omla- 
nak ^ismét  sírjaikba. 

Es  látám,  hogy  a  hívek  sírjait  nem  találám  meg. 

Látám,  hogy  a  haza  csak  hűtlen  gyermekei- 
nek sírjait  jegyzé  meg  az  emlékezet  márványos 
ékességeivel  és  az  elfelejtett  érdem  és  a  félre- 
ismert erények,  a  hála  és  elismeréstől  meg  nem 
jegyzett  hantok  alatt  parladoznak. 

Es  egy  titkos  belső  ösztön  sugá,  hogy  a  nagyok 
és  hívek  sírját  túl  keressem  a  hálátlan  haza  hatá- 
rain, idegen,  de  szeretetteljesb  földön,  a  tengerek 
mellett. 

És  buzgón  elzarándokoltam  az  idegen,  de  sze- 
retetteljesb földre,  a  tengerek  mellé. 

Es  leborultam  és  megcsókolám  a  porondot, 
mely  a  nagyok  és  hívek  hamvait  fődé. 

Mikor  pedig  eljött  az  éjfél  órája,  megnyílott 
a  sír,  és  magas  árnyék  kelt  ki  belőle,  ki  ekképen 
beszéle : 

Az  én  nevem,  míg  éltem,  Tökölyi  Imre  volt, 
mikor  pedig  meghaltam,  száműzés  és  gyalázat. 
Megjelentem  köztetek  az  időnek  idején.  Meggyúj- 
tom oltárotokon  a  szabadság  lángját,  fölemeltem 
a  zászlót  és  vittem  előttetek  a  kardot.  De  ti  elfor- 
dulátok  tőlem  a  ti  lelketek  részvétlenségében. 
Elhagyatok  oltatni  az  általam  támasztott  lángo- 
kat, sárba  és  porba  hagyatok  tépetni  zászlóimat 
és  darabokra  töretni  kardomat.  Attól,  a  ki  leg- 
jobban szerette  azt,  elrablátok  a  hazát,  hogy  ide- 
gen földnek  vendégkebele  tegyen  szégyent  rajta, 
barátságosabb  lévén,  mint  ő.  Történt  ez  a  ti  aka- 
ratotok szerint,  vegyétek  annak  díját.  Leszek 
pedig  eljövendő  még  egyszer  időnek  multával  a 
ti  unokáitok  közé,  és  akkor  az  én  nevem  a  dicső- 
ségé, munkám  pedig  a  sikeré  lészen. 

Ekképen  szólván  az  árnyék,  ismét  sírjába 
szállá.  Es  az  árnyékok,  kik  a  sír  körül  valának, 
leborulának  szíveikben  az  önvádlásnak  emésztő 
tüzével,  szemeikben  a  megbánás  keserű  harmat- 
jával. 

Es  elzarándokoltam  a  Eákócziak  sírjához,  a 
Zrínyi  Péter  és  Martinovics  sírjához  és  mindnyá- 
jan fölkelénel^  és  mondák,  hogy  ők  eljövének 
közétek  az  időnek  idején,  de  ti  elfordulátok  tőlük 
és  hagyatok  neveiket  a  gyalázat  és  megvetésnek, 
tetteiket  pedig  a  nem  sikerülés  örvényének  és 

mindnyájan  mondáid,  hogy  idők  multával  eljöven- 
dök  lesznek  a  ti  unokáitok  közé  és  akkor  az 
ö  neveik  a  dicsőségé,  munkáik  pedig  a  sikeré 
leendenek. 

XIII. 

Es  fognak  veszedelmes  idők  bekövetkezni, 
melyek  fölforgatandók  lesznek  az  emberi  álla- 
potokat. 

A  harangzúgás  nem  az  ünnepnek,  hanem  a 
veszedelemnek  jelenlétét  hirdetendi. 

Es  fogtok  látni  megrémült  embereket,  kiknek 
arczaikra  a  kétségbeesés  jegyzetté  a  közel  halál- 
nak halovány  árnyékát.  Könyes  szemeket,  melyek 
a  szívnek  minden  nedvét  kiürítik  és  fogtok  hal- 
lani jajgatást  és  siránkozást. 

De  nektek  nem  szabad  kétségbeesni,  nem  sza- 
bad könyezni,  jajgatni  és  siránkozni. 

Mikor  a  gyáva  lelkek  kivetkeznek  emberi 
méltóságukból,  öltözzetek  ti  akkor  a  férfiúság 
díszébe. 

Mikor  azok  megnyitják  szíveiket  a  félelem  és 
rettegésnek,  helyezzétek  ti  akkor  szíveitekbe  a 
bátorságot  és  elszántságot.  Mert  az  idők  így 
parancsolják. 

Ti  csekély  morzsái  vagytok  a  véghetetlen  idő- 
nek és  az  uralkodik  fölöttetek  elérhetetlen  mél- 
tóságban. Hajoljatok  meg  előtte,  mert  az  időnek 
intésében  az  istennek  tanácsa  lakozik. 

Es  mikor  az  idö  gyakorta  a  ti  vállaltokra 
teszi  vaskezét,  az  nem  azért  van,  mintha  titeket 
agyon  akarna  nyomni,  hanem  hogy  megpróbálja 
a  ti  lelketeknek  erejét  és  szilárdságát.  Mert  a  ti 
vállaitoknak  erős  alapjára  akarja  építeni  az  Ö 
műveit. 

Mert  az  idö  csak  az  élet  nélkül  valót  és  a 
tehetetlent  rombolja  el ;  az  élőt  pedig  és  az  erőt 
gyarapítja  és  táplálja. 

Villámok  és  viharok  tisztítják  meg  a  levegőt, 
sziklás  zuhatagok  teszik  kristálytisztapágúvá  a 
vizet  és  köszörülés  fényesíti  az  aczélt. 

És  azért  legyetek  hasonlók  a  viharok  levegő- 
jéhez,  a  zuhatagok  vizéhez  és  a  kifent  aczélhoz^ 

Eljön  az  idö,  mikor  az  annak  előtte  olyan 
drága  élet  olcsóvá  lészen  és  a  halál,  miként  sze- 
rencsés kalmár,  birtokába  veendi  a  becsevesztett 
portékákat. 

A  békeségnek  ízes  kenyere  elfogyand  asztalo- 
tokról és  fogjátok  enni  a  háborúnak  kenyerét. 

A  haza  pedig  eljövendő  lészen  mindenkinek 
tűzhelyéhez  és  ekképen  fog  szólani  : 

Mind  ekkoráig  én  őrködém  a  te  életed  bátor- 
sága felett ;  adtam  enned  és  innod  és  ruháztalak. 
Nyílt  fül  voltam  a  te  kéréseidnek  és  karrá  váltam 
azokat  teljesítendő.  Meleget  szolgáltatók  számodra 
télben  és  árnyékot  nyárban.  Eljöttem  hozzátok  a 
végre,  hogy  emlékeznétek  meg  rólam.  Mikor  az 
én  ellenségeim  kezet  emelének  reám,  nem  ijed- 
tem meg ;  mert  bíztam  bennetek,  hogy  nem  hagy- 

Bozzai  irod.  hagyom.  ^ 

tok   el   Ínségemben.  Jöjetek   azért   szíveitekkel, 
karjaitokkal,  ágyúkkal  és  mozsarakkal. 

Es  tudjátok  meg,  hogy  mikor  a  haza  kér, 
akkor  az  parancsol.  Mert  nektek  nem  lehet  élni, 
ha  ö  elvész ;  ti  egymáséi  vagytok  az  örömben  és 
gyászban,  az  életben  és  halálban. 

Mert  ha  nem  mentek  szíveiteknek  jó  tanácsá- 
ból, el  kell  mennetek  szigorú  kényszerítésből. 
Mert  nektek  nem  szabad  élni,  ha  a  haza  elvész : 
ti  egymáséi  vagytok  az  örömben  és  gyászban,  az 
életben  és  halálban. 

Es  a  hívek  ekképen  fognak  szólni :  legyen  az 
én  szabadságom  áldozata  a  közös  szabadságnak, 
és  az  én  jóllétem  a  közös  jóllétnek.  Legyen  az  én 
halálom  százaknak  és  ezereknek  élete,  százaknak 
és  ezereknek  élete  lészen  az  én  dicsőségem  halá- 
lomban is. 

Es  a  hívek  meg  foguak  jelenni  a  veszedelem- 
nek idején  szíveikkel,  karjaikkal,  ágyúkkal  és 
mozsarakkal. 

Es  ki  fog  hamvadni  a  tűz  házi  tűzhelyeitek- 
nél és  a  tábornak  magas  máglyái  mellett  fogtok 
összecsoportosulni.  Kiürült  városokat,  falvakat 
és  kihalt  életet  hagytok  magatok  után,  mert  mind 
azt,  a  mi  erő  és  élet,  magatokkal  elviendők  lesz- 
tek. Es  a  háborúnak  minden  új  sanyarúsága  csak 
edzésére  szolgál  szíveteknek  és  karotoknak  és 
minden  új  halál  a  hadnak  mezején  új  életet  terem- 
tendő lészen  szíveitekben,  melynek  lelke  az  el- 
szántság lészen. 

És  nem  fog  hiányzani  az  árulás,  ki  eljővén 
közétek,  sima  ajakával  ekképen  fog  beszélni:  mi 
végre  eszitek  hiában  a  háború  sanyarú  kenyerét  ? 
miért  ontotok  vért  levegőből  álló  bálványok 
miatt  ?  és  miért  hagyjátok  oda  házi  oltáraitokat, 
áldozni  hálátlan  istenségek  oltárain  ? 

Es  az  árulás  mindenféle  alakban  megjelenendő 
lészen  mindenki  előtt. 

Megjelenik  a  kereskedő  előtt  az  önhaszon 
képében  és  így  szól :  míg  te  itt  másokért  küzdesz, 
addig  vagyonod  el  fog  hanyatlani. 

Megjelenik  a  földmíves  előtt  a  szükség  képé- 
ben és  így  szól :  míg  te  itt  vesztegeted  idődet, 
addig  gabonád  aratatlanúl  marad  és  te  és  mind- 
nyájan éhségnek  néztek  elébe. 

Megjelenik  az  iparos  előtt  a  múlt  képében  és 
így  szól :  neked  otthon  munkád  vagyon,  a  mi  a 
te  kenyered  és  foglalatosságod ;  mi  végre  pártol- 
tál el  tőle? 

Megjelenik  az  apa  előtt  a  családi  szeretet 
képében  és  azt  mondja :  nem  rettegsz-e  magad 
után  özvegyet  és  árvákat  hagyni  ? 

Ekképen  suttogand  az  árulás,  megtámadván 
mindenkinek  gyengébb  oldalát. 

Hanem  ti,  lelketeknek  méltó  utálatában,  for- 
duljatok el  tőle. 

Mert  ti  előbb  voltatok  a  haza  fiai,  mint  keres- 
kedők, iparosok  és  családapák. 

Es  mikor  a  haza  ügye  veszélyben  vagyon, 
akkor  a  kereskedőnek   nincsen  önhaszna,  a  föld- 

mívesnek  szüksége,  az  iparosnak  munkája  és  az 
apának  családja,  hanem  van  mindnyájának  hazája, 
mely  veszedelemben  vagyon. 

Mikor  a  haza  szabadságaért  harczoltok,  akkor 
mindenki  a  maga  szükségeért  is  harczol. 

Mikor  a  haza  szabadságaért  harczoltok,  akkor 
mindenki  czélszerüen  munkálkodik  magának  és 
másoknak. 

Mikor  a  haza  szabadságaért  harczoltok,  akkor 
mindenki  önmagáért  és  családjáért  is  harczol. 

Helyezzétek  a  magatok  jóllétét  a  hazának  jól- 
létébe és  meglátandjátok  benne  önhaszn ótokat, 
szükségeiteket,  munkátokat  és  családjaitokat. 

Legyen  pedig  előttetek  mindenkor  kedvesebb 
a  szabadság  zivatara,  mint  a  szolgaság  nyugo- 
dalma. 

Mert  ime  az  élet  maga  is  fáradság  és  sanya- 
rúság, a  halál  pedig  nyugodalom  és  közületek 
melyik  kívánná  annak  sanyarúságait  fölcserélni 
ennek  nyugodalmával  ? 

Mert  a  zivatarok  elmultával  nyugodalmat 
teremteni  rajtatok  áll,  hanem  örök  nyugodalom- 
ban lenni  a  természet  ösztöne  által  tiltva  vagytok. 


XIV. 

Az  igaznak  útja  tövisekkel  vagyon  hintve. 
Mikoron  lábát  először  tévé  le  a  földre,    akkor 
támadának  az  első  göröngyök  a  földön. 

Es  a  tövisek  és  göröngyök  megvérezték  talpát 
és  elszakgaták  ruháit. 

Hanem  az  ö  zarándok  útja  a  legegyenesebb 
ösvényen  visz  és  eltart  a  világnak  egyik  sarkától 
a  másikig. 

Mert  az  ö  élete  örökkévaló  és  az  ö  zarándok- 
sága  végetlen  e  földön. 

Nem  egyszer  vala  már  halálra  Ítélve,  keresztre 
feszítve  és  megkötözve. 

Az  ö  ellenségei  a  gonoszok  nevével  bélyegez- 
ték meg  öt,  lerántanak  róla  minden  szentséget, 
hamis  néven  árulták  tulajdonságait ;  de  soha  sem 
semmisíthetek  meg  szellemét. 

Megölték  öt  a  föld  egyik  részén,  beásák  és 
betemetek  öt  és  ö  feltámada  a  föld  másik  részén. 
Elhalt  az  egyik  században  és  feltámada  a  má- 
sikban. 

Mert  az  Igaznak  élete  örökkévaló  és  zarándok- 
lása  végetlen  e  földön. 

Mikoron  először  jelent  volna  meg  az  emberek 
között,  a  föld  vad  tekintetű  vala,  ifjú  erejében 
buján  tenyésző  ugyan,  hanem  tenyészetében 
hasznavehetetlen. 

Az  emberek  pedig  éltének  munkátlanul,  táp- 
lálkozván az  erdők  gyümölcseivel,  a  vizek  halai- 
val és  a  rengeteg  vadaival. 

Es  az  igaz  megjelenvén,  tanítója  lön  az  em- 
bereknek, mondván  nekiek : 

Nem  éreztek-e  a  ti  lelketek  fenekén  valami 
mozgató  erőt,  mely  megindítja  lábai  tóidat  akkor 

is,  mikor  pihenni  akarnátok,  mely  mozgásba 
hozza  karjaitokat  akkor  is,  midőn  fáradtak  vagy- 
tok ?  Nem  érzitek-e,  hogy  több  vagyon  a  világon, 
mint  a  ti  tudatlan  lelketekben?  hogy  sokkal 
több  vagyon  számotokra  teremtve  a  földön,  mint 
a  mennyinek  ti  birtokába  helyeztétek  magatokat  ? 

Néktek  nem  lakástok  a  víz,  hogy  táplálkozza- 
tek  annak  halaival,  és  a  rengeteg,  hogy  fogyasz- 
szátok  annak  vadait ;  mert  elnépesedvétek,  egy- 
kor kifogyaszthatjátok  halaiból  a  tengert  s  vadai- 
ból a  rengeteget.  És  meglehet,  hogy  a  föld,  ki 
mostan  édes  anyátok,  unokáitoknak  mostohája 
lészen  ós  nem  termendi  magától  gyümölcseit.  Mit 
teendők  lesztek  akkor  ? 

Látvátok  a  földön  az  egész  természetet  össz- 
hangzó  munkában,  észreveenditek,  hogy  egye- 
dül ti  vagytok  dolog  és  munka  nélkül.  Akkor 
pedig  latra  veenditek  karotok  erejét  és  el  fogtok 
menni  a  földanyához  és  hozzá  ekképen  szólani : 
adj  nekünk  virágos  zöld  tavaszt  és  mi  dolgozni 
fogunk  érette ;  adj  nekünk  kalászoktól  sárga  nya- 
rat és  mi  dolgozni  fogunk  érette ;  adj  nekünk 
gyümölcscsel  gazdag  őszt,  s  mi  dolgozni  fogunk 
érette,  hogy  a  sanyarú  télben  ne  legyünk  éhezők 
és  fázok. 

Ekképen  tanítá  az  emberi  nemzetséget  az 
Igaz,  és  az  emberi  nemzetség  hasznát  vévé  az  ö 
tanításainak. 

Mikor  pedig  kezének  munkájával  először 
érinté  az  anyaföldet,  megnyílott  az  előtte  s  kimu- 

tata  kincseit,  gazdagságát.  Adott  virágokkal  ékes 
tavaszt,  kalászokkal  sárga  nyarat,  gyümölcsökkel 
gazdag  őszt,  és  elviselhető  telet  az  ö  munkájának. 

Hanem  a  természet  irigye  lön  az  ember  sze- 
rencséjének és  kezdett  ellene  munkálkodni.  Vil- 
lámokkal, záporokkal,  szélvészekkel  és  jégesőkkel 
járt  keresztül  a  földeken  és  elveré  az  érő  kalászt 
és  gyümölcsöt.  Es  küzde  akkor  az  ember  a  termé- 
szettel és  végre  diadalmaskodék  rajta. 

Es  látá  az  igaz,  hogy  az  emberek  magánosan, 
elszigetelten  élnének,  miként  a  fenevadak  a  ren- 
getegben és  nem  volna  tárgya  a  kölcsönös  szere- 
tetnek, a  mely  szívökben  lakozik. 

És  monda  nékiek  :  egyesüljetek  a  szeretetben  ! 

Es  az  emberek  egyesülének  a  szeretetben. 

Hanem  az  egyesülésben  meglátogatá  őket 
a  Gonosz,  és  Igaz  által  járt  ösvényen  fúrá  magát 
az  emberek  szívébe.  Az  Igaz  által  függetlenné 
tett  lélek  Ítéleteiben  balgaságokra  vetemült.  Pálya 
nyílt  a  nagyravágyásnak,  kevélységnek,  irigység- 
nek és  gyülölségnek. 

Es  támadának  azonnal  hamis  tanítók  az  em- 
berek között,  kik  az  Igaznak  öltözetét  vévén  ma- 
gokra, félre  vezeték  szemeit,  megvesztegetek  füleit 
és  megmérgezték  lelkét  az  embernek. 

Elfojták  csiráiban  a  jót  és  plántálák  szorga- 
lommal a  gonoszt. 

Es  mondák  a  népnek :  a  mi  ajkainkon  az 
istennek  szava  harmatozik  és  az  ő  akaratja  sze- 
rint lesztek  teendők,  ha  szavainkra  íigyeltek.  Az 

isten  az  égben  lakozik,  hanem  megjelenő  leszen 
a  földön ;  imádjátok  ötét  a  nap  kópében  és  arany 
borjú  képében  és  a  zsarnokok  képében. 

Es  a  nép  leborula  a  nap  előtt,  az  arany  borjú 
és  a  ^zsarnokok  előtt. 

Es  akkor  mondák  a  tanítók :  ez  légyen  a  te 
hited  óá  vallásod. 

Es  lön  az  a  népnek  hite  és  vallása, 

Es  történt,  hogy  a  munka,  mely  az  emberi 
nemzetséget  felszabadítandó  volt  a  természet 
zsarnoksága  alól,  helyezé  öt  az  emeberek  zsar- 
noksága alá,  kiket  nagyravágyás  és  gonoszság 
tőn  hatalmasakká. 

Es  ekképen  lőnek  megalázva  a  népek  és  fel- 
magasztalva a  zsarnokok. 

Az  igaznak  árnyéka  pedig  megrövidüle. 

A  tudatlanság  földe  nem  fogadá  magába  az 
általa  szórt  magvakat,  az  irigység  szele  szétfuvá 
és  a  feledékenység  madara  felemészté  azokat. 

Öt  magát,  az  Igazt,  számiizék,  nevét  pedig 
megtarták  maguknak  a  hatalmasok  és  azoknak 
prófétái. 

Es  valahányszor  megjelent  a  népek  közt,  any- 
nyiszor  száműzték  és  elkergették  őt  a  népek. 

Es  a  gonosznak  árnyéka  nagyra  nőtt  és  elbo- 
rítá  a  földet. 

Hanem  lassankint  idegen  nyavalyák  kezdenek 
vala  feltűnni  a  népek  testén.  A  méreg,  mivel  táp- 
lálkoztanak,  kiszárítá  agyukból  és  csontjaikból  a 
velőt  és  meglassítá  ereikben  a  vért.  Megsúlyoso- 

dók  nyakukon  az  iga  és  terhes  lön  a  békó  lábai- 
kon és  a  halálnak  kezét  érzék  nyugodni  vál- 
laikon. 

Ekkor  ismét  megjelent  elöttök  az  Igaz  és  most 
nem  kergetek  el,  hanem  oly  közel  a  halálhoz,  sin- 
lödvén  a  tehetetlenség  ágyában,  türelemmel  hall* 
gaták  szavait. 

És  az  Igaznak  szavaira  tova  futott  a  halál  és 
föltámadt  az  élet  a  népeken. 

Egy  óriási  erö,  a  minek  eddig  öntudatával 
sem  birának,  szállá  meg  karjaikat,  kivonszolván 
öket^a  halálnak  kapuiból. 

Es  széttört  bilincseikből  kovácsolának  fegyve- 
reket és  az  utcza  köveiből  emelének  oltárt  a  sza- 
badságnak és  ugyanazon  kövekkel  dönték  meg 
az  önkény  palotáit. 

És  akkor  az  Igaz  igy  szólott  a  népekhez: 
sohase  feledjétek,  hogy  ti  vagytok  a  hatalom  e 
földön. 

Az  igaznak  útja  tövisekkel  vagyon  hintve,  de 
nyomában  virágok  nyilnak. 

XV. 

Visszavezetlek  titeket  az  ős  időkbe,  mikor  ou 
építenék  a  Bábeltornyát. 

Föltámadának  a  népek  az  isten  ellen. 

Akarvájok  pedig  az  eget  ostromolni,  az  erős 
isten  megrontá  eszöket  és  nyelvöket  é^  nyomó- 
rúltan  semmisülének  meg. 


m 

Vegyétek  eszetekbe  azt,  hogy  mikor  ütend  az 
együttmunkálásnak  órája,  megérthessétek  egy- 
mást. 

Ne  kereszteljétek  idegen  értelemmel  a  sza- 
vakat és  ne  magyarázzátok  az  értelmet  idegen 
szavakkal ;  mert  nem  fogtok  magatokkal  tisztá- 
ban lenni. 

Mert  miképen  kívánjátok,  hogy  akkor,  mikor 
magatokat  sem  tudjátok  megérteni,  megértsen 
titeket  az  isten  és  segítsen  munkáitokban  ? 

Emlékezzetek  meg  a  Bábel  tornyára,  hogy 
ne  adjatok  társaitoknak  vizet,  mikor  éheznek, 
kenyeret,  mikor  szomjaznak  és  tollat,  tintát, 
papirost,  mikor  kardot,  ágyút  és  golyókat  kérnek 
tőletek. 

íme,  midőn  közöttetek  a  hívek  mondanák :  itt 
vagyon  az  idő  !  ti  azt  felelétek :  még  nincs  itt  az 
idő,  mert  a  mi  óráinknak  homokja  nem  járt  le. 

Mintha  bizony  az  isten  az  idők  menetét  a  ti 
óráitok  homokjához  szabta  volna.  Ellenkezőleg, 
ti  szabtátok  óráitok  homokját  az  idők  menetéhez. 
Mert  az  idő  akkor  is  halad,  mikor  a  ti  óráitok 
homokja  megszűnik  gördülni. 

Ne  mondjátok  a  híveknek,  hogy  ők  önérdek- 
ből cselekesznek,  hanem  intézzétek  akkóp  dolgai- 
tokat, hogy  a  haza  sorsa  legyen  mindnyájatoknak 
önérdeke. 

Ne  kárhoztassátok  azokat,  a  kik  olyanról 
beszélnek,  a  miről  ti  mitsem  tudtok,  hanem  ipar- 
kodjatok megérteni  őket. 

Vizsgáljátok  meg  társaitoknak  lelkét,  indula- 
tait és  képességét  ésitéljétekmeg,  hogy  mire  lesz- 
nek használhatók  a  munkának  órájában. 

Legyetek  testből  és  csontból  és  ne  legyetek 
árnyékok,  melyek  a  sötétben  elenyésznek. 

Legyen  végre  a  ti  lelketek  termékeny  hűség- 
ben és  áldozatban,  mint  Egyiptom  földe  rizsben 
és  gabonában. 


m. 


LEVELEK. 


Teplicz,  1850.  márcz.  12. 

Használom  az  alkalmat,  édes  barátom,  hogy 
neked  egy  pár  sort  küldhessek.  Az  idöböl  kifogy- 
tam, az  éjszakának  egy  pár  órája  maradt  fenn, 
ha  azt  felhasználni  tudnám.  Ezen  barátom,  ki 
levelemet  személyesen  fogja  neked  átadni,  ön- 
kénytelen  társa  önkénytelen  szenvedéseimnek, 
körülményesebben  fog  szólani  itteni  állapotunk- 
ról, és  mivel  néhány  napot,  mindeddig  ott  egé- 
szen ismeretlen,  Pesten  szándékozik  tölteni,  kér- 
lek,  fo  gadjátok  öt  szivesen  és  adjatok  neki  szállást. 
Utolsó  leveledet  és  a  Csengéiét  vettem. . .  Bátyám 
feleletével  mindeddig  adós  maradt,  pedig  nagyon 
várom  tőle  az  Ígéreteknek  valahára  teljesítését. 

Szigorú  sorsomnak  egyedüli  támasza  a  remény : 
mielőbb  megszabadulhatni,  —  kétségeknek  adott 
helyet,  melyeket  eltüntetni,  ha  van  mód,  jöjjön 
minél  hamarabb :  ha  nincs,  ám  legyen !  hanem 
akkor  az  élettel  minden  számvetésem  félbeszakad. 

Kevés  van,  a  mi  hozzá  köt.  De  mi  is  köthetne 
hozzá  ?  Egy  pár  jó  szó,  a  mit  adok  és  veszek,  de 
a  melyek  elhangzanak,  legyenek  bár  oly  jók,  mint 
a  Béranger  refrainjei. 

Mi  holnapután  elmegyünk  Tepliczböl  szállá- 
sokra, honnan  rövid  idő  mulva  alkalmasint 
berukkolunk  a  félelmes  theresienstadti  várba. 
Mihelyt  állandó  helyre  jövünk,^^  tudósitni  foglak 
vagy  téged,  vagy  Csengéit.  —  Öt  igen  köszönte- 
tem és  várom  az  ö  trombitájának  hangját,  mely 
engemet  halottaimból  föltámasztandó  lészen. 
így  legyen  !  .  .  .  Gyertyám  leégett.  Többet  nem 
irhatok.  A  többit  megmondja  e  levél  átadója. 
Nekem  úgy  is  nagy  útaim  vannak  még  és  ki 
tudja,  mikor  kerülök  haza !  .  .  .  A  mit  rímelé- 
semröl  mondasz,  meglehet,  hogy  hiba ;  hanem, 
édes  barátom,  én  azt  gondolom,  ebben  a  rossz, 
nyomorult  világban  megjárják  az  assonansok 
is.  —  ígéretedet  a  lapokra  nézve,  fájdalom,  el 
nem  fogadhatom.  Az  itt  nagy  zajt  csinálna.  Édes 
barátom,  ezerszer  ölellek.  Ha  megszabadulok, 
megnyitom  az  ajtód  kilincsét.  Ainsi  sóit  il ! 

n. 

Joseplistadt,  1850.  ápril  11. 

Köszönöm,  hogy  megemlékeztél  rólam.  Egy 
halmaza  a  szavaknak  nem  volna  elég  leírására, 
a  mit  leveled  vételekor  éreztem.  Elmennek  elöt- 

tem  mindazon  jó  napoknak  emlékezetei,  melyeket 
körödben  töltöttem.  Az  Isten  áldjon  meg.  Sok- 
szor eszembe  jutottál  te  és  a  régi  napok  a  nélkül, 
liogy  gondolataimnak  viszhangja  lett  volna.  — 
Sok  éjszakát  átvirasztottam  és  nem  szégyenlem 
megvallani ;  könnyeket  is  ejtettem  —  a  kétségbe- 
esés könnyeit.  A  mint  látod,  tágas  tért  választot- 
tam magamnak.  Talán  nem  leszek  terhedre ;  de 
ki  akarom  magamat  beszélni. 

Jelenleg,  midőn  e  sorokat  írom,  a  föörhelyen 
vagyok  őrszolgálaton.  Bocsáss  meg,  hogy  ily 
kicsiségekkel  foglalatoskodtatlak ;  de  engemet  az 
is  érdekel,  ha,  a  mint  Kazinczy  mondja :  a  kabá- 
tod  posztójáról  beszélsz.  Ajánlatod,  hogy  a  kato- 
naságtól szabadítsam  föl  magam,  gondjaimnak 
főtárgya.  Atyám  ígérte,  hogy  a  mit  tehet  értem, 
megteszi.  De  nem  tudom ,  honnan  várhassak 
valamit.  Hanem  azért  kemény  vagyok,  mint  a 
vas,  hideg  mint  a  márvány,  és  meleg,  ha  kell, 
mint  az  izzó  érez.  Ezt  az  életet  úgy  tekintem, 
mint  áldozatot,  de  a  melyről  Isten  és  ember  előtt 
kevélyen  tehetem  le  a  számadást.  Ifjúságomnak 
örömeit  igen  korán  látom  enyészni.  Nem  tudom, 
a  sors  végzése- e  rajtam,  hogy  oly  korán  nehezed- 
nek rám  a  körülmények ;  hanem  a  mily  fiatal 
vagyok,  oly  annyira  komolyan  tudok  gondol- 
kozni. Az  én  egész  katonai  pályám  egy  hosszú 
folyama  a  szenvedéseknek,  a  nyomornak.  Hanem 
azért  én  nem  panaszkodom.  Bennem  tömérdek 
eleme  van  a  sympathiának  és  antipathiának,  és 

Bozzai  irod.  hagyom.  ^ 

azért  kéiDzelheted,  mennyire  nehezemre  esik  ilyen 
világban  élnem,  hol  homogén  elemekre  nem  igen 
találok. 

Erdély  határain  adtuk  fel  magunkat.  Onnan 
Temesvárra  mentünk,  honnan  egy  transporttal 
a  Bánságon,  Tót-  és  Horvátországon,  Steyron, 
Ausztrián,  Morván  keresztül  Csehországba  szál- 
líttattunk. A  transport  állott  mintegy  kétezer  em- 
berből, köztünk  130  főtiszt  a  Görgei  táborából. 
Ezek  közt  volt  Lisznj^ai  Kálmán  és  Kornis  Pál 
(ha  ismerted).  Lisznyainak,  kivel  soha  személyes 
összeköttetésben  nem  voltam,  sok  köszönettel 
tartozom.  0  látva  az  én  nyomorú  helyzetemet, 
önmagának  talán  hiányában,  segélypénzt  szedett 
össze  számomra,  melyet  részint  helyzetem  sanya- 
rúsága,  részint  az  ö  kényszerítő  szavai  fogadta- 
tának el  velem.  —  Ok  azonban  elmaradtak  tőlem 
Bruckban,  onnét,  mint  haliam,  Olaszországba 
menendök.  így  indulván  Temesvárról  sz^ept.  2-án, 
Josephstadtba  érkeztünk  okt.  lG*án.  Es  ez  utat 
többnyíre  gyalog  és  elszállásolás  nélkül  töltöttük 
a  szabad  ég  alatt,  bár  soknak  s  köztük  nekem  is, 
köpönyege  sem  volt.  Hogy  részletekbe  ne  menjek 
által,  elég  legyen  megmondanom,  hogy  ennyi 
kiállott  viszontagságok  után  a  tél  elején  typhusba 
estem  és  a  kórházat  sokáig  igen  kétes  állapotban 
laktam.  Hanem  most  egészséges  vagyok.  Apám- 
nak, kivel  néhány  levelet  váltottam  már,  igen 
szűk  segélypénzével  ellátva,  töltöm  itteni  napjai- 
mat. Es  nem  mondhatom,   hogy   egyik  rosszabb 


131 

volt  a  másiknál.  Idegen,  a  milyen  vagyok  jelen 
helyzetemben  s  ott,  hol  otthonos  volnék,  nem 
lehetvén,  e  feszültségben  elfáradtam,  elzsibbad- 
tam. —  Az  események  colossalis  nagysága  elmúlt 
időkben  a  világot  magasra  fölemelte,  de  úgy  lát- 
szik, hogy  a  tetőponton  elszédült  és  a  világ  leesett 
önmüvének  romjai  közé.  Nem  tudom,  rajtunk 
áll  e  vagy  az  utókoron:  fölásni  a  szabadság  Her- 
culánumát,  melyet  a  hatalom  tűzlávája  oly  gyor- 
san eltemetett.  De  erről  ne  többet.  —  A  múlt 
hetekben  aMagyarországon alakuló gensd'armerie 
közé  innét  is  szedtek  egyéneket  s  a  többiek  közt 
engemet  is  be  akartak  sorozni :  de  ily  foltétel 
alatt  nem  akartam  meglátni  szerencsétlen  ha- 
zámat. 

Most  felbontom  leveledet  és  végig  futok  tár- 
gyain. Tudsz-e  esetet,  barátom,  hogy  valaki 
hasonló  körülmények  közt,  mint  én,  kiváltotta 
volna  magát  ?  Atyám  Ígérte,  hogy  ha  valaki  ki 
lesz  váltva,  én  is  ki  leszek.  Bízom  benne.  Önma- 
gamnak e  tárgyban  lépéseket  tenni  nagyon  haszon- 
talan volna;  tudod,  itt  az  argumentumokra  nem 
sokat  hajtanak.  —  Pest,  úgy  mondod,  olyan  mint 
a  régi.  Szeretem  öt  annak  látni,  habár  csak  fel- 
színen is,  mert  tudom,  hogy  a  demokratiák  mély- 
ségeiben nem  a  régi. 

Néha-néha  itt  is  jut  kezünkbe  holmi  hírlap 
és  ezután  sikerül  valamit  tudnunk  hazánkról  s  a 
külföldről.  Azon  néhány  sorból,  mit  a  magyar 
időszaki  sajtóról  írsz,  megértettem    az  egészet. 

Megéritek  azt  az  időt,  mikor  egy  halottaiból  föl- 
támadott Magyar  Kurir  vezérczikkében  azon 
békákról  fog  szólani,  melyek  az  égből  estek  le. 
Én  még  nem  vagyok  egészen  tisztában  magam- 
mal, érdemnek  tekintsem- e  azoknak  munkáját, 
kik  az  irodalmat  most  kezelik :  hanem  ti  a  hely- 
Bzinén  vagytok ;  tegyetek,  a  mint  jobbnak  lát- 
játok. 

Ápril  19.  1850. 

Valahára  be  akarnám  fejezni  már  vagy  öt 
ízben  félbeszakasztott  levelemet.  Ebből  is  meg- 
ítélheted, mennyire  vagyok  magam  ura.  Sem 
időm,  sem  helyem^  az  írásra.  Ezt  is  az  ablak  pár- 
kányán firkálom.  Épen  e  pillanatban  veszem  apám 
levelét,  melyben  gáncsol  azért,  hogy  nem  soroz- 
tattam  magam  a  magyar  gens  d'armok  közé. 
Otthon,  úgymond,  jobban  segíthetett  volna  raj- 
tam. Nem  bánom  !  Még  elég  erőt  érzek  magam- 
ban daczolni  a  sors  csábításaival.  Pedig  érzem, 
mennyire  boldog  az,  ki  otthon  látja  fölkelni  és 
lenyugodni  a  napot ! 

Most  jut  eszembe,  a  mit  verseim  sorsáról 
írsz.  Más  körülmények  közt  tán  sajnáltam  volna 
azokat  elveszteni,  most  nem.  Tudom,  hogy  e 
szakban  nincs  jövendőm,  más  szakban  pedig 
nincs  képességem.  Minden  szenvedélyeimet,  lel- 
kemnek minden  erejét  az  irodalomra  szántam  ; 
most  olyan  vagyok,  mint  a  szárazra  vetett  hal.  — 

Véletlenül  akadtam  itt  franczia  könyvekre ;  azok- 
nak olvasásával  töltöm  időmet.  —  Eégóta  jár 
híre,  hogy  ezredünk  Prágába  tétetik  által,  mi 
rövid  idö  alatt,  ha  t.  i.  teljesen  föl  leszünk  sze- 
relve, bizonyosan  meg  is  fog  történni.  írandó 
leveledet  azonban  csak  ide  czímezd  ;  eltávozásunk 
esetében  teszek  rendelést,    hogy  utánam  küldjék. 

Édes  barátom  !  még  ez  nem  mind,  a  mit  írni 
akartam.  A  mi  innét  elmaradt,  azt  egy  jobb  idő- 
nek reményében  hagyom  azon  napokra,  midőn 
együtt  lehetek  veled.  Oh  ha  tudnád,  mennyire 
várom  ezt  az  időt !  Várok  egy  napot,  a  mely  tán 
soha  sem  jön  el ;  táplálok  egy  reményt,  a  mely 
tán  soha  sem  teljesül ;  vallok  egy  hitet,  melynek 
nincs  mennyországa :  szeretek  egy  hazát,  mely 
többé  nem  az  enyém,  és  hordozok  egy  életet, 
melynek  számomra  nincsen  már  öröme. 

Megbocsáss,  hogy  ily  szaggatott  vagyok ;  de 
nem  lehet  másképen.  Végzem  levelemet.  Hagy- 
janak az  én  nyomaim  a  te  emlékezetedben  virá- 
gokat. Fogadd  el  az  én  önzetlen  szeretetemet. 
Legyek  én  neked  az,  a  mi  te  nekem  vagy.  Leve- 
ledet mielőbb  elvárom  :  írj  sokat,  igen  sokat ! 
U.  i. 

Székely  Józsefnek. 

Eletemben  soha  sem  hajtottam  sokat  a  világ 
ítéletére ,  hanem  mindig  igyekeztem  a  nemes 
érzelműek  szeretetét  megnyerni.  Es  e  részben 
sok  oldalról  meg  vagyok  jutalmazva.  En  az  ön 
sorait  nagy  megilletődéssel  vettem ;  fogadja  azok- 

ért  forró  köszönetemet.  Balsorsban  legérzéke- 
nyebben veFzszük  a  részvét  szavait.  Az  ön  dicsé- 
rete nekem  nem  bizeleghet^  —  nem  vagyok 
olyan  állapotban,  hogy  hizelgést  elfogadhatnék; 
sem  hiúvá  nem  tehet,  —  már  több  kísérleten 
mentem  keresztül.  Engedje  a/t  a  szeretet  exaltált 
kifejezésének  hinnem.  En  mindig  kevély  leszek 
az  ön  barátságára ;  tartson  meg  jó  emlékezetében. 
Josephstadt,  ápril  19.  1850. 


III. 

Josephstadt,  1850.  május  6. 

A  miket  itt  írok,  azok  töredékek  lesznek.  Czél- 
jok  csak  az,  hogy  közelebb  jussak  lelkedhez. 
Ezredünkből  néhányan  áttétetnek  a  Debreczen- 
ben  létező  reserve  divisiohoz.  Ezeknek  egyike 
által  (jó  barátom)  küldöm  e  levelet.  Elmenetelök 
ideje  még  nincs  meghatározva,  de  én  írok  koráb- 
ban, hogy  ki  ne  fogyjak  az  időből.  Tudod,  nekem 
mindig  öröm  hozzád  írnom;  legyen  neked  annyi 
örömed  azt  elolvasni.  Szerencsétlen,  a  milyen 
vagyok,  meg  tudom  becsülni  azt,  a  ki  rokon- 
szenvvel viseltetik  hozzám.  Lelkem  csordultig 
tele  van  a  múlt  emlékezeteivel,  a  jelen  szenvedé- 
seivel és  a  jövő  reménységtelen  rémeivel.  Nem 
tudom,  szárazzá  tegyem-e  magamat,  mint  egy 
gyökeretlen  fa  és  rámába  tétessem- e  magamat, 

mint  egy  szenvedő  kép :   avagy  égjek  a  vulkán 
tüzével  és  sirjak  a  tenger  árjaival !  ? 

Édes  barátom,    ha  örömet  tndnék  neked  vele 
csinálni,  leírnám  itt  számtalan  viszontagságomat  ; 
de  a  hely  nem  eléggé  alkalmas  volta  és  más  dol- 
gok miatt,  miket  egy  láthatatlan  paranthesis  zára 
alatt  adok  értésedre,    csak  futólagos  jegyzetekre 
szorítkozhatom.   Utolsó  napjainkban,    mielőtt  a 
fegyvert   letettük   volna,  a  zarándi  hegyek  közt 
bolyongtunk,    Erdély  szélein.   Bornyumban  volt 
Loiiís  jB/anc  négy  kötete:  ((Historiedes  dix  ans^), 
melyet  V. . .  Károlytól  kaptam  Czegiéden.  Ezeket 
eltemettem    az    erdőben  egy  bokor  alá.   Karán- 
sebesről aug.  23-kán  indultunk  el  mint  foglyok 
Temesvár   felé,    hol  mintegy  nyolcz  napig  időz- 
tünk a  legnyomorúságosabb  helyzetben.  Eongyo- 
sak,  a  milyenek  voltunk,  nagy  része,  mint  én  is, 
köpönyeg    nélkül   mentünk  egészen   Eszékig   a 
nélkül,  hogy  födél  alá  jutottunk  volna.    Eszéken 
voltunk  szept.  18-án  és  ott  először  kaptunk  szál- 
lást. Utunk  közben  némelyek  szitkozódtak,  mások 
gúnj^oltak,  mások  sirattak.  Az  ellenszenvnek  lep- 
lezetlen és  a  rokonszenvnek  leplezett  nyilatkoza- 
tai mély  benyomással  voltak  reáük.  Perlaszon  és 
Tittelen  kövekkel  hajigáltak  meg,  Eszéken  kicsú- 
foltak, Horvátországban  némán  fogadtak,  de  adtak 
jól  enni  és  inni.   így  Steyerban  és  Austriában  is. 
Vukovár  bort  és  gyümölcsöt  adott  számunkra. 
Verőczén    bementem    egy   vendéglőbe  ebédelni; 
mikor  fizetni  akartam,  már  ki  volt  fizetve  és  nem 

fogadták  el  tőlem  a  pénzt.  Ha  hazámba  mennék, 
mennyire  tudnám,  hogy  hova  kellene  tennem  a 
kezemet,  hova  a  lábamat!  Pettauig  azt  gondol- 
tuk, Olaszországba  megyünk,  s  inkább  is  szeret- 
tem volna  oda  menni.  Bécsben  nem  láttam  egye- 
bet a  sz.  István  tornyánál.  Gánsendorfnál,  hol 
egy  pillanatra  a  gözkocsi  megállott,  győriekkel 
találkoztunk,  kik,  midőn  tölök  hazánkról  kérde- 
zősködtünk, elkezdtek  sirni.  Morvába  érvén,  tud- 
tam, hogy  ott  van  Brünn,  hogy  Brünnben  van  a 
Spielberg,  hogy  Spielbergben  vannak  rabok ;  ón 
bár  Spielberget  nem  is  láttam,  mégis  úgy  tet- 
szett, mintha  benne  lettem  volna.  Olmützben  is 
voltam,  de  miután  éjszaka  mentünk  rajta  keresz- 
tül, nem  láttam  egyebet  a  sötétségnél.  Csehorszá- 
got Shakspeare,  talán  genialis  tudatlanságból, 
szigetnek  nevezé ;  és  meglehet,  hogy  sziget,  mesz- 
szire^  fekvő  a  szabadság  continensétől. 

Utunkban  mindenütt  kijött  a  nép  bámulni 
ránk,  ámbár  több  volt  rajtunk  a  sajnálatra,  mint 
a  bámulatra  méltó. 


IV. 


Josephstadt,  1850.  május  9. 

Elszigetelve  a  mennyire  vagyok  a  mívelt 
világtól ,  néha  mégis  akad  egy-egy  hírlap  a 
kezembe;    néha  pedig  eljárok  az  itteni    könyv- 

árushoz  szétnézni  a  könyvek  között.  Itt  látom 
tengerét  az  iratoknak,  melyek  magyar  dolgok 
fölött  értekeznek.  Mire  kellett  jutnunk  !  Mintha 
csak  azért  engedte  volna  a  sors  hazánkban  egy 
szerencsétlen  drámának  eljátszását,  hogy  azt 
holmi  charlatánok ,  miután  kizsákmányolták, 
mint  egy  konczot,  porba,  sárba  hurczolván,  meg- 
mocskosítsák,  azután  átadják  az  olvasó  világnak, 
hogy  nyelje  el.  Förtelmes  madarai  Minervának ! 
kiket  most  szállott  meg  a  géniusz,  írni.  Ott  lát- 
tam Chrownitz  Juliánt,  azt  az  aposztatát,  har- 
madik világában,  —  Hugó  Károlyt ,  ki  valaha 
Brutusnak  volt  költője,  —  bizonyos  ^Adlersteint 
(nem  ismerem)  —  és  az  ifjú  S — t.  Epén  a  múlt 
napokban  olvastam  egy  constitutionalis  hírlap- 
ban, hogy  ezen  magyar  moderádónak  első  színi 
próbája  Pesten  a  magyar  exaltádók  által  kifütyöl- 
tetett és  hagymakoszorúval  infesztáltatott.  Itt 
eszembe  jut  kérdezni  tőled,  hogy  van-e  magyar 
színház  és  milyen  állapotban  ?  Egressy,  tudom, 
nincs  otthon ;  Hollósy  Kornélia  pedig  Bécsben 
énekel.  Jó  a  ki  németül  tud  beszélni :  hát  még  a 
ki  énekel  is  ?  A  magyar  szivarokról  is  akartalak 
már  kérdezni,  mert  gyakran  eszembe  jutnak  az 
itteni  épen  oly  drága,  mint  a  mily  rossz  dohány 
mellett,  melyből  a  katona,  különös  kegyelem 
útján,  hat  ezüst  krajczárért  két  csomót  kap  — 
ez  középszerű  dohányosnak  öt  napra  elég,  a  mi 
azonban  az  öt  napra  járó  tizenöt  ezüst  krajczár- 
ból  véghetetlen  luxus. 

Josephstadt,  1850.  május  11. 

Kietlenek  az  én  napjaim.  Meg  vagyok  min- 
dentől fosztva,  a  mi  után  sóvárogtam.  Azon  cse- 
kély szabadságnak,  melyet  élvezek,  hasznát  nem 
veszem.  Mulatságot  nem  keresek,  barátokat  nem 
találok.  Két  barátom  volt  egész  katonáskodásom 
alatt.  Egyiket  az  oldalam  mellől  lőtték  el  Iglón ; 
a  másik  Vályi  Károly,  kit  nem  tudom  hová  vitt 
az  ö  nyughatatlan  feje.  Egyetlen  időtöltésem  az 
olvasás.  Lamartine,  Thiers,  Dumas,  George  Sand 
stb.  akadnak  kezeimbe  z ,  egy  itteni  kölcsön- 
könyvtárból.  Nem  gondoltam  volna,  hogy  a 
stúdium  öntudata  nélkül  folytatott  puszta  gya- 
korlat ennyire  vigyen.  A  franczia  nyelvet,  melyet 
már  felejteni  kezdek,  egészen  hatalmamba  ejtet- 
tem. Ha  ezen  időtöltésem  sem  volna,  kénytelenít- 
tetném  magamat  átadni  azon  élettelen  tompult- 
ságnak,  melybe  lelkemnek  a  körülményekbe  nem 
illő  merevsége  vetett.  Igen  hidegen  tudom  hal- 
lani a  véleményeket.  Egy  időre  a  szónak  hatalma 
megszűnt  uralkodni;  a  kicsinyek  Ítélnek,  a  nagyok 
Ítéltetnek. 

Reménylem,  hogy  válaszomat,  melyet  két  hét 
előtt  a  te  leveledre  írtam,  megkaptad.  Ha  még 
eddig  nem  feleltél,  elvárom  mielőbb  a  feleletet, 
írtam  ott  Sz.-nek  is  néhány  sort,    kinek  ez  alka- 

lommal  is  vidd  meg  köszöntésemet ;  köszöntsed 
Gyulait,  Bereczet.  Eólok  is  szeretnék  valamit  hal- 
lani. Arany  János  mit  ír  ?  Erdélyi  otthon  van-e  ? 
Te  tudni  fogod,  hogy  mi  érdekel  engem. 

Utoljára  még  egy  komoly  tárgyat.  A  mennyire 
köszönettel  vettem  a  te  résztvevő  gondoskodáso- 
dat lehető  megszabadulásom  iránt,  annyira  le 
vagyok  sújtva,  meggondolván,  mily  hiányában 
vagyok  minden  létező  eszközöknek,  melyek  által 
azt  tehetném.  Te  ajánlatod  után  ismerheted  e 
dologban  a  módokat,  ha  vannak  s  kérlek,  ne 
sajnáld  azokat  velem  mielőbb  közleni.  A  kiváltás 
lehetőségéről  még  eddig  egy  szót  sem  hallottunk. 
En  részemről  mindent  el  fogok  követni. 

Kifogyván  az  időből, sietek  levelemet  befejezni. 
Akartam  azt  vidámabb  tárgygyal  tenni,  mint  a 
foglalatja.  Szeretném  gondolatim  menetét  meg- 
akasztani, habár  megcsalnám  is  magamat,  hogy 
fölidézzem  a  mosolygást,  hogy  utoljára  szemeid 
közé  nevethessek.  Pedig  ez  a  nevetés  igen  kese- 
rűen esnék,  ha  össze  találna  vegyülni  a  rossz- 
akarók kaczajával. 

A  nap  épen  nyugovóban  van.  Az  ablakom 
előtti  sikátoron  egy  hosszú  árnyék  képződik, 
később  összevegyülendő  az  éjszakával.  En  lát- 
tam ezt  az  árnyékot,  mint  erőtlen  homályt,  kelet- 
kezni. Ereztem  szárnyainak  súlyát,  mikor  reám 
nehezedett,  láthatatlanná  tevén  egymásnak  a 
rokonfeleket.  Megérem-e  hajnalt,  mikor  azt  a 
sugárok  elverik !  ? 

Megbocsáss,  hogy  szakadozott  vagyok ;  elle- 
nedben szabály  nem  köt.  Vedd  őket  azon  rend- 
nélküli alakban,  a  mint  először  eszembe  ötlöttek 
és  vegyed  velők  együtt  az  én  jobb  kezemet, 
melyet  zálogban  hagyok  addig  nálad,  míg  valaha 
egy  kézszorítással  vissza  fogod  azt  adhatni. 


VI. 


Josei)hstaclt,  1850.  augusztus  6. 

Mikor  átnézem  ezen  nyirkos  bolthajtásos  fala- 
kat, keskeny,  sötét  ablakot,  ezen  töredezett  vas- 
kályhát, ezen  zsírjában  félig  megfúlt  olajlámpát, 
a  padot,  melyen  ülők,  az  asztalt,  melyen  írok : 
azt  gondolom,  börtönben  vagyok.  Ilyen  az  őr- 
szoba,  melyben  vagyok,  midőn  eszembe  jutott 
hozzád  levelet  írni,  éjnek  idején,  mikor  mindenki 
alszik  körültem :  ámbár  én  is  szeretnék  aludni, 
mert  akkor  boldogabb  vagyok. 

Vörösmartynak  (hol  van  ő  ?)  van  egy  verse, 
mely  így  kezdődik  :  omit  mondjak,  mit  ne  mond- 
jak?)) —  gondolhatod,  hogy  én  is  ezen  thémán 
rágódom,  hanem  képzelheted,  mily  nagy  helyzet- 
beli  különbség  van  köztem  és  a  nagy  Vörösmarty 
közt,  mikor  ugyanegyet  mondunk ! 

A  múlt  évi  táborozás  alkalmával,  július  vala- 
melyik   napján,    véletlenül    betoppantam    Vágó 

Károly  barátomhoz,  a  ki  röviden  ezen  kérdéssel 
lepett  meg:  «ugy-e  bár,  a  katonaság  nem  philo- 
sophusnak  való?))  En,  bár  semmi  igényt  nem 
tartottam  magamat  philosophusnak  hitetni,  azt 
mondtam,  bizony  nem.  Hanem  most  már  többet 
is  mondanék.  Vágó  Károly  egy  homme  d'esprit, 
kérdését  megfejtheti,  a  ki  Koueseaut  és  Montes- 
quieut  olvasta. 

Engemet  három  géniusz  kisér.  Egyik  az  élet. 
Ez  annak,  a  ki  a  halhatatlanságot  hiszi,  csak  ár- 
nyék ;  annak,  a  ki  az  igazságot  hiszi,  csak  hazud- 
ság ;  annak,  ki  hasznot  akar  belőle  húzni,  szerződő 
kalmár:  mennyország  a  materialistának  és  pokol 
az  erénynek  ...  A  másik  a  tapasztalás,  az  elmúlt 
idők  ezen  komoly  gyermeke  és  a  jövendő  szigorú 
vendége.  A  harmadik  a  hönnyelmüség ;  de  róla 
nem  merek  szólni,  mert  velem  van,  mikor  e  sorokat 
írom.  Ez  az  a  mosolygó  tükör,  melyben  az  élet 
önmagát  annyira  szereti  nézni.  Ha  az  ember  egy 
töredékeny  sajka  volna,  akkor  az  élet  vinné  őt  a 
sziklás  tengerre,  a  tapasztalás  vezetné  őt  a  szá- 
razra, a  könnyelműség  vinné  őt  a  levegőbe. 

Az  anyagi  élet  fejlődése  önemésztés.  Fejlődé- 
sének minden  új  szaka  közelebb  viszi  őt  hanyat- 
lása pontjához,  a  megsemmisüléshez.  A  virág 
teljes  kinyiltának  idejében  legközelebb  van  a  her- 
vadáshoz ;  a  felhajított  kő  is  legmagasabb  pont- 
ján kezd  hanyatlani  és  a  gyümölcs  akkor  húU  le 
fájáról,  mikor  megérik.  Ez  az  anyagi  élet  töké- 
letlensége.  A  szellemi  élet  nemesebb  elemei  tar- 

tósak  és  nem  mulandók.  Czélja  a  tökéletesség  és 
ez  véghetetlen.  Azért  kell,  hogy  az  eszköz  is, 
azon  folytonosan  munkálkodó  erö,  véghetetlen 
legyen.  Ennek  köre  mérhetetlen,  ereje  kimeríthe- 
tetlen, munkája  szünetlen.  Es  fejlődésének  sza- 
kában nincsen  oly  pont,  melyen  megállapodhat- 
nék ;  mert  az  által  vagy  a  tökélyt  elérte  volna,  a 
mi  annak  természeténél  fogva  képtelenség ;  vagy 
pedig  hiányzik  a  fejlődése  folytatására  kívántató 
erö  és  akkor  már  nem  állapodik  meg,  hanem 
hanyatlik.  Valamint  a  felhajított  kő^  ha  elvész 
ereje  az  emelkedéshez,  nem  áll  meg,  hanem 
viss/.ahúll.  Csak  azt  akartam  mondani,  hogy  a 
szellemi  életben  a  megállapodás,  az  anyagi  élet- 
ben pedig  maga  a  fejlődés  is  hanyatlás. 

Ezen  szempontok  vittek  engemet  arra,  hogy 
sorsom  felett  komolyan  aggódjam.  Az  idő  múlik, 
az  élet  egyre  foly  és  én,  ki  azelőtt  azzal  hízel- 
kedtem magamnak,  hogy  korommal  egyenlő  lép- 
tekkel halad  előre  erőm  és  munkásságom,  most 
az  elmulasztottak  öntudatos  szemlélésével  ijedve 
nézek  a  hátramaradás  szemrehányó  tükrébe. 
Minden  elmúlt  napot  elvesztettnek  gondolok, 
mint  a  lámpának  kiömlött  olaját.  Es  nyomasztó 
reám  nézve  a  gondolat,  hogy  az  életnek  talán 
legszebb  idejében  olyan  napjaim  voltak,  me- 
lyekben sem  nem  örültem,  sem  nem  munkál- 
kodtam, melyeknek  e  szerint  sem  virága,  sem 
gyümölcse  nem  lészen.  Ott  áll  azonban  mögöt- 
tem a  fátum,  az  ő  kérlelhetetlen  alakjában,  és 

sem  Sophokles,  sem  Éuripides  nem  tüntethették 
azt  föl  a  régi  tragédiák  hősei  előtt  zordonabb 
alakban,  mint  a  minőben  nekünk  jutott  őt  látni. 
Es  ha  még  akár  annyi  stoicismussal,  akár  annyi 
vak  hittel  birnánk,  hogy  e  fátum  végzése  előtt 
lelkünk  meghajolna :  talán  még  nem  volnánk, 
annyira  boldogtalanok.  Azonban  hiába !  a  kit 
magasabb  géniuszok  vezettek  életében,  az  nem 
tud  Epikur  tanítványa  lenni  semmi  helyzetben. 


VII. 

Joseplistadt,  1850.  augusztus  9. 

Most,  mikjr  átolvastam  amaz  általam  pár 
nap  előtt  írt  sorokat,  nagy  kedvemre  esnék  össze- 
tépni a  megkezdett  levelet,  mit  bizonyára  meg  is 
tennék,  ha  egy  új  levél  írására  szükséges  papir 
volna  kezemnél.  Ennek  hiányában  megelégszem 
tudtodra  adni,  hogy  én  azt  éjtszaka  írtam,  mikor 
a  lámpa  félhomályos  világánál  szomorú  árnyéko- 
mat szemléltem  a  falon.  Ilyenekkel,  ha  csak 
lehet,  nem  foglak  untatni.  Noha  meg  kell  valla- 
nom, hogy  terhemre  esik  elmellőzni  azokat,  mert 
hozzám  tartoznak  ezen  fájdalmas  részek,  mert 
azok  lényem  egy  kiegészítő  részét  teszik.  Nekem 
jogom  van  a  panaszra,  mert  igen  sokat  szenved- 
tem. Ez  az  Epaminondás  mellébe  tört  vas,  melyet 
midőn  kirántanak,  nyugalom  következik  be,  legyen 
bár  a  e  nyugalom  a  halál  nyugalma. 


Két  éve  lesz  már,  édes  barátom,  hogy  elvál- 
tam tőletek.  Sokakkal  még  egy  pillanatra  sem 
találkoztam  azóta :  de  oly  jól  emlékszem  reátok, 
mintha  csak  egy  éjszakának  lázas  álmai  válasz- 
tottak volna  el.  Ti  se  feledkezzetek  meg  rólam. 
Köszöntsd  barátaimat,  különösen  Csengéit.*  Hogy 
leveledben  Gyulait,  Jókait,  Sükeit,  Bereczet  stb. 
megemlitéd,  azért  köszönetet  mondok;  azzal 
nekem  szívességet  tettél,  mert  az  ö  sorsuk  engem 
érdekel. 

Engedd  végre,  hogy  levelemnek  igen  nagy 
hiányait  kipótolhassa  azon  kegyeletes  szeretet, 
melylyel  vagyok  irántatok,  mikor  reátok  emlé- 
kezem ! 

VIII. 

Teresienstadt,  1850.  november. 

Skeptikus  hivékenységgel  adtam  magamat 
ismét  az  édes  várakozásnak  és  ez  a  várakozás,  a 
reménynek  ezen  értéktelen  pénze,  melylyel  hite- 
lezőit fizeti,  fölemészti  időmet.  Utolsó  leveledet 
nem  hagyom  ily  soká  válasz  nélkül,  ha  —  a  mint 
tudni  fogod  —  testvérem  meg  nem  látogat.  Ná- 
lam volt.  A  találkozás  öröme  elment  vele  együtt, 
nekem  az  elválás  fájdalma  maradt.  Kemélem, 
hogy  semmi  akadály  sincs  már,  a  mi  kiváltásomat 

"^  Később  a  főváros  főügyésze. 

hátráltatná.  Azonban  nekem  az  idö  hosszú- 
nak tetszik  és  én  meguntam  magamat,  mint  a 
gyermek,  a  hiszékenység  bölcsőjében  ringatni. 
Mert  bolondá  teszi  az  embert  a  jobb  keze  is.  Éjjé 
teszem  magamnak  a  napot,  hogy  álmodhassam 
szabadulásomról. 

Pedig  ez  mind  hasztalanság.  Ezalatt  az  idö 
megyén  és  ime  már  egy  év  lejárt  a  nyolczból ! 
Még  csak  hét  esztendő  ! !  Mikor  ezt  ily  állapot- 
ban eltöltőm :  olyan  ember  lesz  belőlem,  kit  az 
élet  minden  körülményei  közzé  oda  ékelhetni . .  . 

Most  mindig  Shakspearet  forgatom.  Nem  győ- 
zöm eléggé  olvasni.  Minden  új  olvasás  új  szép- 
séget fedez  fel . . .  Azt  mondja  valahol :  « minden 
hely,  melyet  az  Isten  keze  meglátogat,  lehet  az 
ember  boldogságának  fészkei.  Mily  szerencsés 
volnék,  ha  ezt  magamra  alkalmazni  tudnám  !  — 
Aggodalmadat,  melyet  leveleim  hangulata  felett 
nyilvánítasz,  bízvást  félre  teheted.  Sokkal  erősb 
elemekből  vagyok  alkotva,  mint  hogy  erőt  vehetne 
rajtam,  a  mitől  félsz.  A  lélek  egy  Proteus :  a 
különféle  helyzet  különféle  alakúvá  idomítja. 
Olyan,  mint  a  balancirozó  bot,  melynek  alá  és 
felhajlása  csak  az  egyensúly  fentartására  szolgál. 
Minden  új  naptól  csak  egyet  kérek  és  minden  új 
nap  csak  egyet  tagad  meg  tőlem.  De  ebben  az  egy- 
ben van  minden  boldogságom  és  minden  szenve- 
désem. Köszöntsd  barátaimat.  Bár  volna  szerete- 
temnek annyi  ereje,  hogy  közelebb  hozhatná  a 
viszontlátás  óráját ! 

Bozzai  irod.  hagyom.  1^ 

IX. 


Teplicz,  1851.  február  27. 

Újabb  időkben  megijedtem  egy  kissé  magam- 
tól. Az  ember  elfogult  szemlélődése  önmagára 
nézve,  hanyag  is,  feledékeny  is  és  egyáltalában 
nem  biztos.  így  az  ember  nem  veszi  oly  könnyen 
észre  a  rajta  történt  változásokat,  mint  mások. 
íme  arra  jutottam,  hogy  már  találkoznak  embe- 
rek, a  kik  az  én  türelmemet  bámulják.  E^.ért  ijed- 
tem meg  magamtól.  Azonban  a  kényszerűség 
izzó  vas,  a  kívánság  pedig  viasz.  A  dolgok  kény- 
szerű helyzete  tartott  engem  eddig  beékelve  jelen 
állapotomba,  és  ez  ellen  a  türelmetlenség  minden 
fegyvere  haszontalan.  Hogy  ezután  mint  lesz, 
meglássuk. 

Épen  ez  alkalommal  küldök  levelet  bátyám- 
nak, melyben  őt  komolyan  sürgetem  az  illető 
lépések  megtételére.  Csengéinek  részvevő  sorai  és 
a  tieid  nagy  örömmel  vétettek  általam,  az  én  eich- 
waldi  magányomban,  hol  akkor  egy  malomba 
szállásolva  barátságos  háznépnél  teljes  nyuga- 
lomban s  megelégedésben  éltem.  Azon  pár  hónap, 
melyet  téli  szállásokon  töltöttem,  igen  kedvesen 
folyt  le.  Mindenütt  szívesen  fogadtattunk^  és  a 
mint  a  katona  mondja,  volt  a  zsebben  is,  az  asz- 
talon is,  a  tarisznyában  is.  Es  én  e  mellett 
különös    kedvezésekben    részesültem.    Azonban 

most  már  mindennek  vége !  Béke  lábra  állít- 
tattunk és  bejöttünk  Tepliczre  a  kaszárnyába, 
ismét  a  régi  mód  szerint  élni.  Az  ezred- 
nek legagyobb  része  visszament  az  annyira  félt 
theresienstadti  kazamatákba.  Én  egész  télen  át 
egészségtelen  voltam  és  most  is  a  rheumatismus- 
ban  szenvedek.  Egy  meghűlés  következtében  már 
két  hónap  óta  szakadatlan  erős  főfájásaim  van- 
nak, egy  pillanatra  sem  vagyok  tőle  ment;  a 
próbált  orvoslások  nem  használtak,  kórházba 
pedig  nem  akarok  menni.  A  tavaszra  sokan  fog- 
nak szabadságra  haza  bocsáttatni ;  én  is  szeret- 
nék ezekkel  haza  menni,  de  nem  tudom,  lesz-e 
sikere  kísérletemnek. 

Ennyit  írhatok  mostani  sorsomról.  En  ha 
nem  sokat  is,  de  írok  eleget,  hanem  a  te  fukarsá- 
god példátlan.  Pedig  ha  tudnád,  mennyire  ked- 
vesen veszem  soraidat.  Kérlek,  írj  ezután  többet, 
mint  eddig  szoktál  volt,  ugy  is  oly  ritka  az  alka- 
lom ;  és  az  idő,  melyben  a  viszontlátás  örömei 
ezt  fölöslegessé  teendik,  még  nem  tudom,  meny- 
nyire van. 

En  megvallom,  nem  sokat  remélek,  de  a  mit 
remélek  is,  ki  tudja,  fog-e  teljesülni?  Nem  hiszek 
már  a  szavaknak.  Hitem  az  emberekben  oly  inga- 
tag, mint  a  nádszál,  mert  az  ö  szavok  olyan,  mint 
a  szél,  mely  a  nádszálat  megingatja.  Valahány- 
szor Arany  Jánost  említed,  mindannyiszor  kíván- 
ságom támad  tőle  valamit  olvasni.  Mi  különben 
is  úgy  vagyunk,   mint  valami  Kalmukországban. 

10- 


1/KS 

Én  még  ez  idén  hírlapot  nem  láttam,  pedig  Tep- 
licz  nagy  város  és  igen  látogatott  fürdőhely.  És 
ezért  nagyon  unalmas  volt  a  tél.  Ezen  kényszerű 
unalmamban  írtam  verseket  német  és  memoire- 
kat  franczia  nyelven. 

Hogy  versemet  a  Phönixhen  kiadtad,  édes 
barátom,  köszönöm.  Ha  kedvedre  volna  és  az 
üres  lapot  helyesen  tudná  betölteni,  ime  küldenék 
itt  is  egyet  neked  !* 


X. 


Teplicz,  1851.  ápril. 


Megnyitván  emlékezetem  könyvét,  önkény- 
telenül Chateaubriand  következő  szavaira  találok : 
«homme !  tu  n'  est  qu'  un  réve  douloureux,  tu  n' 
exist;,  que  par  ton  malheure))  etc.  Emlékezem  rá, 
hogy  mikor  jobb  napjaimban  ezt  kijegyeztem,  az 
eszme  nagyon  tetszett.  Nem  tudom,  a  gondolat 
bizarsága  tette-é  azt  feltűnővé,  vagy  pedig  vala- 
mely megfejthetetlen  természeti  vonzalom,  mely 
előre  sejteté  velem,  hogy  ez  eszme  előbb-utóbb  raj- 
tam fog  valósulni.  S  itt  egy  oly  hosszú  gondolatjelt 
szeretnék  alkalmazni,  mely  tőlem  hozzád  érne. .  . 
Előre  képzelem,  mily  unalmas  lennék,  ha  én  most 
magyarázatokba   ereszkedném.    En    olyan    pap 

'"  iiZúg  a  malom))  czímüt.  Lásd  a  63.  lapon. 

vagyok,  a  ki  hallgatóinak  csak  beszéde  textusát 
mondja  el,  mert  nekem  olyan  hallgatóm  van,  ki 
a  textust  megérteni  és  megmagyarázni  tudja  .  .  . 
Egyébiránt  az  embert  a  perczek,  az  órák  határoz- 
zák meg ;  mintegy  lefolyt  vagy  jövendő  napot 
meghatároznak  az  idöhajtotta  természetnek  tör- 
ténhetöségei.  Azért  ne  gondold,  hogy  én  mindig 
e  sötét  eszmén  rágódom ;  söt  mint  a  pinczébe 
zárt  növény  csirájának,  nekem  is  megvan  vonzal- 
mam a  napvilághoz,  az  életremény  örömeihez. 
Elfásulok  örömeimben,  mint  elfásultam  szomorú- 
ságomban. S  miért  ez  ?  Mert  az  ember  éltesedik 
és  az  élettel  gyakori  érintkezés  által  lassankint 
lekopik  róla  azon  nemes  máz,  melyet  a  természet 
akkor  lehelt  rá,  mikor  kezei  közül,  mint  egy 
idealizált  anyagnak  szellemitése,  kikerült. 

Tegyetek  meg,  a  mit  tehettek.  Tőlem  pedig  ne 
várjatok  egyebet,  mint  az  elismerést,  a  lelkiisme- 
retnek ezen  ritka  gyümölcsét,  és  mind  azt,  a  mi 
szeretetemnek  birodalmában  elidegenítendö  van. 


XI. 


Teplicz.  1851.  ápril  11. 

Mint  megy  az  élet !  Nem  számlálom  múlékony 
napjait;  de  haladékony  korszakain,  mint  egy 
megálló  ponton,  felrezzenek.  Mégis  szép  ez  az 
élet !  és  hogy  a  régi  philosophia  szigorú  (austerus). 

Önmegtagadó  öntudatában  az  életet  megvetni 
tanította,  azt  csak  az  intézetek  természetéből  és 
a  polgári  állapotok  erkölcsi  kényszerűségéből  ma- 
gyarázhatni. A  régi  philosophia  erényről  beszélt, 
az  új  philosophia  speculáL  Az  állapotok  változ- 
ta val  változik  az  ember  gondolkozásának  alapja  is. 
En  becsülöm  az  életet,  mert  az  kizárólagos  tulaj- 
donom, ámbár  nagyon  szegény,  mert  nincsen 
tárgya,  melyért  feláldozni  érdemes  volna.  Ezen 
oeconomicus  világnézletre  az  idő  tanítja  az  em- 
bert. Állapotom  terheinek  teljes  tudatában  sem 
tudok  kétségbeesni  s  úgy  gondolom,  nem  is  tud 
az  kétségbe  esni,  kinek  oly  gazdag  belső  világa 
van,  mint  nekem.  Egyébiránt  neked  is  azt  mon- 
dom, hogy  az  embert  a  pillanatok  határozzák,  és 
ha  ez  nem  volna,  az  ember  elveszne  unalmas 
egyformaságában. 

Utolsó  leveledet  vettem,  olvastam  szeretettel, 
feleltem  rá  szeretettel.  Válaszomat  egy  hazakerült 
társam  vitte.  Ajánltam  neki,  hogy  keressen  föl 
titeket.  Nem  tudom,  megtette-e  ?  Tőle  hallhattál 
körülményesebbet  itteni  sorsunkról. 

Kedveskedésből  küldök  neked  itten  egy  kis 
töredéket  azon  franczia  nyelven  írott  kéziratom- 
ból, melynek  czíme:  «Memoires  d' un  pauvre 
diable)). 

Következik:  <(0h!  espórance  !  que  votre douce 
voix  ne  m'  abandonne,  que  les  saints  désirs  de 
mon  áme  soyent  recues  par  tes  sourires  et  enfin 
cetté  conjunction  sóit  la  réalité  des  futures  temps. 

Vous  étés  un  hóte  bien  re9U  dans  les  heures  pro- 
fondes  de  la  nuit,  quand  V  áme  enchaíné,  comme 
une  timide  amante,  va  se  précipiter  dans  vos 
bras.  Oh  espérance,  vous  étes  le  bienvenu,  quand 
le  tristes  ombres  de  la  nuit  passont,  et  par  ta 
voix  réveilleuse  va  s'ouvrir  la  rose  et  la  gorge 
des  oiseaux.  Etes  vous  l'amantes,  qui  vient 
donner  la  consolation  contre  les  graves  coups  de 
la  vie,  ou  étes  vous  la  maítresse  de  T  infortunité, 
qui  se  rend  chire  étant  la  vie  pauvre  pour  payer 
ses  caprices  illimités  ?  Je  ne  sais  pas,  mais 
j'espére. 

Un  regard  en  arriére,  un  croyance  non  tota- 
lement  deséspéré  en  avant,  moi  je  ne  suis  plus 
dans  la  présent,  je  suis  au  dessus  des  nuages, 
comme  1'  aígle  du  Jupiter,  qui  boít  de  la  divine 
nectare  aux  mains  d'  Hébe. 

Je  suis  seul.  La  nuit  est  fórt  avancé  et  la 
veilleuse  phantasie  fatigué  rend  sa  place  aux 
sombres  meditationes.  Ou  sönt  les  plaisirs/  les 
douleurs,  les  passions,  les  souvenirs  des  souf- 
frances,  ou  sönt  ils,  qu'ils  ne  viennent  pas 
detruir  la  tranquillité  de  la  nuit?  Toute  est 
en  píűx,  toute  s'  est  endormi.  Cetté  paix  c'  est 
l'esprit  du  dieu  sur  la  térre  et  sur  les  eaux. 
lei  désine  nuire  la  malice  et  la  bienfaisance 
prit  les  fruits  de  son  conscience.  lei  ne  sönt 
pas  visible  les  ouvrages  eontrainants  des  forces 
de  la  nature,  iei  toute  se  perd  dans  Tevanouis- 
sement.  Les  objets  de  la  souvenir  et  d'  espoire 

deviennent  pále,  et  la  tranquillite  de  la  mórt  fait 
oublier  la  vie»  etc. 

Most  látom  csak,  mily  kevés  helyem  maradt 
a  továbbiakra;  azért  rövidre  fogom  soraimat. 
Mivelhogy  Tepliczben  maradtunk  és  továbbra  is 
itt  maradni  remélünk,  sürgetöleg  várt  leveleite- 
ket, kérlek,  ide  utasítsátok.  Irodalmi  tudósításaid 
előttem  mindig  nagy  érdekkel  birnak ;  de  hidd 
meg,  nem  volna  kisebb  érdekű  reám,  ha  magán 
körülményeidről  is  kissé  bővebben  írnál.  Tudod, 
olyan  vagyok,  minta  gyermek,  ki  a  külsőségeken 
és  apróságokon  függ.  Nem  adnám  sokért,  ha  csak 
egy  pillanatra  is  láthatnálak. 

Tavasz  jön !  és  én  sietnék  hazafelé,  mint  a 
gólyamadár,  fölkeresni  elhagyott  fészkemet  a 
kémény  mellett.  Mikor  fogok  már  hazamenni ! 
Ne  felejtsd  el,  kérlek,  a  többek  közt  Székelyt 
nevemben  köszönteni,  kit  már  rég  nem  emlí- 
tettem. Barátságotokra  és  résztvevő  szerete- 
tökre mindig  számítok;  mert  nem  egy  gondo- 
latlan dölyf  vagy  elbizakodottság,  hanem  az 
öntudat  mérsékelt  hangja  mondatja  velem,  hogy: 
anch  io  sono  pittore  ! . . .  Ha  meg  nem  ütköztél 
levelem  kezdetén,  kérlek,  meg  ne  ütközzél  annak 
végezetén  se.  Isten  veled  ! 

XIL 


Insbruk,  1852.  máj.  14. 

Ha  te  rossz  levélíró  vagy,  édes  barátom, 
én  még  rosszabb  vagyok,  a  többit  elhagyva, 
azon  egy  körülmény  miatt  is,  hogy  a  jobb  karom 
meg  van  dagadva  és  ezért  minden  írás  felette 
nehezen  esik.  Azonban  azon  pietásból,  mely  azt 
gondoltatja  velem,  hogy  ha  a  te  leveledre  nem 
válaszolnék,  az  Isten  is  megverne,  végy  néhány 
rövid  sort. 

Csengéihez  írt  levelemből  megtudod  körül- 
ményeimet. En  most  csak  vegetálok,  a  jelen  való 
sovány  étkeit  megrágva,  kérődzőm  a  jövő  remé- 
nyeinek közel  teljesülésén.  Beteges  is  vagyok,  a 
mint  mondják  és  egy  idő  óta  nagyon  háj  fejű  let- 
tem. Nem  is  élek  most  borral,  serrel,  hanem  tej- 
jel és  vízzel. 

Verseid  kiadásának  felette  örvendek.  Vedd 
tőlem  a  legőszintébb  üdvözletet.  ^  Eeménylem, 
mire  haza  érek,  megjelennek.  En  most  ver- 
seket nem  írok,  nem  azért,  mintha  engem 
a  genius  elhagyott-,  vagy  én  a  geniust  elhagy- 
tam volna,  hanem  mert  nincs  alkalmam  magány- 
ban lenni ;  idegenek  jelenlétében  pedig  nem  tűri 
természetem,  hogy  azzal  foglalkozzam.  Hanem 
éjszaka,  mikor  álmatlan  óráim  gyakran  hajnalig 

kinyúlnak,  csinálok  néha  verseket,  miket  csak 
emlékezetembe  jegyzek  föl.  Kivánatodra  itt  kül- 
dök egyei* 

Most  többet  nem  írhatok.    Az  Isten  áldjon 
meg !  Viszontlátásra ! 

*  Czírae:    nMi  csendült  meg.,,))  Lásd  a  71.  lapon. 

1036—40.  Pálffy  A.  Ne  hallja  hirét 

az  anyjának. 
1041—1052.  Elliot  A  vízi  malom. 

Eegény.  Két  kötetben. 

1053.  Jósika  M.  Bornemisza  Anna. 
Beszély. 

1054.  P.  Cornelius   Tacitus.   Agri- 
cola  élete. 

1055—56  LazarillodeTormes  élete 
1057.  Ráskai  G.  Egy  szép  história 

a  vitéz    Franciscórul  és  az  ő 

feleségéről. 
1058—59.  /l/máí/T'Czigány  Panna 

Népszínmű  3  felvonásban. 
1060.  Fazekas  Mihály,  Ludas  Matyi. 

Komikai  elbeszélés. 
1061—62.  B.  Kemény  Zsigmond*^ 

Két  boldog.  Beszély. 
1063—64.  Kozma  A.  A  ezabad^ 

ünnepére. 

